നാല് റണ്‍സിന് ഇന്ത്യ വീണു; ന്യൂസീലന്‍ഡിന് വിജയം, പരമ്പര – Kasaragod.com\nഹാമില്‍ട്ടന്: ന്യൂസീലന്‍ഡിന്റെ പോരാട്ടവീര്യത്തിന് മുന്നില് ഇന്ത്യക്ക് പിടിച്ചുനില്‍ക്കാനായില്ല. അവസാന ട്വെന്റി20യില് ഇന്ത്യയെ നാല് റണ്‍സിന് തകര്‍ത്ത് ന്യൂസീലന്‍ഡ് 21ന് പരമ്പര സ്വന്തമാക്കി. അവസാന ഓവറില് ജയിക്കാന് 16 റണ്‍സ് വേണ്ടിയിരുന്ന ഇന്ത്യക്ക് 11 റണ്‍സെടുക്കാനെ കഴിഞ്ഞുള്ളു. സിക്‌സും ഫോറുമായി മുന്നേറുകയായിരുന്ന ദിനേശ് കാര്‍ത്തിക്കിനേയും ക്രുണാല് പാണ്ഡ്യയേയും അവസാന ഓവറില് പിടിച്ചുനിര്‍ത്തിയ ടിം സൗത്തിയാണ് കിവീസിന് വിജയം സമ്മാനിച്ചത്.\nഇന്ത്യ നിശ്ചിത ഓവറില് ആറു വിക്കറ്റ് നഷ്ടത്തില് 208 റണ്‍സാണെടുത്തത്. ആദ്യ ഓവറിലെ അഞ്ചാം പന്തില് തന്നെ ഇന്ത്യക്ക് ഓപ്പണര് ധവാനെ നഷ്ടമായി. നാല് പന്തില് അഞ്ച് റണ്‍സായിരുന്നു സമ്പാദ്യം. പിന്നീട് വിജയ് ശങ്കറുമായി ചേര്‍ന്ന് രോഹിത് ശര്‍മ്മ രണ്ടാം വിക്കറ്റില് 75 റണ്‍സ് കൂട്ടുകെട്ടുണ്ടാക്കി. ഇതാണ് ഇന്ത്യയുടെ ഏറ്റവുമയര്‍ന്ന കൂട്ടുകെട്ട്. 28 പന്തില് 43 റണ്‍സടിച്ച ശങ്കറിനെ പുറത്താക്കിയ സാന്റ്‌നര് ഈ കൂട്ടുകെട്ട് പൊളിച്ചു. 12 പന്തില് 28 റണ്‍സടിച്ച.ഋഷഭ് പന്തിനും അധികം ആയുസുണ്ടായിരുന്നില്ല. തൊട്ടുപിന്നാലെ രോഹിത് ശര്‍മ്മയും മടങ്ങി. 32 പന്തില് 38 റണ്‍സായിരുന്നു രോഹിതിന്റെ സമ്പാദ്യം. ഹാര്‍ദിക് പാണ്ഡ്യ 11 പന്തില് 21 റണ്‍സെടുത്ത് പുറത്തായപ്പോള് ധോനി ആകെ നേരിട്ടത് നാല് പന്താണ്. സമ്പാദ്യം രണ്ട് റണ്‍സും. ഇതോടെ ഇന്ത്യ ആറു വിക്കറ്റിന് 145 എന്ന നിലയിലായി.\nനേരത്തെ ടോസ് നഷ്ടപ്പെട്ട് ബാറ്റിങ്ങിനിറങ്ങിയ ന്യൂസീലന്‍ഡ് ഇന്ത്യന് ബൗളര്‍മാരെ വെള്ളം കുടിപ്പിച്ചു. നിശ്ചിത ഓവറില് നാല് വിക്കറ്റ് നഷ്ടത്തില് 212 റണ്‍സാണ് ആതിഥേയര് അടിച്ചെടുത്തത്. ന്യൂസീലന്‍ഡിന് സെയ്‌ഫേര്‍ട്ടും മണ്‍റോയും ചേര്‍ന്ന് മികച്ച തുടക്കമാണ് നല്‍കിയത്. ഇരുവരും ഓപ്പണിങ് വിക്കറ്റില്7.4 ഓവറില് 80 റണ്‍സ് അടിച്ചെടുത്തു. സെയ്‌ഫേര്‍ട്ട് 25 പന്തില് 43 റണ്‍സ് അടിച്ചപ്പോള് 40 പന്തില് 72 റണ്‍സായിരുന്നു മണ്‍റോയുടെ സമ്പാദ്യം.\nകെയ്ന് വില്ല്യംസണ് 21 പന്തില് 27 റണ്‍സ് നേടി. ഗ്രാന്ദ്‌ഹോം 16 പന്തില് 30 റണ്‍സ് അടിച്ചു. അവസാന ഓവറുകളില് മിച്ചലും റോസ് ടെയ്‌ലറും അടിച്ചുതകര്‍ത്തു. മിച്ചല് മൂന്ന് ഫോറിന്റെ അകമ്പടിയോടെ 11 പന്തില് 19 റണ്‍സ് നേടിയപ്പോള് ടെയ്‌ലര് ഏഴ് പന്തില് 14 റണ്‍സ് നേടി പുറത്താകാതെ നിന്നു. നാല് ഓവറില് 26 റണ്‍സ് വഴങ്ങി രണ്ടു വിക്കറ്റെടുത്ത കുല്‍ദീപ് മാത്രമാണ് ഇന്ത്യന് ബൗളിങ്ങില് മികച്ചുനിന്നത്. അതോടൊപ്പം ക്യാച്ചുകള് കൈവിട്ട് ഫീല്‍ഡര്‍മാരും ന്യൂസീലന്‍ഡിനെ കൂറ്റന് സ്‌കോറിലെത്താന് ‘സഹായിച്ചു.\nPrevious ജനകീയ കൂട്ടായ്മയില് മുക്കൂട് സ്‌കൂളില് ജൈവ വൈവിധ്യ ഉദ്യാനവും ചില്‍ഡ്രന്‍സ് പാര്‍ക്കും ഒരുങ്ങുന്നു\nNext ഉംറ നിര്‍വ്വഹിക്കാനായി പോയ തൃക്കരിപ്പൂര് സ്വദേശി മക്കയില് അന്തരിച്ചു


നിസാമുദീൻ സമ്മേളനത്തിൽ പങ്കെടുത്ത 8,000 പേരെ കണ്ടെത്താൻ ശ്രമം |\nWednesday, April 1, 2020 10:50 AM IST\nന്യൂഡൽഹി: നിസാമുദീൻ തബ്ലീഗ് ജമാഅത്തിൽ പങ്കെടുത്ത 8,000 പേരെ കണ്ടെത്താന് ശ്രമമെന്ന് കേന്ദ്രം. ഡൽഹിയിൽനിന്ന് സമ്മേളനത്തില് പങ്കെടുത്തത് 4,000 പേരാണ്. 310 മലയാളികളാണ് സമ്മേളനത്തിൽ പങ്കെടുത്തത്.\nകേരളത്തിൽ തിരിച്ചെത്തിയ 79 പേരെയും തിരിച്ചറിഞ്ഞതായി ഇന്‍റലിജൻസ് അറിയിച്ചു. 140 മലയാളികൾ മറ്റ് സംസ്ഥാനങ്ങളിലേക്ക് പോയതായാണ് വിവരം. അതേസമയം നിസാമുദിനിലെ ചടങ്ങിൽ പങ്കെടുത്ത് തമിഴ്നാട്ടിലേക്കും തെലുങ്കാനയിലേക്കും മടങ്ങിയ 65 പേർക്ക് കോവിഡ് സ്ഥിരീകരിച്ചു.\nമലേഷ്യയിൽ കോവിഡ് പടരാൻ ഇടയാക്കിയ സമാന സമ്മേളനത്തിൽ പങ്കെടുത്ത പലരും നിസാമുദീനിലും എത്തിയിരുന്നു. ഇതിൽ ഒരു മലയാളിയും ഉണ്ടെന്നാണ് വിവരം. കോവിഡിനെ പിടിച്ചു നിർത്താനുള്ള ഇന്ത്യയുടെ ശ്രമങ്ങൾക്ക് വലിയ തിരിച്ചടിയാണ് നിസാമുദീൻ സംഭവം.


സംസ്‌കൃത ചിത്രം ഒഴിവാക്കിയത് പ്രതിഷേധാര്‍ഹം: വിഎച്ച്പി\nMonday 19 October 2015 8:51 pm IST\nകൊച്ചി: തിരുവനന്തപുരം അന്താരാഷ്ട്ര ചലച്ചിത്രോത്സവത്തില് സംസ്‌കൃത ചിത്രത്തെ അവഗണിച്ച ജൂറി തീരുമാനം ദുരുപദിഷ്ടമാണെന്ന് വിശ്വഹിന്ദുപരിഷത്ത് സംസ്ഥാന പ്രചാര് പ്രമുഖ് എന്.ആര്. സുധാകരന് കുറ്റപ്പെടുത്തി. ലോകത്തിലെ മൂന്നാമത്തെ സംസ്‌കൃത സിനിമയായ പ്രിയമാനസം ലോകം മുഴുവന് ആകാംക്ഷയോടെയാണ് കാത്തിരിക്കുന്നത്. ജര്‍മ്മനി, അമേരിക്ക, ഇറ്റലി തുടങ്ങിയ രാജ്യങ്ങളില് ചിത്രത്തിന് വന് പ്രാധാന്യമാണ് മാധ്യമങ്ങള് നല്‍കുന്നത്. എന്നാല് ചിത്രം നിര്‍മ്മിച്ച കേരളത്തില് പ്രിയമാനസത്തെ അവഗണിക്കുന്നത് നിഗൂഢ താത്പര്യത്തെ മുന്‍നിര്‍ത്തിയാണെന്ന് സംശയിക്കേണ്ടിയിരിക്കുന്നു. 22 വര്‍ഷങ്ങള്‍ക്കുശേഷമാണ് ഒരു സംസ്‌കൃത സിനിമയുണ്ടാകുന്നത്. ഉണ്ണായിവാര്യരുടെ ജീവിതത്തെ ആസ്പദമാക്കി നിര്‍മ്മിച്ച ഈ സംസ്‌കൃത സിനിമയോടുള്ള ജൂറിയുടെ അവഗണന സംസ്‌കൃത ഭാഷയോടും നമ്മുടെ സംസ്‌കാരത്തോടുമുള്ള വെല്ലുവിളി കൂടിയാണ്. ലബ്ധപ്രതിഷ്ഠനായ കവി ഉണ്ണായിവാര്യരോടും കഥകളിയോടുമുള്ള ഈ അവഗണനക്കെതിരെ വിശ്വഹിന്ദു പരിഷത്ത് ശക്തമായി പ്രതിഷേധിക്കുന്നു. ജൂറി തീരുമാനം പുനഃപരിശോധനക്ക് വിധേയമാക്കി അര്‍ഹമായ പരിഗണന നല്‍കണമെന്ന് സുധാകരന് ആവശ്യപ്പെട്ടു.\nസംസ്‌കൃത ഭാഷയുടെ പേരില് കേരളം തഴഞ്ഞ പ്രിയമാനസം ഇന്ത്യന് പനോരമയില്\nഅന്താരാഷ്ട്ര ചലച്ചിത്ര മേളയില് സംസ്‌കൃത ചിത്രത്തിന് വിലക്ക്\nകേരളം തഴഞ്ഞ 'ഇഷ്ടി' ഗോവയിലെ ഉദ്ഘാടന ചിത്രം


9 - അദ്ധ്യായം : 1 മലങ്കര ഓർത്തഡോക്സ് സുറിയാനി സഭാ സത്യവേദപുസ്തകം | എം ഒ എസ് സി ബൈബിൾ | Malankara Orthodox Syrian Church Bible | MOSC Bible\nഅവൻ ശീലോവിൽ സൈന്യങ്ങളുടെ യഹോവയെ നമസ്കരിപ്പാനും അവന്നു യാഗം കഴിപ്പാനും തന്റെ പട്ടണത്തിൽനിന്നു ആണ്ടുതോറും ശീലോവിലേക്കു പോക പതിവായിരുന്നു; ഏലിയുടെ രണ്ടു പുത്രന്മാരായി യഹോവെക്കു പുരോഹിതന്മാരായിരുന്ന ഹൊഫ്നിയും ഫീനെഹാസും അവിടെ ഉണ്ടായിരുന്നു.\nഎൽക്കാനാ യാഗം കഴിക്കുമ്പോൾ ഒക്കെയും തന്റെ ഭാര്യയായ പെനിന്നെക്കും അവളുടെ സകലപുത്രന്മാർക്കും പുത്രിമാർക്കും ഓഹരികൊടുക്കും.\nഹന്നെക്കോ അവൻ ഹന്നയെ സ്നേഹിക്കകൊണ്ടു ഇരട്ടി ഓഹരി കൊടുക്കും. എന്നാൽ യഹോവ അവളുടെ ഗർഭം അടെച്ചിരിന്നു.\nഅവൾ യഹോവയുടെ ആലയത്തിലേക്കു പോകുന്ന സമയത്തൊക്കെയും ആണ്ടുതോറും അവൾ അങ്ങനെ ചെയ്തുപോന്നു. അവൾ അവളെ മുഷിപ്പിച്ചതുകൊണ്ടു അവൾ കരഞ്ഞു പട്ടിണി കിടന്നു.\nഅവളുടെ ഭർത്താവായ എൽക്കാനാ അവളോടു: ഹന്നേ, നീ എന്തിന്നു കരയുന്നു? എന്തിന്നു പട്ടിണികിടക്കുന്നു? നീ വ്യസനിക്കുന്നതു എന്തു? ഞാൻ നിനക്കു പത്തു പുത്രന്മാരെക്കാൾ നന്നല്ലയോ എന്നു പറഞ്ഞു.\nഅവർ ശീലോവിൽവെച്ചു തിന്നുകയും കുടിക്കയും ചെയ്തശേഷം ഹന്നാ എഴുന്നേറ്റു പോയി. പുരോഹിതനായ ഏലി യഹോവയുടെ മന്ദിരത്തിന്റെ വാതിൽക്കൽ ആസനത്തിൽ ഇരിക്കയായിരുന്നു.\nഅവൾ മനോവ്യസനത്തോടെ യഹോവയോടു പ്രാർത്ഥിച്ചു വളരെ കരഞ്ഞു.\nഅവൾ ഒരു നേർച്ചനേർന്നു; സൈന്യങ്ങളുടെ യഹോവേ, അടിയന്റെ സങ്കടം നോക്കി അടിയനെ ഓർക്കയും അടിയനെ മറക്കാതെ ഒരു പുരുഷസന്താനത്തെ നല്കുകയും ചെയ്താൽ അടിയൻ അവനെ അവന്റെ ജീവപര്യന്തം യഹോവെക്കു കൊടുക്കും; അവന്റെ തലയിൽ ക്ഷൌരക്കത്തി തൊടുകയുമില്ല എന്നു പറഞ്ഞു.\nഇങ്ങനെ അവൾ യഹോവയുടെ സന്നിധിയിൽ പ്രാർത്ഥിച്ചുകൊണ്ടിരിക്കുമ്പോൾ ഏലി അവളുടെ വായെ സൂക്ഷിച്ചു നോക്കി.\nഹന്നാ ഹൃദയംകൊണ്ടു സംസാരിച്ചതിനാൽ അവളുടെ അധരം അനങ്ങിയതല്ലാതെ ശബ്ദം കേൾപ്പാനില്ലായിരുന്നു; ആകയാൽ അവൾക്കു ലഹരിപിടിച്ചിരിക്കുന്നു എന്നു ഏലിക്കു തോന്നിപ്പോയി.\nഏലി അവളോടു: നീ എത്രത്തോളം ലഹരി പിടിച്ചിരിക്കും? നിന്റെ വീഞ്ഞു ഇറങ്ങട്ടെ എന്നു പറഞ്ഞു.\nഅതിന്നു ഹന്നാ ഉത്തരം പറഞ്ഞതു: അങ്ങനെയല്ല, യജമാനനേ; ഞാൻ മനോവ്യസനമുള്ളൊരു സ്ത്രീ; ഞാൻ വീഞ്ഞോ മദ്യമോ കുടിച്ചിട്ടില്ല; യഹോവയുടെ സന്നിധിയിൽ എന്റെ ഹൃദയം പകരുകയത്രേ ചെയ്തതു.\nഅടിയനെ ഒരു നീചസ്ത്രീയായി വിചാരിക്കരുതേ; അടിയൻ സങ്കടത്തിന്റെയും വ്യസനത്തിന്റെയും ആധിക്യംകൊണ്ടാകുന്നു സംസാരിച്ചതു.\nഅതിന്നു ഏലി: സമാധാനത്തോടെ പൊയ്ക്കൊൾക; യിസ്രായേലിന്റെ ദൈവത്തോടു നീ കഴിച്ച അപേക്ഷ അവൻ നിനക്കു നല്കുമാറാകട്ടെ എന്നു ഉത്തരം പറഞ്ഞു.\nഅടിയന്നു തൃക്കണ്ണിൽ കൃപ ലഭിക്കുമാറാകട്ടെ എന്നു പറഞ്ഞു സ്ത്രീ തന്റെ വഴിക്കു പോയി ഭക്ഷണം കഴിച്ചു; അവളുടെ മുഖം പിന്നെ വാടിയതുമില്ല.\nഅനന്തരം അവർ അതികാലത്തു എഴുന്നേറ്റു യഹോവയുടെ സന്നിധിയിൽ നമസ്കരിച്ചശേഷം രാമയിൽ തങ്ങളുടെ വീട്ടിലേക്കു പോയി. എന്നാൽ എൽക്കാനാ തന്റെ ഭാര്യയായ ഹന്നയെ പരിഗ്രഹിച്ചു; യഹോവ അവളെ ഓർത്തു.\nഒരു ആണ്ടു കഴിഞ്ഞിട്ടു ഹന്നാ ഗർഭംധരിച്ചു ഒരു മകനെ പ്രസവിച്ചു; ഞാൻ അവനെ യഹോവയോടു അപേക്ഷിച്ചുവാങ്ങി എന്നു പറഞ്ഞു അവന്നു ശമൂവേൽ എന്നു പേരിട്ടു.\nപിന്നെ എൽക്കാനാ എന്ന പുരുഷനും അവന്റെ കുടുംബമൊക്കെയും യഹോവെക്കു വർഷാന്തരയാഗവും നേർച്ചയും കഴിപ്പാൻ പോയി.\nഎന്നാൽ ഹന്നാ കൂടെപോയില്ല; അവൾ ഭർത്താവിനോടു: ശിശുവിന്റെ മുലകുടി മാറട്ടെ; പിന്നെ അവൻ യഹോവയുടെ സന്നിധിയിൽ ചെന്നു അവിടെ എന്നു പാർക്കേണ്ടതിന്നു ഞാൻ അവനെയും കൊണ്ടുപോരാം എന്നു പറഞ്ഞു.\nഅവന്നു മുലകുടി മാറിയശേഷം അവൾ മൂന്നു വയസ്സു പ്രായമുള്ള ഒരു കാളയും ഒരു പറമാവും ഒരു തുരുത്തി വീഞ്ഞുമായി അവനെ ശീലോവിൽ യഹോവയുടെ ആലയത്തിലേക്കു കൊണ്ടുചെന്നു: ബാലനോ ചെറുപ്പമായിരുന്നു.\nഅവർ കാളയെ അറുത്തിട്ടു ബാലനെ ഏലിയുടെ അടുക്കൽ കൊണ്ടുചെന്നു.\nഅവൾ അവനോടു പറഞ്ഞതു: യജമാനനേ; യജമാനനാണ, യഹോവയോടു പ്രാർത്ഥിച്ചുകൊണ്ടു ഇവിടെ സമീപത്തു നിന്നിരുന്ന സ്ത്രീ ഞാൻ ആകുന്നു.\nഈ ബാലന്നായിട്ടു ഞാൻ പ്രാർത്ഥിച്ചു; ഞാൻ യഹോവയോടു കഴിച്ച അപേക്ഷ യഹോവ എനിക്കു നല്കിയിരിക്കുന്നു.\nഅതുകൊണ്ടു ഞാൻ അവനെ യഹോവെക്കു നിവേദിച്ചിരിക്കുന്നു; അവൻ ജീവപര്യന്തം യഹോവെക്കു നിവേദിതനായിരിക്കും. അവർ അവിടെ യഹോവയെ നമസ്കരിച്ചു.


ബലാത്സംഗക്കേസിൽ ബിഷപ്പ് ഫ്രാങ്കോ മുളയ്ക്കലിനെ വെറുതെ വിട്ടു. | Malayali Manasu\nHome Kerala ബലാത്സംഗക്കേസിൽ ബിഷപ്പ് ഫ്രാങ്കോ മുളയ്ക്കലിനെ വെറുതെ വിട്ടു.\nബലാത്സംഗക്കേസിൽ ബിഷപ്പ് ഫ്രാങ്കോ മുളയ്ക്കലിനെ വെറുതെ വിട്ടു.\nമേലധികാരം ഉപയോഗിച്ച് തന്‍റെ നിയന്ത്രണത്തിലുള്ള സ്ത്രീയെ ലൈംഗികമായി ദുരുപയോഗം ചെയ്യല്.\nഅധികാര ദുര്‍വിനിയോഗം നടത്തിയുള്ള ലൈംഗിക ചൂഷണം.\nപ്രകൃതിവിരുദ്ധ ലൈംഗിക പീഡനം.\nസ്ത്രീകള്‍ക്കെതിരായ ലൈംഗിക അതിക്രമം.\nPrevious articleകുതിച്ചുയർന്ന് ഇന്ത്യയിൽ കോവിഡ് ;2,64,202 പേർക്ക് കൂടി രോഗം സ്ഥിരീകരിച്ചു. ടെസ്റ്റ് പോസിറ്റീവിറ്റി നിരക്ക് 14.78 %.\nNext articleആഴ്ചകൾക്കുള്ളിൽ യൂറോപ്പിന്‍റെ പകുതിയും ഒമിക്രോണിന്‍റെ പിടിയിലാകുമെന്ന് ലോകാരോഗ്യസംഘടന.


Actress Archives - Entertainment\nYou are at:Home»Gallery»Category: "Actress"\nഗ്ലാമർ വേഷത്തിൽ തിളങ്ങി മമത മോഹൻദാസ്; പുത്തൻ ചിത്രങ്ങൾ കാണാം\nപ്രശസ്ത മലയാള നടി മംമ്‌ത മോഹൻദാസ് സോഷ്യൽ മീഡിയയിൽ വളരെ സജീവമായി തന്നെ നിലകൊള്ളുന്ന താരമാണ്. തന്റെ പുത്തൻ ചിത്രങ്ങളും വീഡിയോകളും കൃത്യമായി പങ്കു വെക്കുന്ന ഈ നടിയുടെ ഗ്ലാമറസ് ചിത്രങ്ങൾ ഒട്ടേറെ തവണയാണ് സോഷ്യൽ…\nഅതീവ ഗ്ലാമറസായി ബിക്കിനിയിൽ അഹാന കൃഷ്ണ; ചിത്രങ്ങൾ കാണാം\nമലയാളത്തിന്റെ യുവ തലമുറയിലെ പ്രശസ്ത നടിമാരിലൊരാളായ അഹാന കൃഷ്ണയുടെ പുതിയ ചിത്രങ്ങൾ ഇപ്പോൾ സോഷ്യൽ മീഡിയയിൽ വൈറലാവുകയാണ്. ബിക്കിനി ധരിച്ചു നിൽക്കുന്ന തന്റെ പുത്തൻ ചിത്രങ്ങൾ അഹാന തന്നെയാണ് സോഷ്യൽ മീഡിയ വഴി ആരാധകർക്കായി പങ്കു…\nഅന്റെ സുന്ദരനിക്കി പ്രൊമോഷൻ; ഗ്ലാമർ ലുക്കിൽ നസ്രിയ; ചിത്രങ്ങൾ കാണാം\nമലയാളത്തിന്റെ പ്രിയ നായികമാരിലൊരാളായ നസ്രിയ നസിം ആദ്യമായി അഭിനയിക്കുന്ന തെലുങ്കു ചിത്രമാണ് അന്റെ സുന്ദരനിക്കി. തെലുങ്ക് സൂപ്പര് താരം നാനി നായകനായി എത്തുന്ന ഈ ചിത്രത്തിന്റെ ട്രൈലെർ ഇന്നലെയാണ് റിലീസ് ചെയ്തത്. ഒരു റൊമാന്റിക് കോമഡി…\nസ്റ്റൈലിഷ് ലുക്കിൽ അന്ന ബെൻ; വൈറൽ ആയി ഫോട്ടോഷൂട്ട് ചിത്രങ്ങൾ..!\nമലയാളത്തിലെ പ്രശസ്ത യുവ നടിയും, സൂപ്പർ ഹിറ്റ് രചയിതാവ് ബെന്നി പി നായരമ്പലത്തിന്റെ മകളുമായ അന്ന ബെൻ ഇപ്പോൾ ഒരുപിടി മികച്ച ചിത്രങ്ങളുമായി തിരക്കിലാണ്. കുമ്പളങ്ങി നൈറ്റ്‌സ്, ഹെലൻ, കപ്പേള എന്നീ ചിത്രങ്ങളിലൂടെ വലിയ പ്രേക്ഷക-…\nഗ്ലാമറസ് ആയി പുത്തൻ ലുക്കിൽ മീര ജാസ്മിൻ; ചിത്രങ്ങൾ കാണാം..!\n21 വർഷങ്ങൾക്കു മുൻപ് ലോഹിതദാസ് ഒരുക്കിയ സൂത്രധാരൻ എന്ന ചിത്രത്തിൽ ദിലീപിന്റെ നായികയായി അരങ്ങേറ്റം കുറിച്ച നായികാ താരമാണ് മീര ജാസ്മിൻ. പിന്നീട് മോഹൻലാൽ, മമ്മൂട്ടി, ദിലീപ്, ജയറാം, പൃഥ്വിരാജ് തുടങ്ങി മലയാളത്തിലെ എല്ലാ സൂപ്പർ…\nഅതീവ ഗ്ളാമറസ് ലുക്കിൽ ശരീര പ്രദർശനവുമായി നടി ഇഷ ഗുപ്ത..!\nസോഷ്യൽ മീഡിയയിൽ ഏറെ സജീവമായി നിൽക്കുന്ന ഒരു സിനിമ താരമാണ് നടി ഇഷ ഗുപ്ത. ഈ നടി ഇൻസ്റ്റഗ്രാമിലൂടെ പോസ്റ്റ് ചെയ്യുന്ന തന്റെ ചിത്രങ്ങൾക്ക് വലിയ ശ്രദ്ധയാണ് എപ്പോഴും ലഭിക്കാറുള്ളത്. വളരെ ഗ്ലാമറസ് ആയുള്ള തന്റെ…\nഅതീവ ഗ്ളാമറസായി അനു ഇമ്മാനുവൽ; പുതിയ ചിത്രം വൈറലാവുന്നു..!\nസ്വപ്ന സഞ്ചാരി എന്ന ജയറാം ചിത്രത്തിലൂടെ ബാലതാരമായി അഭിനയിച്ചു കൊണ്ട് മലയാള സിനിമ പ്രേമികളുടെ ശ്രദ്ധ നേടിയെടുത്ത നടിയാണ് അനു ഇമ്മാനുവൽ. നിവിൻ പോളി നായകനായ ആക്ഷൻ ഹീറോ ബിജു എന്ന ചിത്രത്തിലെ നായികാ വേഷത്തിലൂടെയാണ്…\nഗ്ലാമർ ലുക്കിൽ എസ്തർ അനിൽ; വൈറലായി പുതിയ ചിത്രം..!\nഇപ്പോൾ സോഷ്യൽ മീഡിയയിൽ വൈറലായി മാറുന്നത് പ്രശസ്ത മലയാള നടി എസ്തർ അനിലിന്റെ ഏറ്റവും പുതിയ ചിത്രമാണ്. എസ്തർ തന്നെ തന്റെ ഇൻസ്റ്റാഗ്രാം അക്കൗണ്ടിലൂടെ പങ്കു വെച്ച ഈ ചിത്രം ശ്രദ്ധ നേടുന്നത് എസ്തർ ഇതിൽ…\nദുഃഖത്തിന്റെ അഞ്ചു ഘട്ടങ്ങൾ; ഫോട്ടോഷൂട്ടുമായി റിമ കല്ലിങ്കൽ..!\nമലയാളത്തിലെ പ്രശസ്ത നടിയും നിർമ്മാതാവും നർത്തകിയുമായ റിമ കല്ലിങ്കൽ ആണ് ഇപ്പോൾ സോഷ്യൽ മീഡിയയുടെ ശ്രദ്ധ നേടുന്നത്. സോഷ്യൽ മീഡിയയിൽ ഏറെ സജീവമായ നടിയാണ് റിമ കല്ലിങ്കൽ. തന്റെ നൃത്ത വീഡിയോകളും ഫോട്ടോഷൂട്ട് വീഡിയോകളും ചിത്രങ്ങളുമൊക്കെ…\nസ്റ്റൈലിഷ് ലുക്കിൽ ബോൾഡായി ഗ്രേസ് ആന്റണി; ചിത്രങ്ങൾ കാണാം..!\nമലയാള സിനിമയുടെ ഏറ്റവും പുതിയ തലമുറയിലെ മികച്ച നടിമാരിൽ ഒരാളാണ് ഗ്രേസ് ആന്റണി. തന്റെ അഭിനയ മികവ് കൊണ്ട് ഒട്ടേറെ ആരാധകരെ നേടിയ ഈ നടി, മികച്ചൊരു നർത്തകിയും കൂടിയാണ്. ഒരു തനി മലയാളി പെൺകുട്ടിയുടെ…


മുസ്‍ലിമായതുകൊണ്ടു മാത്രമാണോ ഇത്തരം ചോദ്യങ്ങള്, എങ്കില് കേള്‍ക്കൂ; ശക്തമായ മറുപടിയുമായി ഡെമോക്രാറ്റ് വനിതാ അംഗം\nMinnesota, First Published 24, Jul 2019, 5:25 PM IST\nഇപ്പോഴിത് പറയാന് കാരണമെന്തെന്നോ? അടുത്ത തവണ ഓഡിയന്‍സിനിടയില് നിന്ന് ഒരാള്, എന്നെയോ റഷീദയേയോ അബ്ദുളിനെയോ സാമിനെയോ നോക്കി ഇതുപോലെ തെറ്റായ ഒരു ചോദ്യം ചോദിക്കരുത്. അതിനുവേണ്ടി മാത്രം.\nസംവാദത്തിനിടെ, സദസ്സിൽ നിന്നും ഉയർന്നുവന്ന ദുസ്സൂചന കലർന്ന ഒരു ചോദ്യത്തോട് വളരെ രൂക്ഷമായി പ്രതികരിച്ച്, മിനസോട്ടയിൽ നിന്നുള്ള ഡെമോക്രാറ്റിക് പ്രതിനിധി ഇൽഹാൻ ഒമർ. ഒരു മുസ്‍ലിമാണ് എന്നതുകൊണ്ട് മാത്രമാണ് ഇൽഹാന് ആ ചോദ്യം നേരിടേണ്ടി വന്നത്. അതാണ് അവരെ ചൊടിപ്പിച്ചതും. ചോദ്യത്തിന് പിന്നിലെ 'അജണ്ട'യെ വളരെ കൃത്യമായി തുറന്നുകാട്ടിക്കൊണ്ട്, അതിനുള്ള കൃത്യവും വ്യക്തവുമായ മറുപടിയും നൽകി അവർ.\nസ്ത്രീകളുടെ ചേലാകര്‍മ്മവുമായി ബന്ധപ്പെട്ടായിരുന്നു ചോദ്യം. 'FGM നെപ്പറ്റി ഒരു പ്രസ്താവന നടത്താൻ പറ്റുമോ..? ' എന്നായിരുന്നു ചോദ്യം. ഇതേപ്പറ്റി മുസ്‍ലിം അംഗമെന്ന നിലയില് നിങ്ങളോ റഷീദയോ ഒരു പ്രസ്താവന നടത്തിയാൽ അത് ഈ അവസരത്തിൽ ഏറെ പ്രസക്തമാകും എന്നായിരുന്നു ചോദ്യകർത്താവിന്റെ പരാമർശം.\nആ ചോദ്യത്തെ ഏറെ 'ഞെട്ടിക്കുന്ന' ഒരു ചോദ്യം എന്ന് വിശേഷിപ്പിച്ചുകൊണ്ടാണ് ഇൽഹാൻ മറുപടി പറഞ്ഞുതുടങ്ങുന്നത്. ഞങ്ങൾ എന്തൊക്കെ ബില്ലുകളിന്മേൽ വോട്ടുചെയ്യുന്നുണ്ട്, എത്ര ബില്ലുകൾ സ്പോൺസർ ചെയുന്നുണ്ട്, എത്ര സുപ്രധാനമായ വിഷയങ്ങളെപ്പറ്റി പ്രസ്താവനകൾ പുറപ്പെടുവിക്കുന്നുണ്ട് എന്നൊക്കെ നിങ്ങൾക്കറിയുമോ..? അതൊക്കെ ചെയ്താലും, ഇങ്ങനെ ഒരു വേദിയിൽ വരുമ്പോൾ ആദ്യം കേൾക്കേണ്ടി വരുന്ന ചോദ്യം ഇതാ, ഇപ്പോൾ നിങ്ങൾ ചോദിച്ച പോലുള്ളതാണ്. "നിങ്ങൾക്കും, റഷീദയ്ക്കും... ഈ വിഷയത്തിൽ ഒരു പ്രസ്താവന..." എന്നും പറഞ്ഞ് വീണ്ടും അതേ പഴയ വിഷയങ്ങൾ.\nമുസ്‌ലിം ആണ് എന്നൊരൊറ്റക്കാരണം കൊണ്ടുമാത്രം മാത്രം, മറ്റൊരു അംഗവും നേരിടാത്ത ചോദ്യങ്ങള് പലതും, തങ്ങൾ നേരിടുന്നുണ്ടെന്നും അതിന് മറുപടി നല്‍കിയാണ് പകുതി സമയവും തീര്‍ന്നുപോകുന്നതെന്നുമായിരുന്നു ഒമറിന്‍റെ പ്രതികരണം.\nവന്നു വന്ന് എന്നും വേവലാതിയാണ്. ഇന്ന് അല് ഖ്വയ്ദയെ വിമര്‍ശിച്ചില്ലല്ലോ. ഇതാ പിടിച്ചോളൂ... ഇന്ന് FGM -നെ വിമര്‍ശിക്കാന് മറന്നു, അത് ഇതാ... ഇന്ന് ഹമാസിനെ വിമര്‍ശിക്കാന് മറന്നു... അത് ഇതാ ചെയ്തിരിക്കുന്നു, എന്നിങ്ങനെ ഓരോ അഞ്ചുമിനിട്ടുകൂടുമ്പോഴും ഇതിങ്ങനെ ആവർത്തിച്ച് ചെയ്യേണ്ടിവരുമോ ഇനി?\nഞാന് പറയുന്നത് നിങ്ങള്‍ക്ക് ബോധ്യമാകുന്നുണ്ടല്ലോ, അല്ലേ? ഇപ്പോൾ ഈ ചോദിച്ച ചോദ്യം എത്ര നിരാശാജനകമാണെന്നറിയുമോ? ഞാനിവിടത്തെ പൊതുകാര്യങ്ങളിൽ എത്ര സജീവമായി ഇടപെടുന്ന ഒരാളാണെന്ന് നിങ്ങൾക്കെന്റെ ചരിത്രം പരിശോധിച്ചാൽ അറിയാം. സത്യം പറഞ്ഞാൽ, മുസ്‍ലിം അംഗങ്ങളായതുകൊണ്ടുമാത്രമാണ് ഞങ്ങളിൽ പലർക്കും ഇത്തരം ചോദ്യങ്ങളെ നിരന്തരം അഭിമുഖീകരിക്കേണ്ടി വരുന്നത്. ആ ഒരു വിഫലമായ വ്യായാമത്തിനായി ഞങ്ങളുടെ വിലയേറിയ സമയം പാഴാകുകയാണ്. എന്തുകൊണ്ട് മറ്റൊരംഗത്തിനും ഇങ്ങനെയുള്ള ചോദ്യങ്ങള് അഭിമുഖീകരിക്കേണ്ടി വരുന്നില്ല?\nഇപ്പോഴിത് പറയാന് കാരണമെന്തെന്നോ? അടുത്ത തവണ ഓഡിയന്‍സിനിടയില് നിന്ന് ഒരാള്, എന്നെയോ റഷീദയേയോ അബ്ദുളിനെയോ സാമിനെയോ നോക്കി ഇതുപോലെ തെറ്റായ ഒരു ചോദ്യം ചോദിക്കരുത്. അതിനുവേണ്ടി മാത്രം. മറ്റെല്ലാ അംഗങ്ങളോടും സ്വാഭാവികമായും ചോദിക്കുന്നതരത്തിലുള്ള ചോദ്യങ്ങൾ തന്നെയായിരിക്കണം ഞങ്ങൾക്കും നേരിടേണ്ടി വരുന്നത്. അല്ലാതെ ഒരു പ്രത്യേക സ്വത്വമുള്ളതിന്റെ പേരിൽ ഞങ്ങൾ ഒരു പ്രത്യേക തരത്തിലുള്ള ചോദ്യങ്ങൾ നേരിടാൻ നിർബന്ധിതരാകരുത്.\nഞങ്ങളുടെ പൂർവികർ ഏത് നാട്ടിൽ നിന്ന് വന്നവരാണ്, ഞങ്ങൾ ഏത് ദൈവത്തോടാണ് പ്രാർത്ഥിക്കുന്നത് എന്നതിന്റെ പേരിൽ ഒരിക്കലും ഞങ്ങളെ മുൻവിധികളോടെ സമീപിക്കരുത്. കോണ്‍ഗ്രസ് അംഗങ്ങളെപ്പോലെ, യഥാർത്ഥ അമേരിക്കൻ രാഷ്ട്രീയക്കാരെപ്പോലെ ഞങ്ങൾ പെരുമാറണമെന്നു നിങ്ങൾക്ക് ആഗ്രഹമുണ്ടെങ്കിൽ, ഞങ്ങളെ അങ്ങനെ തന്നെ നിങ്ങൾ പരിഗണിച്ചു തുടങ്ങണം ആദ്യം.\nനിറഞ്ഞ കയ്യടികളോടെയാണ് കാണികള് ഒമറിന്‍റെ സംസാരം കേട്ടത്. നേരത്തെയും തന്‍റെ നിലപാടുകള് വ്യക്തമാക്കുന്നതില് യാതൊരു മടിയും കാണിക്കാത്തയാളായിരുന്നു ഒമര്. ട്രംപിന്‍റെ കുടിയേറ്റനിയമങ്ങള്‍ക്കെതിരെയും വംശീയപരാമര്‍ശത്തിനെതിരെയും ഒമര് ശക്തമായി പ്രതികരിച്ചിരുന്നു. ഒമര് മാത്രമല്ല കൂടെയുള്ള റാഷിദ താലിബ് അടക്കമുള്ളവര്‍ക്ക് നേരെക്കൂടി ട്രംപ് പരാമര്‍ശം നടത്തി. ട്രംപിനെതിരായ പോരാട്ടത്തില് നിന്നും പിന്നോട്ടില്ലെന്നും അമേരിക്ക ഞങ്ങളുടെയെല്ലാം രാജ്യമാണ്, ഇവിടെത്തന്നെ ജീവിക്കും, ട്രംപിന്‍റേത് ഫാസിസ്റ്റ് ഭരണമാണെന്നും അവര് പ്രതികരിച്ചു. ഒമറിനെ തിരിച്ചയക്കണമെന്ന് പറഞ്ഞ് ട്രംപിനെ പിന്തുണക്കുന്നവര് മുന്നോട്ടുവന്നു. സൊമാലിയയില് നിന്ന് വളരെ ചെറുപ്പത്തില് അമേരിക്കയിലെത്തിയ ആളാണ് ഒമര്. ഒമറിനെതിരെയുള്ള ട്രംപിന്‍റെ വംശീയ പരാമര്‍ശങ്ങള്‍ക്കെതിരെ നിരവധിപേരാണ് പ്രതികരിച്ചത്. #IStandWithIlhan എന്ന പേരില് ഹാഷ്ടാഗ് ക്യാമ്പയിനും നടന്നു.


വിവരാവകാശ നിയമ ഭേദഗതി സുതാര്യത ഇല്ലാതാക്കി സമഗ്രാധിപത്യം ശക്തിപ്പെടുത്താൻ -ഡോ. എസ്.ക്യൂ.ആർ ഇല്യാസ് – Janapaksham\nHome/India/വിവരാവകാശ നിയമ ഭേദഗതി സുതാര്യത ഇല്ലാതാക്കി സമഗ്രാധിപത്യം ശക്തിപ്പെടുത്താൻ -ഡോ. എസ്.ക്യൂ.ആർ ഇല്യാസ്\nവിവരാവകാശ നിയമ ഭേദഗതി സുതാര്യത ഇല്ലാതാക്കി സമഗ്രാധിപത്യം ശക്തിപ്പെടുത്താൻ -ഡോ. എസ്.ക്യൂ.ആർ ഇല്യാസ്\nസ്റ്റാഫ് റിപ്പോര്‍ട്ടര്July 25, 2019\nന്യൂഡൽഹി : സർക്കാരിന്റെ സമഗ്രാധിപത്യം ശക്തിപ്പെടുത്തുന്നതിനും സർക്കാർ വകുപ്പുകളിലെ സുതാര്യതയും ഉത്തരവാദിത്തവും നിരുത്സാഹപ്പെടുത്തുന്നതിനുമാണ് മോദി സർക്കാരിന്റെ വിവരാവകാശ ഭേദഗതിയെന്ന് വെൽഫെയർ പാർട്ടി ദേശീയ പ്രസിഡന്റ് ഡോ. എസ്.ക്യൂ.ആർ ഇല്യാസ് ആരോപിച്ചു. വിവരാവകാശ നിയമം മൂർച്ച കുറച്ച് ജനങ്ങളുടെ അറിയാനുള്ള അവകാശം തടയാനുള്ള ശ്രമമാണിത്.\nമുഖ്യ വിവരാവകാശ കമ്മീഷണറുടെയും മറ്റ് വിവരാവകാശ കമ്മീഷണർമാരുടെയും കാലാവധിയും ശമ്പളവും മാറ്റാനുള്ള നിർദ്ദേശം സർക്കാരിന്റെ വരുതിയിൽ കമ്മീഷനെ നിർത്താനുള്ളതാണ്.\nമോദി സർക്കാർ അടുത്തിടെ പുറപ്പെടുവിച്ച ഉത്തരവിൽ ‘സർക്കാരിന് ഭരണകൂട താൽപര്യങ്ങൾ തടസപ്പെടുത്തുന്നതായി തോന്നുന്ന എത് രേഖകളും വിവരങ്ങളും പൊതുജനങ്ങൾക്ക് വെളിപ്പെടുത്തുന്നതിൽ നിന്ന് ഒഴിവാക്കപ്പെടണമെന്നും വിവരാവകാശ നിയമത്തിന്റെ പരിധിയിൽനിന്ന് അവയെ നീക്കം ചെയ്യണമെന്നും ‘ പറഞ്ഞിരിക്കുന്നതായി അദ്ദേഹം ചൂണ്ടിക്കാട്ടി.\nസുതാര്യതയും ഉത്തരവാദിത്തവും ഇല്ലാതാക്കി വിവരാവകാശ നിയമത്തെ ഇതിനകം ദുർബലപ്പെടുത്തിയിട്ടുണ്ട്. ഈ നീക്കം മറ്റൊരു ഘട്ടമാണ്. വിവരാവകാശ കമ്മീഷന്റെ സ്വയംഭരണ സ്വഭാവം നശിപ്പിക്കാനും സർക്കാരിനു കീഴ്‌പെടാനും ഇത് വഴിതെളിക്കും. ജനാധിപത്യ സ്ഥാപനങ്ങളുടെ സംരക്ഷണത്തിന് രാജ്യത്തെ പൗരസമൂഹം ഐക്യത്തോടെ അണിനിരന്ന് ഭരണകൂടത്തിന്റെ സമഗ്രാധിപത്യത്തിനെതിരെ നിലകൊള്ളണമെന്ന് അദ്ദേഹം ആഹ്വാനം തെയ്തു.\nജാമിഅ അക്രമണം: പൊലീസുകാര്‍ക്കെതിരെ വധശ്രമത്തിന് കേസെടുക്കണം – വെല്‍ഫെയര് പാര്‍ട്ടി


അറേബ്യൻ ചെന്നായ - വിക്കിപീഡിയ\nഅറബി: ذئب عربي\nഅറേബ്യൻ ചെന്നായ (Canis lupus arabs) ഒരു കാലത്ത് അറേബ്യൻ ഉപദ്വീപിൽ ഉടനീളം കാണപ്പെട്ടിരുന്ന ചാരക്കളറുള്ള ചെന്നായുടെ ഒരു ഉപവർഗ്ഗമാണ്. പക്ഷേ ഇന്നത്തെക്കാലത്ത് ഇവയെ തെക്കൻ ഇസ്രായേൽ, തെക്ക്-പടിഞ്ഞാറേ ഇറാക്ക്, ഒമാൻ, യെമൻ, ജോർദാൻ, സൌദി അറേബ്യ എന്നീ രാജ്യങ്ങളിലെ ഏതാനും പ്രദേശങ്ങളിൽ മാത്രമായി ഇവയുടെ ആവാസ വ്യവസ്ഥ ചുരുങ്ങിയിരിക്കുന്നു. ഈജിപ്തിലെ സിനായി ഉപദ്വീപിലും ഇവയുള്ളതായി രേഖപ്പെടുത്തിയിരിക്കുന്നു.\nഇവയടെ ആകെയുള്ള എണ്ണം തിട്ടപ്പെടുത്തിയിട്ടില്ല. 1,000 നും 2,000 ത്തിനുമിടിയലുള്ള ഇത്തരം ചെന്നായ്ക്കള‍് പശ്ചിമേഷ്യൻ പ്രദേശങ്ങളിലാകെ ഉണ്ടെന്നാണ് ഏകദേശ കണക്കുകൾ. 1970 കളിൽ ഈ ചെന്നായ് വർഗ്ഗങ്ങൾ യുണൈറ്റഡ് ആരബ് എമിറേറ്റ് പോലെയുള്ള രാജ്യങ്ങളിലെ മരുഭൂമികളിൽ യഥേഷ്ടം വിഹരിച്ചിരുന്നു. അവയില് ബഹുഭൂരിപക്ഷവും പിന്നീടുള്ള വർഷങ്ങളിൽ പലവിധ കാരണങ്ങളാൽ ചത്തൊടുങ്ങി.\nഅറേബ്യൻ ചെന്നായ ചെറുതും മരുഭൂ വാസത്തിന് അനുയോജ്യമായ ശാരീരിക ഘടനകളോടു കൂടിയതു ജന്തു വർഗ്ഗമാണ്. എത്ര പ്രതികൂലമായി കാലാവസ്ഥയിലും ഇവയ്ക്കു ജീവിക്കുവാൻ സാധിക്കുന്നു. ഇവയ്ക്ക് ചുമലിൽ നിന്നുള്ള ഉയരം 26 ഇഞ്ച് (66 സെൻറീമീറ്റർ) ആണ്. ശരാശരി തൂക്കം 40 പൌണ്ട് (18.14 കിലോഗ്രാം) ആണ്. ഇവയുടെ മറ്റു വർഗ്ഗങ്ങളെ അപേക്ഷിച്ച് അറേബ്യൻ ചെന്നായകളുടെ ചെവികൾ സാധാരണയിലും അധികം വലിപ്പമുള്ളതാണ്. ഇവയുടെ ചർമ്മം കനം കുറഞ്ഞതും നീളം കുറഞ്ഞ രോമങ്ങൾ നിറഞ്ഞതുമാണ്. ഇവ മങ്ങിയ നിറം ആണ്. ഇവയുടെ പുറകു വശത്തുള്ള രോമം നീളം കൂടിയതാണ്. ഈ വർഗ്ഗത്തിലെ പെൺചെന്നായക്കൾക്ക് ആൺ വർഗ്ഗത്തേക്കാൾ അൽപം വലിപ്പം കുറവായിരിക്കും. ജനുവരി മുതൽ മാർച്ച് വരെയുള്ള കാലത്താണ് പൊതുവെ ഇവ ഇണചേരാറുള്ളത്. ഗർഭകാലം 60 മുതല‍് 63 ദിവസം വരെയാണ്. ഒരു സമയം ഒന്നു മുതൽ പതിനാലു വരെ കുഞ്ഞുങ്ങളുണ്ടാകും. ശരാശരി നാലു മുതൽ ആറെണ്ണം വരെയാണ്. അറേബ്യൻ ചെന്നായ്ക്കൾ സാധാരണയായി കൂട്ടമായി താമസിക്കാറില്ല. എന്നാൽ വേട്ടയാടുന്ന സന്ദർഭങ്ങളിൽ ഇവ ജോഡിയായോ അല്ലെങ്കില് മൂന്നോ നാലോ എണ്ണമുള്ള കൂട്ടമായോ ആണ് കാണപ്പെടുക. എന്നിരുന്നാനലും 2013 ലെ "വൈൽഡ് അറേബ്യ" എന്ന ബി.ബി.സി.യുടെ ഡോക്യൂമെൻറ്രിയിൽ ഏകദേശം 12 വരെയുള്ള ഒരു കൂട്ടത്തെ ചിത്രീകരിച്ചിട്ടുണ്ട്. ഈ ഉപവിഭാഗത്തിലുളള ചെന്നായക്കളെ അപൂർവ്വമായിണ് കാണാൻ സാധിക്കുന്നത്. ഇവയുടെ ഒരു പ്രത്യേകത ഇവ ഓരിയിടാറല്ല എന്നുള്ളതാണ്.\nA lone Arabian wolf (with its winter fur) in the southern Arava Desert, Israel\nഒരു ആടിൻറ വലിപ്പമുള്ള ഇരയെ ആക്രമിച്ചു കീഴടക്കി ഭക്ഷിക്കുവാൻ ഈ ചെന്നായ്ക്കൾക്ക് യാതൊരു പ്രയാസവുമില്ല. ഭക്ഷണത്തിനു ദൌർലഭ്യം നേരിടുന്ന വേളയിൽ പലപ്പോഴും ഇവ മനുഷ്യവാസമുള്ള പ്രദേശങ്ങളിൽ അതിക്രമിച്ചു കടന്നു വളർത്തുമൃഗങ്ങളെയും മറ്റും ഭക്ഷണമാക്കാറുണ്ട്. കര്ഷകരും മറ്റു ഇവയെ കാണുന്ന മാത്രയിൽ വെടിവച്ചു കൊല്ലുകയോ കെണിയിലകപ്പെടുത്തുകയൊ വിഷം വച്ചു കൊല്ലുകയോ ചെയ്യാറുണ്ട്. മുയലുകൾ, മരുഭൂമിയിൽ കാണപ്പെടുന്ന എലികൾ എന്നിവയും ഇവയുടെ പ്രധാന ഭക്ഷണങ്ങളാണ്. ഇവ ഭക്ഷണത്തിനായി മരുഭൂമിയിൽ വളരെയധികം കിലോമീറ്ററുകൾ സഞ്ചരിക്കുന്നു. അറേബ്യൻ ചെന്നായ്ക്കൾ ചെറുതു മുതൽ ഇടത്തരം വലിപ്പമുള്ള ഇരകളെ വേട്ടയാടിപ്പിടിക്കുന്നു.\nഅറേബ്യൻ ചെന്നായ്ക്കളെ വംശനാശത്തിൻറെ വക്കിലുള്ള ജീവികളായിട്ടാണ് IUCN രേഖകളിൽ ഉൾപ്പെടുത്തിയിരിക്കുന്നത്. ഈ ചെന്നായ് വർഗ്ഗത്തെ വേട്ടയാടി കൊല്ലുന്നത് ഒമാൻ കർശനമായി നിരോധിച്ചിരിക്കുന്നതിനാൽ ഇവിടെ ഇത്തരം ചെന്നായ്ക്കളുടെ എണ്ണത്തിൽ വർദ്ധനവുണ്ടായിട്ടുണ്ട്. ഇസ്രായേലിൽ 100 മുതൽ 150 വരെ അറേബ്യൻ ചെന്നായ്ക്കൾ ഉള്ളതായി രേഖപ്പെടുത്തിയിരിക്കുന്നു. ഇറാക്കിൽ ഇവയുടെ എണ്ണത്തിൽ വർദ്ധനവുണ്ട്. അതിനാൽ ഗ്രാമവാസികൾ ഇവയെ മനുഷ്യനു ഭിക്ഷണിയുള്ള ജീവിയായി കണക്കാക്കുന്നു.\n↑ "Canis lupus arabs". Integrated Taxonomic Information System. ശേഖരിച്ചത് 27 October 2007. CS1 maint: discouraged parameter (link)\n↑ BBC Two - Wild Arabia Episode2The Jewel of Arabia\n↑ Lopez 1978. harv error: no target: CITEREFLopez1978 (help)\n↑ Los Angeles Times 2008. harv error: no target: CITEREFLos_Angeles_Times2008 (help)\n"https://ml.wikipedia.org/w/index.php?title=അറേബ്യൻ_ചെന്നായ&oldid=2688032" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 23:10,9ഫെബ്രുവരി 2018.


Janmabhumi| വെള്ളിത്തിരയിലേക്ക് എട്ട് വര്‍ഷങ്ങള്‍ക്ക് ശേഷം വീണ്ടും നവ്യാ നായര്; 'ഒരുത്തി' തിയേറ്ററുകളിലേക്ക്\nMarch 14, 2020, 07:54 p.m.\nഎട്ട് വര്‍ഷങ്ങള്‍ക്കു ശേഷം മലയാള സിനിമയിലേക്ക് വീണ്ടും നവ്യാ നായര് തിരിച്ചുവരുന്നു എന്ന പ്രത്യേകതയും വി.കെ.പിയുടെ ഈ ചിത്രത്തിനുണ്ട്. വളരെ സാധാരണക്കാരിയായ വീട്ടമ്മയാണ് രാധാമണി (നവ്യാ നായര്) അവരുടെ ജീവിതത്തിലേക്ക് ആകസ്മികമായി വന്നുചേരുന്ന ചില സംഭവങ്ങളും അതിനെ അതിജീവിക്കുകയും ചെയ്യുന്ന ഒരു സ്ത്രീയുടെ പോരാട്ടത്തിന്റെയും സഹനത്തിന്റെയും കഥയാണ് ഒരുത്തി പറയുന്നത്.\nമലയാളികളുടെ പ്രിയതാരം നവ്യാ നായരെ കേന്ദ്രകഥാപാത്രമാക്കി ബെന്‍സി പ്രൊഡക്ഷന്‍സിന്റെ ബാനറില് ബെന്‍സി നാസര് നിര്‍മ്മിച്ച് പ്രശസ്ത സംവിധായകന് വി.കെ പ്രകാശ് ഒരുക്കുന്ന 'ഒരുത്തി'യുടെ ചിത്രീകരണം പൂര്‍ത്തിയായി. ചിത്രം ഉടനെ തിയേറ്ററുകളിലേക്ക്.\nഎറണാകുളം- വൈപ്പിന് റൂട്ടില് സര്‍വ്വീസ് നടത്തുന്ന ബോട്ടിലെ കണ്ടക്ടറാണ് രാധാമണി. രണ്ട് കുട്ടികളുടെ മാതാവായ രാധാമണിയുടെ ഭര്‍ത്താവ് (സൈജു കുറുപ്പ്) വിദേശത്താണ്. വളരെ സന്തോഷം നിറഞ്ഞ ഒരു സന്തുഷ്ട കുടുംബമാണ് രാധാമണിയുടേത്. കൂടുതല് ആര്‍ഭാടമോ ജീവിതമോഹങ്ങളോ ഒന്നുമില്ലാതെ വളരെ സന്തോഷകരമായി ജീവിക്കുന്ന രാധാമണിയുടെ ജീവിതത്തില് മൂന്ന് ദിവസങ്ങളിലായി സംഭവിക്കുന്ന അപ്രതീക്ഷിതമായ സംഭവങ്ങള് അവരുടെ ജീവിതത്തിന്റെ താളം തെറ്റിക്കുന്നു. ഒരു സാധാരണ സ്ത്രീയുടെ ജീവിതത്തില് സംഭവിക്കാന് പാടില്ലാത്ത പ്രതിസന്ധിയാണ് അവര്‍ക്കുണ്ടായത്. എന്നാല് അവര് തനിക്ക് നേരിട്ട ആ ദുരന്തത്തെ സാഹസികമായി അതിജീവിക്കുന്നു. തിരിഞ്ഞ് നോക്കുമ്പോള് താന് അതിജീവിച്ച വഴികള് രാധാമണിയെ അത്ഭുതപ്പെടുത്തുന്നു. അങ്ങനെ ദുരവസ്ഥകളെ നേരിട്ട് ജീവിതം തിരിച്ചുപിടിക്കുന്ന ഒരു സ്ത്രീയുടെ കഥയാണ് ഒരുത്തി പറയുന്നത്. നവ്യാ നായരുടെ അഭിനയജീവിതത്തിലെ ഏറ്റവും ശ്രദ്ധേയമായ കഥാപാത്രം കൂടിയാണ് ഒരുത്തിയിലെ രാധാമണി.\nഒരു റിയലിസ്റ്റിക് സ്റ്റോറിയാണ് ഒരുത്തിയെന്ന് സംവിധായകന് വി.കെ. പ്രകാശ് പറയുന്നു. ഒരു സാധാരണ സ്ത്രീയുടെ അതിജീവനകഥ. എല്ലാത്തരം പ്രേക്ഷകരെയും രസിപ്പിക്കുന്ന തരത്തിലുള്ളതാണ് മേക്കിംഗ്. തികച്ചും ഫാമിലി എന്റര്‍ടെയ്‌നറാണ് ഒരുത്തിയെന്നും സംവിധായകന് ചൂണ്ടിക്കാട്ടി. നീണ്ട ഇടവേളയ്ക്ക് ശേഷം നവ്യ ഒരുത്തിയിലൂടെ മലയാളത്തിലേക്ക് വരുകയാണ്. നവ്യയ്ക്ക് ഏറെ ഇണങ്ങുന്ന ശക്തമായ കഥാപാത്രമാണ് രാധാമണിയെന്നും വി.കെ. പ്രകാശ് പറഞ്ഞു. വിനായകന്റെ ഏറെ ശ്രദ്ധേയമായ കഥാപാത്രമാണ് ഒരുത്തിയിലേത്. നായക പ്രാധാന്യമുള്ള റോളാണ് വിനായകന്റേത്. പൊതുവെ മലയാള സിനിമയില് വിനായകന് ചെയ്തിട്ടുള്ള വേഷങ്ങളില് നിന്ന് വളരെ വ്യത്യസ്തമാണ് ചിത്രത്തിലെ സബ് ഇന്‍സ്‌പെക്ടറുടെ റോള്. ആക്ഷനും കോമഡിയുമുള്ള ചിത്രത്തില് ഹൃദയഹാരിയായ രണ്ട് പാട്ടുകളുമുണ്ട്. കൊച്ചിയിലും പരിസരപ്രദേശങ്ങളിലുമായി ഒറ്റ ഷെഡ്യൂളിലാണ് ചിത്രം പൂര്‍ത്തീകരിച്ചത്. വൈപ്പിനായിരുന്നു പ്രധാന ലൊക്കേഷന്. വൈപ്പിനിലെ പ്രാദേശിക സംസാര രീതിയും സിനിമയുടെ പുതുമയാണ്. കേരളത്തിന്റെ സാമൂഹ്യ-രാഷ്ട്രീയ വിഷയങ്ങളും ഒരുത്തിയില് പരോക്ഷമായി പറഞ്ഞുപോകുന്നുണ്ട്.\nനവ്യാ നായര്, വിനായകന്, സൈജു കുറുപ്പ് എന്നിവരെ കൂടാതെ കെ.പി.എ.സി. ലളിത, ജയശങ്കര്, മുകുന്ദന്, സന്തോഷ് കീഴാറ്റൂര്, വൈശാഖ്, ശ്രീദേവി വര്‍മ്മ, ആദിത്യന്, അതിഥി, കലാഭവന് ഹനീഫ്, രാജേന്ദ്രബാബു, മനു രാജ്, ചാലി പാല, അരുണ് ഘോഷ്, സണ്ണി, അഞ്ജന തുടങ്ങീ നിരവധി താരങ്ങള് ചിത്രത്തില് അണിനിരക്കുന്നു. ജിംഷി ഖാലിദ് ഛായാഗ്രഹണം നിര്‍വഹിക്കുന്ന ചിത്രത്തിന്റെ കഥ,തിരക്കഥ, സംഭാഷണം എന്നിവ കൈകാര്യം ചെയ്തിരിക്കുന്നത് എസ്.സുരേഷ്ബാബുവാണ്. ആലങ്കോട് ലീലാകൃഷ്ണന്, ബി.കെ ഹരിനാരായണന് എന്നിവരാണ് ഗാനരചന നിര്‍വഹിച്ചിരിക്കുന്നത്. ഗോപി സുന്ദറാണ് സംഗീതം .\nഎഡിറ്റര് - ലിജോ പോള്, കലാസംവിധാനം - ജ്യോതിഷ് ശങ്കര്, മേക്കപ്പ് - രതീഷ് അമ്പാടി, വസ്ത്രാലങ്കാരം- സമീറ സനീഷ്, പ്രൊഡക്ഷന് കണ്‍ട്രോളര് - ഡിക്‌സന് പൊടുത്താസ്, ചീഫ് അസോസിയേറ്റ് - കെ.കെ.വിനയന്, സ്റ്റില്‍സ് -അജി മസ്‌ക്കറ്റ്, പ്രൊഡക്ഷന് എക്‌സിക്യൂട്ടീവ് -ഡേവിസണ് സി.ജെ , പ്രവീണ് ഇടവനപ്പാറ, പ്രൊഡക്ഷന് മാനേജര് - വിനോദ് അരവിന്ദ് എന്നിവരാണ് ചിത്രത്തിന്റെ അണിയറ പ്രവര്‍ത്തകര്.


Monthly Horoscope 2022 June | Indian Express Malayalam\nastrology june 2022 nakshatraphalam aswathi bharani karthika rohini makayiram thiruvathira\nMonthly Horoscope 2022 June: “രേവതി നാളുകാർ ഈ മാസം സംസാരിക്കുമ്പോൾ സൂക്ഷിക്കണം, വാക്കുകൾ ദുർവ്യാഖാനം ചെയ്യപ്പെടാം, ഭരണി നാളുകാർ മൗനത്തിന്റെ സാധ്യതകൾ പരമാവധി പ്രയോജനപ്പെടുത്തണം” 2022 ജൂൺ മാസം നിങ്ങൾക്ക് എങ്ങനെയായിരിക്കുമെന്ന് പ്രമുഖ ജ്യോതിഷ പണ്ഡിതനായ ശ്രീനിവാസ് അയ്യർ പ്രവചിക്കുന്നു.\nUpdated: June 24, 2022 1:25:40 am\nMonthly Horoscope 2022 June: ഈ ജൂൺ മാസത്തെ ഗ്രഹസ്ഥിതികൾ എങ്ങനെയെന്ന് നോക്കാം. വ്യാഴം സ്വന്തം വീടായ മീനത്തിലും ശനി സ്വന്തം വീടായ കുംഭത്തിലും തുടരുകയാണ്. രാഹു മേടത്തിലും കേതു തുലാത്തിലും സ്ഥിതിചെയ്യുന്നു. സൂര്യൻ ജൂൺ 14 വരെ ഇടവത്തിലും ശേഷം മിഥുനത്തിലുമായി സഞ്ചരിക്കുന്നു.\nജൂൺ ഒന്നിനു ചന്ദ്രൻ മകയിരത്തിൽ, ജൂൺ 28 ന് വീണ്ടും മകയിരത്തിൽ വരുന്നു. ചൊവ്വ മീനത്തിലും ബുധൻ ഇടവത്തിലുമാണ്. ശുക്രൻ മേടത്തിലും ഇടവത്തിലുമായി സഞ്ചരിക്കുകയാണ്. ജൂണിൽ പഞ്ചതാരാഗ്രഹങ്ങൾക്കൊന്നും മൗഢ്യമില്ല. ഈ ഗ്രഹസ്ഥിതിയെ മുൻനിർത്തി അശ്വതി മുതൽ രേവതി വരെയുള്ള 27 നാളുകാരുടേയും ജൂൺമാസത്തെ അനുഭവങ്ങൾ വിശകലനം ചെയ്യാം.\nഅശ്വതി: യാത്രകൾ ഗുണകരമായേക്കും. മനസ്സിനിണങ്ങിയ വ്യക്തികളുമായി ഗാഢസൗഹാർദ്ദമുണ്ടാവും. തീരുമാനങ്ങൾ ശക്തമായിത്തന്നെ നടപ്പിലാക്കും. എതിർപ്പുകളിൽ കുരുങ്ങിപ്പോയ നിലപാടുകളെച്ചൊല്ലി വ്യാകുലപ്പെടില്ല. വിദ്യാർത്ഥികൾക്ക് ഉപരിപഠനം സംബന്ധിച്ച ചില ആശങ്കകൾ തുടരും. എന്നാൽ വിദേശ പഠനം/വിദേശ തൊഴിൽ എന്നിവയ്ക്കുള്ള സാധ്യത ഏറും. കുടുംബസൗഖ്യം ഭവിക്കും. അവിവാഹിതരുടെ വിവാഹക്കാര്യത്തിൽ ചൊവ്വ-ശുക്രൻ യോഗം മൂലം ചില തടസങ്ങൾ ഉണ്ടാവാനിടയുണ്ട്.\nRead More: ചൊവ്വയുടെ തലയിലെഴുത്ത് മാറുന്നു, നിങ്ങളുടെയോ?\nഭരണി: മൗനത്തിന്റെ സാധ്യതകൾ പരമാവധി പ്രയോജനപ്പെടുത്തേണ്ട കാലമാണ്. പരീക്ഷകളിൽ ഉദ്ദേശിച്ചഫലം കിട്ടണമെന്നില്ല. മുൻ തീരുമാനങ്ങൾ പിൻവലിച്ചേക്കാം. സർക്കാരിൽ നിന്നും പ്രതീക്ഷിച്ച ധനസഹായം ഉണ്ടാവും. കൂടപ്പിറപ്പുകൾ സഹകരിക്കും. കർമ്മരംഗത്ത് ചെറിയ തടസ്സങ്ങൾ വരാം. ഇടപാടുകളിൽ കൂടുതൽ കരുതൽ വേണം. ആരോഗ്യ പരിശോധനകൾ അനിവാര്യമാണ്.\nകാർത്തിക: നിലപാടുകളിൽ അയഞ്ഞ മട്ടുപുലർത്തും. തൊഴിൽ സംബന്ധ മായ ആശയക്കുഴപ്പം നീങ്ങുന്നതായിരിക്കും. ഭൂമിയിൽ നിന്നും ലാഭമുയരും. നവീനവാഹനയോഗം, ആഭരണയോഗം ഇവയുണ്ട്. മാസമദ്ധ്യ ത്തോടെ രാഹു കാർത്തിക നാളിൽ നിന്നും മാറുന്നത് വലിയ ആശ്വാസമാണ്. കിടപ്പുരോഗികൾക്ക് ചികിത്സ ഫലിക്കും. തൊഴിൽ തേടുന്നവർക്ക് അനുകൂലമായ കാലമാണ്.\nരോഹിണി: പരീക്ഷകളിലും മത്സരങ്ങളിലും വിജയിക്കും. കുടുംബത്തിന്റെ വിശ്വാസമാർജിക്കും. വേദികളിൽ തിളങ്ങും. കലാരംഗത്ത് പ്രവർത്തിക്കുന്നവർക്ക് പുരസ്കാരങ്ങൾ ലഭിക്കാം. ചിട്ടി/വായ്പ പോലുള്ളവയിൽ നിന്നും ധനവരവ് ഉണ്ടാവും. കലഹസന്ദർഭങ്ങളെ നയചാതുര്യത്തോടെ നേരിടും. പ്രണയികൾക്ക് ദാമ്പത്യത്തിൽ പ്രവേശിക്കാനാവും. വിദേശത്തുനിന്നും ശുഭവാർത്ത വന്നെത്തും.\nമകയിരം: കണ്ടകശനി ചിലപ്പോൾ തൊഴിലിൽ അശാന്തി സൃഷ്ടിച്ചേക്കാം. ദൂരദിക്കിലേക്കുള്ള സ്ഥലംമാറ്റം ഒരു സാധ്യതയാണ്. എങ്കിലും ആത്മാർത്ഥമായ പ്രവർത്തനങ്ങൾ അഭിനന്ദിക്കപ്പെടും. സാമ്പത്തിക നില തെല്ലെങ്കിലും ഉയരും. ഊഹക്കച്ചവടത്തിൽ വിജയിക്കും. ദാമ്പത്യരംഗം സമാധാനപൂർണമാവും. മക്കളുടെ ഉത്കർഷം ആനന്ദമുണ്ടാക്കും. സുഹൃത്തുക്കൾക്കൊപ്പം വിനോദയാത്ര നടത്തിയേക്കും.\nRead More: Weekly Horoscope (May 15 – May 21, 2022): ഈ ആഴ്‌ച നിങ്ങൾക്കെങ്ങനെ?\nതിരുവാതിര: സമ്മിശ്രമായ ഫലങ്ങൾ ജൂണിൽ സംഭവിക്കും. വീടുമാറ്റമോ തൊഴിൽമാറ്റമോ പ്രതീക്ഷിക്കാം. ചില നേട്ടങ്ങൾ, മുഖ്യമായും ധനപരമായി വന്നുചേരും. കടബാദ്ധ്യത പരിഹരിക്കാൻ വഴിതെളിയും. ഭൂമിയുടെ ക്രയവിക്രയം നീണ്ടുപോകാം. മേലധികാരികളുടെ പ്രീതി സമ്പാദിക്കും. ഗൃഹത്തിൽ മംഗളകർമ്മങ്ങൾ നടക്കും. പ്രണയികൾക്ക് കാലം അത്ര അനുകൂലമല്ല. വൈദ്യപരിശോധനകളിൽ അലംഭാവമരുത്.\nപുണർതം: പൂർണത എന്നത് ഒരു സങ്കൽപ്പം മാത്രമാണെന്ന് അറിയും. വിദേശത്ത് തൊഴിൽ തേടുന്നവർക്ക് സാധ്യതകൾ തെളിയും. യാത്രകൾ ഫലവത്താകും. പരീക്ഷകളിൽ തിളക്കമുള്ള വിജയം നേടും. പ്രൊഫഷണലുകൾ തങ്ങളുടെ അജയ്യത ഉറപ്പിക്കും. ദാമ്പത്യരംഗം സ്വച്ഛന്ദമാകും. വസ്തുക്കളുടെ ക്രയവിക്രയം മന്ദീഭവിക്കും. നവീനഗൃഹനിർമ്മാണത്തെക്കുറിച്ച് വീണ്ടും ചിന്തിക്കും. കരാറുകൾ പുതുക്കാനാകും.\nപൂയം: അഷ്ടമശനി കാരണം ചില തലവേദനകൾ ഇടക്കിടെ അലോസരം സൃഷ്ടിക്കും. ആരോഗ്യപരമായി അത്ര മെച്ചപ്പെട്ട കാലമല്ല. വൃദ്ധജനങ്ങളുമായി കലഹത്തിന് മുതിർന്നേക്കും. സഹിഷ്ണുതയും ക്ഷമയും നല്ല ആയുധങ്ങളാണെന്നത് മറന്നുപോയേക്കും. മക്കളുടെ കാര്യത്തിൽ നല്ല തീരുമാനങ്ങൾ കൈ ക്കൊള്ളും. ചെറുസംരംഭകർക്ക് വായ്പ ലഭിക്കും. മുടങ്ങിയ സർക്കാർ ആനുകൂല്യങ്ങൾ കൈവശം വന്നുചേരാം.\nആയില്യം: ഭാഗ്യം കൊണ്ട് പല ആപത്തുകളിൽ നിന്നും രക്ഷനേടും. ഗുരുജനങ്ങളുടെ ഉപദേശം സ്വീകരിക്കും. ക്ഷേത്രദർശനത്തിന് സമയം കണ്ടെത്തും. എതിർപ്പുകളെ സമർത്ഥമായി പ്രതിരോധിക്കും. ധനപരമായി ഉയർച്ചയുണ്ടാകുന്ന കാലമാണ്. മാറ്റിവെച്ചിരുന്ന പദ്ധതികൾ പൊടിതട്ടിയെടുക്കാൻ ശ്രമിക്കും. പുത്തൻ ഉണർവ്വ് കർമ്മമേഖലയിൽ വന്നെത്തുന്നതായിരിക്കും. സഹോദരാനുകൂല്യം ഉണ്ടാവും. അർഹിക്കുന്നവരെ ഉദാരമായി സഹായിക്കും.\nRead More: Horoscope 2022: ശനിദശയെ കുറിച്ച് അറിഞ്ഞിരിക്കേണ്ട കാര്യങ്ങൾ\nമകം: കഴിഞ്ഞ കുറച്ചുനാളുകളായുള്ള സ്ഥിതിഗതികൾ വലിയ മാറ്റമില്ലാതെ തുടരും. ഉദ്യോഗസ്ഥർക്ക് ഭേദപ്പെട്ട കാലമാണ്. സ്ഥാനക്കയറ്റം, ശമ്പളവർദ്ധന ഇവയ്ക്ക് നേരിയ സാധ്യതയുണ്ട്. ബന്ധുക്കളുമായുള്ള അകൽച്ച പരിഹരിക്കാനുള്ള ശ്രമം പൂർണവിജയത്തിലെത്തും എന്ന് പറയാനാവില്ല. പ്രണയ സാക്ഷാൽക്കാരത്തിന് കുറച്ചുകൂടി കാത്തിരിക്കേണ്ടിവന്നേക്കും. പ്രവാസജീവിതം നയിക്കുന്നവർക്ക് നാട്ടിലേക്ക് മടങ്ങിവരാനാവും. പുണ്യാടനങ്ങൾക്ക് സന്ദർഭമുണ്ടാവും.\nപൂരം: ആഢംബര വസ്തുക്കൾ വാങ്ങാൻ ചെലവേറും. കടം വാങ്ങി കടം വീട്ടാൻ മുതിർന്നേക്കും. കുടുംബപ്രശ്നങ്ങൾ ചർച്ചയിലൂടെ പരിഹരിക്കും. കച്ചവടത്തിലും കൃഷിയിലും ഏർപ്പെട്ടിട്ടുള്ളവർക്ക് ലാഭം കുറയും. വിദ്യാർത്ഥികൾക്ക് ഉന്നത പഠനത്തിനായി അന്യനാട്ടിലേക്ക് പോകേണ്ടിവരും. മക്കളുടെ വിവാഹ തീരുമാനം പിന്നീടത്തേക്ക് മാറ്റിവെക്കും.\nRead More: ഈ മൂന്ന് നാളുകാരുടെ സ്വസ്ഥത നഷ്ടമാകുന്നത് എന്തുകൊണ്ട്?\nഉത്രം: ഉറച്ച നിലപാടുകൾ കൈക്കൊള്ളാൻ നിർബന്ധിതരാവും. രാഷ്ട്രീയ ത്തിൽ പ്രവർത്തിക്കുന്നവർ എതിർപ്പുകളെ ഗൂഢതന്ത്രങ്ങളിലൂടെ മറികടക്കും. സഹപ്രവർത്തകരുടെ നിർവ്യാജമായ പിന്തുണ ലഭിക്കും. ഗൃഹം മോടി പിടിപ്പിക്കുക, വാഹനം വാങ്ങുക ഇവയ്ക്കായി പരിശ്രമം നടത്തും. ആരോഗ്യപ്രശ്നങ്ങൾ അലട്ടുന്ന മാസമാണ്. നല്ല സൗഹൃദം നിലനിർത്താൻ ചില ത്യാഗങ്ങൾ സഹിക്കേണ്ടതായി വരും. ഒരുവിധം സന്തുലിതമായിരിക്കും, സാമ്പത്തികരംഗം.\nഅത്തം: കാര്യസാധ്യത്തിന് കുറുക്കുവഴികൾ തേടും. സൽക്കർമ്മങ്ങൾക്ക് ചെലവ് ചെയ്യും. കൃത്യമായ പദ്ധതികളില്ലാതെ കർമ്മങ്ങളിലേർപ്പെടുന്നതുമൂലം മാനസിക പിരിമുറുക്കമേറും. ജീവിത പങ്കാളിയുമായുള്ള അഭിപ്രായവ്യത്യാസം പറഞ്ഞുതീർക്കും. നേത്ര/ മുഖരോഗങ്ങൾ, ശല്യകാരികളായേക്കും. വിവാഹത്തിനുള്ള കാത്തിരിപ്പിന് അവസാനമാകും. കരാർപണികളിൽ വിജയം നേടും. കലാകാരന്മാർ കീർത്തിയുള്ളവരാവും.\nചിത്തിര: ഉത്തരവാദിത്തമുള്ള ചുമതലകൾ ഏറ്റെടുക്കാൻ നിർബന്ധിതരാവും. ആസൂത്രണ മികവിലൂടെ നേട്ടങ്ങൾ സ്വന്തമാക്കും. പാരമ്പര്യസ്വത്തിന്മേലുള്ള തർക്കം രമ്യമായി പരിഹൃതമാവും. കുടുംബാംഗങ്ങളുടെ ഇടയിലെ അനൈക്യത്തിനെതിരെ പടവാളിളക്കും. പ്രൊഫഷണലുകൾ കർമ്മരംഗത്ത് വിജയിക്കും. നക്ഷത്രാധിപനായ ചൊവ്വയ്ക്ക് ഗുരുശുക്ര യോഗമുള്ളതിനാൽ നല്ല സുഹൃത്തുക്കളെ ലഭിക്കും.\nചോതി: ജീവിതനിലവാരം ഉയരും. പൊതുകാര്യങ്ങളിൽ വിജയം നേടും. സാമൂഹിക സംഘടനകളുമായി ദൃഢബന്ധം പുലർത്തും. ആരോഗ്യരംഗത്ത് ചില കരുതലുകൾ നല്ലതാവും. പകർച്ചവ്യാധികൾ പിടിപെടാൻ സാധ്യതയുണ്ട്. അപകീർത്തിയുണ്ടാവാനുള്ള സാഹചര്യങ്ങളെ ഒഴിവാക്കാൻ ജാഗരൂകരാവേണ്ടതുണ്ട്. പരീക്ഷയിൽ മക്കൾക്ക് ഉന്നത വിജയം സിദ്ധിക്കും. സാമ്പത്തിക സ്ഥിതി മോശമാവില്ല.\nവിശാഖം: കേതു ഇപ്പോൾ വിശാഖം നക്ഷത്രത്തിലുടെയാണ് സഞ്ചരിക്കുന്നത്. അതിനാൽ കാര്യതടസ്സം, വ്യക്തിത്വപ്രതിസന്ധി, ജ്വരബാധ മുതലായവ ഫലങ്ങളായെത്താം. പ്രവൃത്തി മണ്ഡലത്തിൽ ബാഹ്യശക്തികളുടെ ഇടപെടലുകൾ ഉണ്ടാവും. മനപ്പൂർവമല്ലാതെ തന്നെ ചിലരുടെ ശത്രുതക്ക് പാത്രമാവും. ദൂരയാത്രകൾ കൊണ്ട് ഉദ്ദേശിക്കുന്നത്ര നേട്ടം വന്നെത്തിക്കൊള്ളണമെന്നില്ല. കുടുംബജീവിതത്തിൽ ഉയർന്ന ചില അസ്വാരസ്യങ്ങൾ സ്വൈരം കെടുത്തിയേക്കും. ധനസ്ഥിതി ചെറുതോതിൽ ഭേദപ്പെടാം.\nഅനിഴം: ക്രിയാശക്തി ഉജ്ജ്വലമാവും. ആത്മശക്തി വർദ്ധിക്കും. കിട്ടാക്കടങ്ങൾ മടക്കിക്കിട്ടുന്ന കാലമാണ്. വാക്കുകൾ ക്രൂരമാണെന്ന് വിലയിരുത്തപ്പെടാം. അനാരോഗ്യത്തിന് വൈദ്യസഹായം വേണ്ടിവന്നേക്കും. വിജയത്തിൽ കലാശിക്കുന്ന പദ്ധതികൾ ആസൂത്രണം ചെയ്ത് നടപ്പിലാക്കും. സഹപ്രവർത്തകരുടെ വിശ്വാസമാർജിക്കും. വൃദ്ധജനങ്ങളുടെ അനുഗ്രഹം ലഭിക്കും.\nതൃക്കേട്ട: ഈ മാസത്തിൽ സ്ഥിരോത്സാഹം, കർമ്മകുശലത എന്നിവ മുഖമുദ്രകളായിരിക്കും. കലാരംഗത്തുള്ളവർ അനുമോദനത്തിനർഹരായിത്തീരും. വാഹനം വാങ്ങാനുള്ള ആലോചന വിജയിക്കും. നഷ്ടവസ്തുക്കൾ അന്വേഷിച്ച് കണ്ടെത്തും. നവമാദ്ധ്യമങ്ങളിൽ ശ്രദ്ധേയമായ അഭിപ്രായങ്ങൾ പ്രകടിപ്പിക്കും. സന്താനങ്ങളുടെ നേട്ടം സന്തോഷത്തിന് കാരണമാകും. സഭകളിൽ പ്രസംഗചാതുരി പ്രദർശിപ്പിക്കും. പന്ത്രണ്ടിലെ കേതു വിരക്തി ജനിപ്പിക്കാം.\nമൂലം: സുഷുപ്തിയിലിരുന്ന കഴിവുകൾ സടകുടഞ്ഞെഴുന്നേൽക്കും. അകർമ്മണ്യതയെ ധൈര്യപൂർവം മറികടക്കും. തൊഴിൽ തേടുന്നവർക്ക് താൽക്കാലികമായെങ്കിലും ഒരത്താണി ലഭിക്കും. ഗാർഹികമായ അസ്വാരസ്യങ്ങൾക്ക് അറുതിയാവും. വീടുപണിയാനുള്ള തീവ്രശ്രമം ഫലം കാണും. മാതാവിന്റെ ആരോഗ്യസ്ഥിതി മെച്ചപ്പെടും. എല്ലാക്കാര്യങ്ങൾക്കും സുഹൃത്തുക്കളുടെ പിന്തുണ ലഭിക്കുന്നതായിരിക്കും. കുടുംബത്തോടൊപ്പം തീർത്ഥാടനം നടത്തും.\nപൂരാടം: ഏഴരശനി മാറിയതിന്റെ ആശ്വാസം പലനിലയ്ക്ക് അനുഭവപ്പെടും. വിദേശയാത്രകൾക്ക് അനുമതി ലഭിക്കും. പ്രവാസികൾക്ക് മെച്ചപ്പെട്ട സേവന വേതന വ്യവസ്ഥകൾ കൈവരുന്നതായിരിക്കും. ആഢംബര വസ്തുക്കൾ വാങ്ങും. പുതുവാഹനയോഗം കാണുന്നു. അധികാരസ്ഥാനത്തുള്ളവരുടെ പ്രീതി നേടും. മക്കളുടെ യശസ്സ് മനസ്സന്തോഷമുണ്ടാക്കും. ആരോഗ്യപരമായി അത്ര മെച്ചമുള്ള കാലമല്ലെന്നത് ഓർമ വേണം.\nഉത്രാടം: ധനാനുകൂല്യം ഉള്ള കാലമാണ്. എന്നാൽ ചെലവിനും കുറവുണ്ടാവില്ല. വസ്തുക്കൾ വിൽക്കാനുള്ള ശ്രമം വിജയിക്കും. ചില കടബാധ്യതകൾ പരിഹരിക്കും. നാലിലെ ചൊവ്വയുടെ സ്ഥിതി മൂലം ഉപരിപഠനത്തിന് എന്തെങ്കിലും വൈഷമ്യങ്ങൾ അനുഭവപ്പെടാം. കുടുംബത്തിൽ മംഗളകർമ്മങ്ങൾ നടക്കും. ദൈവസമർപ്പണത്തിന് സമയം കണ്ടെത്തും. വാഹനം ഏറ്റവും സൂക്ഷിച്ച് കൈകാര്യം ചെയ്യണം.\nRead More: ഈ ഇടവ മാസം നിങ്ങൾക്ക് എങ്ങനെ? സമ്പൂർണ്ണ നക്ഷത്രഫലം അറിയാം\nതിരുവോണം: ഇഷ്ടപ്പെട്ടവരെ വീണ്ടും കാണാൻ അവസരം ലഭിക്കും. സഭകളിലെ നേതൃപദവി തുടരും. യാത്രകൾ മാറ്റിവെക്കാനിടയുണ്ട്. വിദേശജോലിക്ക് ശ്രമിക്കുന്നവർക്ക് നല്ല വാർത്ത കേൾക്കാനാവും. ദാമ്പത്യത്തിൽ ചില സമ്മർദ്ദങ്ങൾ വന്നുപെടും. പുതിയ വരുമാന മാർഗങ്ങൾ കണ്ടെത്തും. രോഗചികിത്സ ആശ്വാസമേകും. അശനശയനസൗഖ്യം, സൽക്കാരങ്ങൾ, വിനോദ യാത്രകൾ, ബന്ധുജന സഹകരണം തുടങ്ങിയവയും ജൂണിലെ ഫലങ്ങളിൽ ഉൾപ്പെടും.\nഅവിട്ടം: എല്ലാ കാര്യങ്ങളിലും വിജയമുണ്ടാകും. എന്നാൽ ഒരുപാട് വിട്ടുവീഴ്ചകൾ ചെയ്യേണ്ടതായി വരും. യാത്രകൾ കൂടും. അവയുടെ ഫലം അത്രയൊന്നും മെച്ചപ്പെട്ടതാവില്ല. സാമ്പത്തികസ്ഥിതി അൽപ്പം ആശങ്കയ്ക്ക് വഴിവെക്കാം. സന്താനങ്ങളുടെ അഭ്യുദയം ആശ്വാസമേകും. അയൽ വഴക്കു കളിൽ സംയമം പാലിക്കണം. ആരോഗ്യപരമായി ശരാശരിക്കാലമാണ്.\nചതയം: മാസമധ്യത്തോടെ നക്ഷത്രനാഥനായ രാഹു ശത്രുനക്ഷത്രമായ കാർത്തികയിൽ നിന്നും ബന്ധുനക്ഷത്രമായ ഭരണിയിലേക്ക് മാറുന്നു. കുറച്ചുനാളായി അനുഭവിക്കുന്ന മാനസികവും സാമ്പത്തികവും ആയ സംഘർഷത്തിന് അയവുണ്ടാകും. തൊഴിൽ ലഭ്യത പ്രതീക്ഷിക്കാം. അധികാരികളുടെ പിന്തുണ ലഭിക്കും. പ്രണയത്തിൽ ശുഭവാർത്ത കേൾക്കും. ബന്ധുക്കൾ ഇണങ്ങും. വിനോദയാത്രകൾ നടത്തും. കച്ചവടത്തിൽ ലാഭം വർദ്ധിക്കുന്നതായിരിക്കും.\nപൂരുട്ടാതി: പൂർണമായിട്ടല്ല, എങ്കിൽ പോലും ചില കാര്യങ്ങളിൽ വിജയം വരിക്കും. ഉദ്യോഗത്തിൽ ഉയർച്ചയുണ്ടാകും. മാനസികോന്മേഷം തരുന്ന അനുഭവങ്ങൾ വന്നുചേരും. നിക്ഷേപങ്ങളിൽ നേട്ടം പ്രതീക്ഷിക്കാം. ഉന്നത പഠനത്തിന് അനുമതി ലഭിക്കും. രോഗങ്ങളുടെ ഒഴിയാബാധക്ക് ശമനം ഉണ്ടാകും. പുതിയ മൈത്രികൾ ഉടലെടുക്കും. സർക്കാരിൽ നിന്നും വായ്പ ലഭിക്കാനിടയുണ്ട്.\nഉത്രട്ടാതി: ഉറ്റവരുടെ ഉത്സാഹത്താൽ ചില നല്ലകാര്യങ്ങൾ നടക്കും. ആശയക്കുഴപ്പങ്ങൾക്ക് വിരാമമാകും. പിതൃസ്വത്തിന്മേൽ അവകാശം കൈവരും. സഹോദരകലഹം പരിഹൃതമാകും. വാഹനം വാങ്ങാനുള്ള ശ്രമം വിജയിക്കും. പുതിയ ലക്ഷ്യങ്ങൾ പ്രാവർത്തികമാക്കാൻ കഠിനപ്രയത്നം നടത്തും. ധനപരമായി കൂടുതൽ ശ്രദ്ധ വേണ്ടതുണ്ട്. വിവാഹതീരുമാനങ്ങൾ നീണ്ടുപോയേക്കും.\nരേവതി: വീടുവിട്ടു നിൽക്കേണ്ട സാഹചര്യങ്ങൾ വന്നുചേരാം. പദവികൾ താൽക്കാലികമായെങ്കിലും ഒഴിയേണ്ടിവരും. രാഷ്ട്രീയക്കാർ ആരോപണങ്ങളെ നേരിടും. ജനപിന്തുണ മങ്ങുന്ന കാലമായിരിക്കും. ആത്മീയ സാധനകൾക്ക് അധികസമയം ചെലവഴിക്കാൻ തയ്യാറാകുന്നതാണ്. ചികിത്സാരീതി മാറ്റുന്നത് രോഗശാന്തിക്ക് കാരണമാകാം. ഭൂമിയുടെ ക്രയവിക്രയം മന്ദഗതിയിലാകും. വാക്കുകൾ ദുർവ്യാഖ്യാനം ചെയ്യപ്പെടാം. ഇതൊക്കെയാണെങ്കിലും ജീവിതത്തിന്റെ ശ്രുതിലയങ്ങൾക്ക് ഭംഗം വരില്ല.\nWeb Title: Astrology june 2022 nakshatraphalam aswathi bharani karthika rohini makayiram thiruvathira


UUKMA News അണ്ടർ-17 ലോകകപ്പ് കലാശക്കൊട്ട് ഇന്ന്; ഫൈനലിൽ ഇംഗ്ലണ്ടും സ്‌പെയിനും ഏറ്റുമുട്ടും - UUKMA News അണ്ടർ-17 ലോകകപ്പ് കലാശക്കൊട്ട് ഇന്ന്; ഫൈനലിൽ ഇംഗ്ലണ്ടും സ്‌പെയിനും ഏറ്റുമുട്ടും - UUKMA News\nകൊൽക്കത്ത : ഇന്ത്യ ആദ്യമായി ആതിഥേയരായ ഫിഫ അണ്ടർ 17 ഫുട്ബാൾ ടൂർണമെന്റിന്റെ ഫൈനൽ പോരാട്ടം ഇന്ന് കൊൽക്കത്തയിലെ സാൾട്ട് ലേക്ക് സ്റ്റേഡിയത്തിൽ നടക്കും. യൂറോപ്യൻ വമ്പൻമാരായ ഇംഗ്ളണ്ടും സ്പെയിനും തമ്മിലുള്ള കലാശപ്പോരാട്ടത്തിന്റെ കിക്കോഫ് രാത്രി 8 നാണ്. ഇന്ത്യ ആദ്യമായാണ് ഒരു ഫിഫ ഫൈനലിന് വേദിയാകുന്നത്. ഇരുടീമും ഇതുവരെ അണ്ടർ 17 ഫുട്ബാൾ കിരീടത്തിൽ മുത്തമിട്ടിട്ടില്ല.\nടൂർണമെന്റിലെ ഏറ്റവും ശക്തമായ ആക്രമണനിരയുള്ള ഇരു ടീമുകളും തമ്മിലുള്ള ഏറ്റുമുട്ടൽ സാൾട്ട് ലേക്കിൽ തിങ്ങിനിറയുന്ന അറുപത്താറായിരത്തോളം വരുന്ന കാണികൾക്ക് കണ്ണിന് വിരുന്നാകുമെന്നാണ് പ്രതീക്ഷ.ഇംഗ്ളണ്ട് ആദ്യമായാണ് ഫിഫ അണ്ടർ 17 ലോക കപ്പിന്റെ ഫൈനലിൽ കളിക്കുന്നത്. സ്പെയിൻ 1993, 2003, 2007 വർഷങ്ങളിൽ ഫൈനലിൽ എത്തിയിട്ടുണ്ടെങ്കിലും കിരീടത്തിൽ മുത്തമിടാൻ കഴിഞ്ഞിട്ടില്ല.\nഇത്തവണത്തെ യൂറോപ്യൻ അണ്ടർ 17 ഫുട്ബാൾ ടൂർണമെന്റിന്റെ തനിയാവർത്തനമാണ് ഇത്തവണത്തെ ലോകകപ്പ് ഫൈനൽ. ക്രൊയേഷ്യ വേദിയായ യൂറോ കപ്പിന്റെ ഫൈനലിൽ ഇത്തവണ സ്പെയിനും ഇംഗ്ളണ്ടുമായിരുന്നു ഏറ്റുമുട്ടിയത്. മത്സരം 2-2 ന്റെ സമനിലയിൽ ആയതിനെ തുടർന്ന് പെനാൽറ്റി ഷൂട്ടൗട്ടിൽ സ്പെയിൻ ചാമ്പ്യൻമാരാവുകയായിരുന്നു.\nടൂർണമെന്റിൽ ഇതുവരെ ഒരു മത്സരവും തോൽക്കാതെയാണ് ഇംഗ്ളണ്ട് ഫൈനലിൽ എത്തിയിരിക്കുന്നത്. ടൂർണമെന്റിൽ ഏറ്റവുംകൂടുതൽ ഗോളടിച്ച ടീമും ഇംഗ്ളണ്ടാണ്. കിരീടം നേടാനായാൽ ഇംഗ്ളണ്ട് ഫുട്ബാളിന് ഇരട്ട നേട്ടമാകും. ഇത്തവണത്തെ അണ്ടർ 20 ലോകചാമ്പ്യൻമാരും ഇംഗ്ളണ്ട് തന്നെയാണ്. ഇതുകൂടാതെ അവർ അണ്ടർ 19 ൽ നിലവിലെ യൂറോപ്യൻ ചാമ്പ്യൻമാരുമാണ് ഇംഗ്ളണ്ട്. 4-2-3-1 ശൈലിയിൽ തന്നെ കലാശക്കളിയിലും കളത്തിലിറങ്ങാനാണ്\nസാധ്യത. ക്വാർട്ടറിലും സെമിയിലും അവർ ഇൗ ശൈലിയിലാണ് കളിച്ചത്. ടൂർണമെന്റിൽ രണ്ട് ഹാട്രിക്കുകൾ നേടി മികച്ച ഫോമിലുള്ള റിയാൻബ്രൂയിസ്‌റ്ററാണ് അവരുടെ തുറുപ്പ് ചീട്ട്.\nസ്പെയിനിന്റെ നാലാം അണ്ടർ പതിനേഴ് ലോകകപ്പ് ഫൈനലാണിത്. മൂന്ന് തവണ കൈയകലത്തിൽ നഷ്ടപ്പെട്ട കിരീടം ഇത്തവണ സ്വന്തമാക്കാനുറച്ചാണ് സ്പാനിഷ് പട സാൾട്ട് ലേക്കിൽ കാലാശപോരിനിറങ്ങുന്നത്. 4-3-3, 4-2-3-1 ശൈലിയിൽ ഏതെങ്കിലുമായിരിക്കും ഫൈനലിൽ സ്പെയിൻ സ്വീകരിക്കുക.\nപ്ളേ മേക്കറും ടീമിന്റെ നായകനുമായ അബേൽ റൂയിസാണ് സ്പാനിഷ് പടയുടെ തുറുപ്പ് ചീട്ട്. സെമിയിൽ മാലിക്കെതിരെ റൂയിസ് നേടിയ രണ്ടു ഗോളുകളാണ് അവരെ ഫൈനലിൽ എത്തിച്ചത്. ആദ്യ മത്സരത്തിൽ കൊച്ചിയിൽ ബ്രസീലിനോട് തോറ്റ് തുടങ്ങിയ സ്പെയിൻ പിന്നെ തോൽവി അറിയാതെയാണ് ഫൈനലിൽ എത്തിയത്.


പരിക്രമയുമായി ശുക്ല ബോസ്\nഭാവി മനസില് കണ്ട് തന്റെ സ്വപ്ന പദ്ധതിയിലുള്ള ആത്മവിശ്വാസം പ്രകടിപ്പിക്കുകയാണ് ശുക്ല ബോസ്. 'പരിക്രമ' എന്നാണ് അവരുടെ സ്വപ്ന പദ്ധതിയുടെ പേര്. 'പരിക്രമ എന്നത് ഒരു സംസ്‌കൃത പദമാണ്. അതിന്റ ദേവനാഗരിയിലുള്ള പദമാണ് പരികര്'അ' മ എന്ന് ശുക്ല പറയുന്നു. ജാദവ് പൂര് സര്‍വ്വകലാശാലയില് നിന്ന് കംപാരിറ്റീവ് ലിറ്ററേച്ചറില് ബിരുദാനന്തര ബിരുദം ഇവര് നേടി. അതുകൊണ്ടുതന്നെ ഇത്രയും സൂക്ഷ്മമായ നിരീക്ഷണം നടത്തി എന്നതില് അതിശയിക്കാനൊന്നുമില്ലെന്ന് ഒരു തമാശ രൂപത്തില് അവര് പറയുന്നു. പരിക്രമ ഫൗണ്ടേഷന്റെ സ്ഥാപകയും സി.ഇ.ഒയുമാണ് ശുക്ല. 'A life on equal terms' എന്നാണ് അതിന്റെ ആപ്തവാക്യം. ചേരി പ്രദേശത്തുള്ള ഏറ്റവും പാവപ്പെട്ട കുട്ടികള്‍ക്കും ഈ ലോകത്തുള്ള മികച്ച അവസരങ്ങള് ലഭിക്കണം എന്നതാണ് ഈ ഫൗണ്ടേഷനിലൂടെ അവര് ഉദ്ദേശിക്കുന്നത്. 12 വര്‍ഷം മുമ്പ് 165 വിദ്യാര്‍ഥികളുമായി നഗരത്തിലെ രാജേന്ദ്രനഗറില് ഒരു സ്‌കള് ആരംഭിച്ചു. ഇന്ന് ബാംഗ്ലൂരിലെ ജയനഗര്, സഹകര്‍നഗര്, കോരമംഗല, നന്ദിനി ലേഔട്ട് എന്നിവിടങ്ങളില് 1700 വിദ്യാര്‍ഥികളുമായി4സ്‌കൂളുകള് തുറന്നു.\nസമീഹത്തില് ദുരിതം അനുഭവിക്കുന്നവരെ സഹായിക്കുക എന്നത് ശുക്ലയുടെ വളരെ വലിയ ആഗ്രഹമായിരുന്നു. ഇതിന് വേണ്ടിയുള്ള ചില നല്ലപാഠങ്ങള് ചെറുപ്പം മുതലേ അവര് പഠിച്ചുതുടങ്ങി. അച്ഛന് ഒരു സര്‍ക്കാര് ജീവനക്കാരന് ആയിരുന്നു. അതുകൊണ്ടുതന്നെ ബംഗാളിലും ഡാര്‍ജിലിംഗിലുമാണ് അവര് താമസിച്ചിരുന്നത്. ശുക്ലയുടെ അമ്മ ഒരു നല്ല വീട്ടമ്മയായിരുന്നു.\n'ഞാന് എന്റെ അച്ഛനമ്മമാരുടെ കണ്ണിലുണ്ണിയായിരുന്നു.5തവണ പ്രവസം അലസിപ്പോയതിന് ശേഷമാണ് അവര്‍ക്ക് ഞാനുണ്ടായത്. ഒന്നര വര്‍ഷം കഴിഞ്ഞ് എനിക്ക് ഒരു അനുജനെ കിട്ടി. എന്നിട്ടും ഞാന് തന്നെയായിരുന്നു അവരുടെ മാനസപുത്രി. പെണ്‍കുട്ടി എന്ന നിലയില് ഒരു തടസ്സവും എനിക്ക് നേരിടേണ്ടി വന്നിട്ടില്ല. ഏറ്റവും നല്ല സ്ഥാപനങ്ങളിലാണ് ഞാന് പഠിച്ചത്.' ശുക്ല പറയുന്നു. അവരുടെ അച്ഛന് ചില നല്ല ശീലങ്ങളാണ് പകര്‍ന്ന് നല്‍കിയിട്ടുള്ളത്. ഒരു സത്യസന്ധമായ സര്‍ക്കാര് ഉദ്യോഗസ്ഥന് എന്ന നിലക്ക് വീട്ടുമുറ്റത്ത് കിടന്ന7ആഡംബര കാറുകള് ഒരിക്കലും തന്റെ മക്കള്‍ക്ക് നല്‍കിയിരുന്നില്ല. ഒത് ഓഫീസ് കാര്യങ്ങള്‍ക്ക് മാത്രമാണ് ഉപയോഗിച്ചിരുന്നത്. ഒതുകൊണ്ടുതന്നെ ശുക്ലക്ക് ഒരുനേരം ആറ് കിലോമീറ്റര് വരെ നടക്കേണ്ടി വന്നിട്ടുണ്ട്.\n'വളരെ ലളിതമായ ജീവിതമാണ് ഞങ്ങള് നയിച്ചിരുന്നത്. അങ്ങനെയൊരു അന്തരീക്ഷം വളരെയധികം ഞാന് ഇന്ന് ഈ നിലയില് എത്തിയിന് വലിയൊരു ഘടകമാണ്.'ശുക്ല പറയുന്നു. വിദ്യാഭ്യാസം ഒരാളെ ശക്തനാക്കുന്നെന്ന് ശുക്ല വിശ്വസിക്കുന്നു. അതുകൊണ്ടുതന്നെ ശുക്ല നല്ലൊരു വിദ്യാര്‍ഥിനിയായിരുന്നു. കൊല്‍ക്കത്തയിലെ കോളേജില് ബോര്‍ഡിങ്ങലില് നിന്നാണ് അവര് പഠിച്ചത്. 'ഞാന് സ്വതന്ത്രയായത് അവിടെ വച്ചാണ്' ചിരിച്ചുകൊണ്ട് അവര് പറയുന്നു. 1976ല് 19 വയസ്സുള്ളപ്പോഴാണ് വിവാഹം കഴിഞ്ഞത്. പിന്നീട് ഭൂട്ടാനിലേക്ക് മാറി. അവിടെയായിരുന്നു ഭര്‍ത്താവിന് ജോലി.\nശുക്ലയുടെ അധ്വാനം ആദ്യമായി തുടങ്ങിയത് ഭൂട്ടാനിലാണ്. അവിടെ ഇന്ത്യന് ആര്‍മിയിലെ ജീവനക്കാരുടെ മക്കള്‍ക്ക് വേണ്ടി ഒരു സ്‌കൂള് തുടങ്ങി. അത് വളരെ നല്ല അനുഭവമായിരുന്നു. അവരുടെ സിലസ് ഉണ്ടാക്കുന്നതിലും ദൈനംദിന കാര്യങ്ങളുമെല്ലാം ശുക്ലയുടെ മേല്‍നോട്ടത്തിലായിരുന്നു. അവിടത്തെ വെള്ളം അവര്‍ക്ക് അത്ര അനുയോജ്യമല്ലായിരുന്നു. അതിനാല് അവര് ഇന്ത്യയിലേക്ക് മടങ്ങി. പീന്നീടാണ് അവര് മാസ്‌റ്റേഴ്‌സ് നേടിയത്. അതുകഴിഞ്ഞ് ഹോസ്പിറ്റാലിറ്റി സെക്ടറില് പ്രവര്‍ത്തിച്ചു.ജോലിക്കൊപ്പം തന്നെ അവര് സെയില്‍സ് ആന്റ് മാര്‍ക്കറ്റിങ്ങല് എം.ബി.എ പൂര്‍ത്തിയാക്കി.\nകൊല്‍ക്കത്തിലെ ഒബ്‌റോയ് ഗ്രാന്റിലാണ് ശുക്ല തന്റെ വ്യവസായ ജീവിതം ആരംഭിച്ചത്. തുടര്‍ന്ന് പതിയെ പതിയെ ഉയര്‍ച്ചയിലേക്ക് എത്തി. അവിടെ ഒരു വാര്‍ത്താക്കുറിപ്പ് ഒബ്‌റോയില് ഇറക്കി. 'അത് അവിടെയുള്ള ജീവനക്കാരുടെ ഒഴിവുകള് പുറത്തുകൊണ്ടുവരാന് വേണ്ടിയായിരുന്നന്ന.' അവര് പറയുന്നു. ഈ വാര്‍ത്താക്കുറിപ്പിന് നല്ല പ്രതികണമായിരുന്നു. അവിടുത്തെ ജീവനക്കാരുമായി വളരെ നല്ല ബന്ധമായിരുന്നു ശുക്ലക്ക്. കോളേജ് കാലം മുതല് ഏഴ് വര്‍ഷം വരെ മദര് തെരേസയുമായി അവര് പ്രവര്‍ത്തിച്ചു. ഇതിനിടെ നിര്‍മ്മല് ഹൃദയ എന്ന സ്ഥാപനവുമായി ബന്ധപ്പെട്ട് അധകൃതരായ ആള്‍ക്കാരുടെ ഇടയില് പ്രവര്‍ത്തിക്കാന് അവസരം ലഭിച്ചു. പിന്നീട് എല്ലാവരും ഉപേക്ഷിച്ച കുട്ടികള്‍ക്ക് വേണ്ടി ശിശുഭഴനില് പ്രവര്‍ത്തിച്ചു.\nവ്യവസായ ജീവതത്തോടുള്ള വിടപറയല്\n26 വര്‍ഷം നീണ്ട വിജയകരമായ വ്യവസായ ജീവിതം മതിയാക്കാന് സമയമായതായി ശുക്ലക്ക് തോന്നി. 'എന്റെ വ്യവസായ ജീവതത്തിന്റെ ഏറ്റവും ഉയത്തിലായിരുന്നു ഞാന്. എന്നാല് എന്തെങ്കിലും വ്യസ്തമായി ചെയ്യാനാണ് ഞാന് ആഗ്രഹിക്കുന്നത്. അതുകൊണ്ട് 2000 ത്തിലാണ് അവര് അതിനോട് വിടപറഞ്ഞത്. പിന്നീട് ഒരു അന്താരാഷ്ട്ര എന്.ജി.ഒയുടെ ഇന്ത്യന് ചാപ്റ്ററില് നിന്ന് നേതൃത്വം നല്‍കി. ഈ എന്.ജി.ഒ പല രാജ്യങ്ങളിലായി പല പദ്ധതികള് നടപ്പിലാക്കി. ഇന്ത്യന് ചാപ്റ്ററില് പദ്ധതിക്കായി ശുക്ല തിരഞ്ഞെടുത്തത് വിദ്യാഭ്യാസമാണ്.\n2003ല് പരിക്രമ തുടങ്ങി. വളരെ വലിയ ഉത്തരവാദിത്തമാണ് ഏറ്റെടുത്തത്. തന്റെ പദ്ധതിയിലുള്ള വിശ്വാസം ഒന്നുകൊണ്ടുമാത്രമാണ് വെല്ലുവിളികളെ തരണം ചെയ്ത് വിജയംകൈവരിച്ചത്. ഈ പദ്ധതിയിലേക്ക് തന്റെ വ്യവസായികപരമായ അനുഭവങ്ങള് അവര് പകര്‍ത്തിയിരുന്നു. തന്റെ ലക്ഷയത്തിലേക്ക് എത്താന് ഒരു ചെറിയ സമൂഹത്തിന് വളരെ നല്ലപിന്തുണയാണ് നല്‍കിയത്. കഠിനാധ്വാനം എന്തെങ്കിലും വ്യത്സതമായി ചെയ്യാനുള്ള മനസുമാണ് 'പരികക്രമ' യുടെ വിജയത്തിന്റെ അടിത്തറ. ഇതില് അലുമ്‌നികളും ഴളരെയധികം സഹായിച്ചിട്ടുണ്ട്. പരിക്ര ഹ്യൂമാനിറ്റി ഫൗണ്ടേഷന് ഇപ്പോള് കോര്‍നെല് സര്‍വകലാശാലയുടെയും ഐ.ഐ.എം.ബിയുടേയും ഒരു ചാപ്റ്ററായി മാറിക്കഴിഞ്ഞു.\nവായനയാണ് ശുക്ലക്ക് ഏറ്റവും ഇഷ്ടം. അവര് ഇപ്പോള് ക്ലമന്റല് ഒഗില്‍വി സ്‌പെന്‍സര് ചര്‍ച്ചിലിന്റെ ജീവചരിത്രം പൂര്‍ത്തിയാക്കി വരുകയാണ്. വിന്‍സ്റ്റല് ചര്‍ച്ചിലിന്റെ ഭാര്യയാണ് ക്ലമന്റന് ചര്‍ച്ചില്. ഈ ബുക്ക് എഴുതിയത് അവരുടെ മകളാണ്. ശുക്ലക്ക് പാചകവും വളരെ ഇഷ്ടമാണ്. അവരുടെ ഒരു ദിനം രാവിലെ 4.30ന് തുടങ്ങും. തന്റെ പ്രവര്‍ത്തനങ്ങളിലേക്ക് പോകുന്നതിന് മുമ്പ് കുടും ബത്തെയും ശ്രദ്ധിക്കാനാണ് ശുക്ല ശ്രമിക്കുന്നത്. ടി.വി സീരിയലുകളും ഇടക്ക് കാണാറുണ്ട്. അവരുടെ വീട്ടില്5നായകളുണ്ട്.4സ്‌കൂളിനും ഒരോന്ന് വീതമുണ്ട്. മാത്രമല്ല ശുക്ലക്ക് ട്രക്കിംങ് വളരെ ഇഷടമാണ്.\nശുക്ലക്ക്3റോള് മോഡലുകളുണ്ട്. മദര് തെരേസ, സര് നിക്കോളാസ് വിന്റന്, ദലൈലാമ. 'ഇവരുടെ ലാളിത്യമാണ് എന്നെ ഏറെ ആകര്‍ഷിച്ചത്. അവരുടെ നിസ്വാര്‍ത്ഥമായ പ്രവര്‍ത്തനങ്ങളാണ് അവരെ മഹാന്‍മാരാക്കിയത്.' അവര് പറയുന്നു. ശുക്ലക്ക് വ്യക്തിപരമായ ഒരു സ്വപ്നമുണ്ട്. 20 വര്‍ഷം കഴിഞ്ഞ് രാവിലെ 8.15ന് ഒരു സ്‌കൂള് അസംബ്ലിയിലേക്ക് പോകണം. 'ആ സ്‌കൂള് നടത്തുന്നത്പരിക്രമയിലെ ഒരു വിദ്യാര്‍ത്ഥി ആയിരിക്കണം.' വിദ്യാര്‍ത്ഥികളും പ്രിയപ്പെട്ട 'അക്ക' പറയുന്നു.


ശനി, 31 ജൂലൈ 2021 (12:24 IST)\nഭക്ഷണക്രമത്തില് ഏറ്റവും പ്രധാനപ്പെട്ടതാണ് ഉച്ചഭക്ഷണം. ഒരു കാരണവശാലും ഉച്ചഭക്ഷണം ഒഴിവാക്കരുത്. തടി കുറയ്ക്കാനാണെന്നും പറഞ്ഞ് ഉച്ചഭക്ഷണം ഒഴിവാക്കുന്നത് ആരോഗ്യത്തിനു ഏറെ ദോഷം ചെയ്യും. ഉച്ചഭക്ഷണം എപ്പോള് കഴിക്കണമെന്നതിനെ കുറിച്ച് ആര്‍ക്കെങ്കിലും സംശയമുണ്ടോ? നിങ്ങള്‍ക്ക് തോന്നിയ സമയത്ത് ഉച്ചഭക്ഷണം കഴിക്കാമെന്ന് വിചാരിക്കരുത്. ഭക്ഷണം കഴിക്കാന് സമയവും കാലവുമൊക്കെ നോക്കണമെന്ന് സാരം.\nദിവസത്തിന്റെ ആദ്യപകുതിയില് ആ ദിവസത്തെ കലോറിയുടെ മുഖ്യഭാഗം ഭക്ഷണരീതിയില് ഉള്‍പ്പെടുത്തുന്നത് വളരെ നല്ല കാര്യമാണ്. അതായത് ഉച്ചഭക്ഷണം മനസറിഞ്ഞ് തന്നെ കഴിക്കണമെന്ന് അര്‍ത്ഥം. ഉച്ചയൂണിന് ഏറ്റവും അനുയോജ്യമായ സമയം 12 മണിക്കും ഒരു മണിക്കും ഇടയില് ആണെന്ന് ആരോഗ്യവിദഗ്ധര് പറയുന്നു. പ്രഭാതഭക്ഷണവും ഉച്ചഭക്ഷണയും തമ്മില് ഏകദേശം നാലു മണിക്കൂറിന്റെ ഇടവേള ഉണ്ടായിരിക്കണം. വളരെ വൈകി ഉച്ചഭക്ഷണം കഴിക്കുന്നത് നല്ലതല്ല. ഉച്ചഭക്ഷണം തിരഞ്ഞെടുക്കുമ്പോള് പച്ചക്കറികളും, 80-100 ഗ്രാം പ്രോട്ടീന് സമ്പന്നമായ ഭക്ഷണങ്ങളും ഉള്‍പ്പെടുത്തണമെന്നാണ് ആരോഗ്യവിദഗ്ധര് ചൂണ്ടിക്കാട്ടുന്നത്.\nപ്രഭാത ഭക്ഷണം എപ്പോള് കഴിക്കണം? പ്രാതല് ഒഴിവാക്കിയാല് കടുത്ത ആരോഗ്യപ്രശ്‌നങ്ങളുണ്ടാകും


‘ആശുപത്രികളിൽ രോഗികൾ കരഞ്ഞ് നിലവിളിച്ചിട്ടു പോലും,ഒന്ന് നോക്കാൻ ആരുമില്ല. കോവിഡ് ബാധിച്ച് മരിച്ചയാളുടെ ദേഹം ഒരിടത്ത് കുപ്പത്തൊട്ടിയിലാണ് കണ്ടെത്തിയത്’.\nHome/News/‘ആശുപത്രികളിൽ രോഗികൾ കരഞ്ഞ് നിലവിളിച്ചിട്ടു പോലും,ഒന്ന് നോക്കാൻ ആരുമില്ല. കോവിഡ് ബാധിച്ച് മരിച്ചയാളുടെ ദേഹം ഒരിടത്ത് കുപ്പത്തൊട്ടിയിലാണ് കണ്ടെത്തിയത്’.\nNews DeskJun 12, 2020, 11:47 pm IST\nഡല്‍ഹി അടക്കമുള്ള സംസ്ഥാനങ്ങളിലെ കോവിഡ് സാഹചര്യം ഭയാനകവും ഭീതിജനകവും ശോചനീയവുമായിരിക്കുന്നു. മൃഗങ്ങളോടുള്ള സമീപനത്തേക്കാള് മോശമാണ് രാജ്യത്ത് കോവിഡ് രോഗികളോടുള്ള സമീപനം. രാജ്യത്തെ പരമോന്നത നീതിപീഠത്തിന്റെ നിരീക്ഷണമായാണിത്.\n‘ആശുപത്രികളിൽ രോഗികൾ കരഞ്ഞ് നിലവിളിച്ചിട്ടു പോലും,ഒന്ന് നോക്കാൻ ആരുമില്ല. കോവിഡ് ബാധിച്ച് മരിച്ചയാളുടെ ദേഹം ഒരിടത്ത് കുപ്പത്തൊട്ടിയിലാണ് കണ്ടെത്തിയത്’. ജസ്റ്റിസ് അശോക് ഭൂഷൺ അധ്യക്ഷനായ സുപ്രീം കോടതി മൂന്നംഗബെഞ്ച് നിരീക്ഷിക്കുകയായിരുന്നു. കോവിഡ് ബാധിച്ചവരോടും മരിച്ചവരോടും അനാദരവ് കാണിക്കുന്നുവെന്ന മാധ്യമ റിപ്പോർട്ടുകളുടെ അടിസ്ഥാനത്തിൽ സ്വമേധയാ എടുത്ത കേസ് പരിഗണിക്കവേയാണ് കോടതിയുടെ ഈ രൂക്ഷവിമർശം ഉന്നയിച്ചത്. മൃതദേഹം കൈകാര്യം ചെയ്യുന്നതിനുള്ള മാർഗനിർദേശം പാലിക്കപ്പെടുന്നില്ല. ഡൽഹിയിൽ പരമാവധി ആളുകളെ പരിശോധിക്കുന്ന തരത്തില് നടപടിക്രമം ലളിതമാക്കണം. ആരോഗ്യനില സംബന്ധിച്ച സംശയം അകറ്റേണ്ടത് സർക്കാരിന്റെ ചുമതലയാണെന്നും കോടതി ചൂണ്ടിക്കാട്ടി. 17ന് കേസ് വീണ്ടും പരിഗണിക്കുമ്പോൾ കോടതി വിശദമായ ഉത്തരവ് പുറപ്പെടുവിക്കുമെന്നാണ് പ്രതീക്ഷിക്കുന്നത്.\nകേന്ദ്രസർക്കാരിനും ഡൽഹി, മഹാരാഷ്ട്ര, പശ്ചിമ ബംഗാൾ, തമിഴ്‌നാട്, ഗുജറാത്ത് സർക്കാരുകൾക്കും ഡൽഹി എൽഎൻജെപി ആശുപത്രിക്കും നോട്ടീസ് അയക്കാൻ കോടതി നിർദേശിക്കുകയുണ്ടായി. മറ്റ് സംസ്ഥാനങ്ങൾക്കും സ്വകാര്യ ആശുപത്രികൾക്കും അടുത്തഘട്ടത്തിൽ നോട്ടീസ് അയക്കും. ഡൽഹിയിലെ സാഹചര്യം ഭയപ്പെടുത്തുന്നതാണെന്നും മഹാരാഷ്ട്ര, ഗുജറാത്ത്, പശ്ചിമ ബംഗാൾ എന്നിവിടങ്ങളില് സ്ഥിതി മോശമാണെന്നും ജസ്റ്റിസുമാരായ സഞ്ജയ്‌കിഷൻകൗൾ, എം ആർ ഷാ എന്നിവർ അംഗങ്ങളായ ബെഞ്ച് വിലയിരുത്തി. എൻഎൻജെപി ആശുപത്രിയിലെ ശോചനീയാവസ്ഥ കോടതി പ്രത്യേകം പരാമർശിച്ചു. ‘അവിടെ രോഗികളും മൃതദേഹങ്ങളും എല്ലാം ഒരുവാർഡിൽ കൂടിക്കുഴഞ്ഞ അവസ്ഥയിലാണെന്ന് ചാനല് ദൃശ്യങ്ങളിൽനിന്ന് വ്യക്തമായി. ആശുപത്രി ലോബിയിലും ആളുകൾ കാത്തുനിൽക്കുന്ന സ്ഥലത്തും മൃതദേഹങ്ങൾ നിരത്തിക്കിടത്തിയിരിക്കുന്നു. കോവിഡ് ആശുപത്രിയാക്കി സർക്കാർ പ്രഖ്യാപിച്ചിടത്തെ സ്ഥിതി ഇതാണെങ്കിൽ മറ്റിടങ്ങളിലെ അവസ്ഥ എന്താകും?’ എന്നാണു ഇക്കാര്യത്തിൽ കോടതി ചോദിച്ചത്.\nകോവിഡ് പോരാട്ടത്തിന്റെ മുന്നണിയിലുള്ള ആരോഗ്യപ്രവർത്തകരെ നിരാശരാക്കരുതെന്ന് സുപ്രീംകോടതി പറയുകയുണ്ടായി. ഡോക്ടർമാർക്കും നേഴ്‌സുമാർക്കും മറ്റ് ആരോഗ്യപ്രവർത്തകർക്കും നല്ല താമസസൗകര്യവും ശമ്പളവും നൽകുന്നില്ലെന്ന് ചൂണ്ടിക്കാണിച്ചുള്ള പൊതുതാൽപ്പര്യ ഹർജികൾ പരിഗണിക്കവെയാണ് ജസ്റ്റിസ് അശോക് ഭൂഷൺ അധ്യക്ഷനായ ബെഞ്ചിന്റെ ഈ നിരീക്ഷണം ഉണ്ടായത്. ഡോക്ടർമാരായ ജെറില ബനായിറ്റ്, ആരുഷി ജെയ്‌ൻ എന്നിവർ സമർപ്പിച്ച പൊതുതാൽപ്പര്യഹർജികളാണ് പരിഗണിച്ചത്. പരാതികളും നിർദേശങ്ങളും ആരോഗ്യമന്ത്രാലയത്തിന് കൈമാറാൻ കോടതി നിർദേശിച്ചു. 17ന് വീണ്ടും കേസ് പരിഗണിക്കാനിരിക്കുകയാണ്. അതേസമയം, സംസ്ഥാനങ്ങൾ കോവിഡ് പരിശോധന വർധിപ്പിക്കണമെന്ന് സുപ്രീംകോടതി നിര്ദേശിക്കുകയുണ്ടായി. പരിശോധന കുറച്ചതുകൊണ്ട് സാഹചര്യങ്ങൾ കൂടുതൽ വഷളാകുമെന്ന് ജസ്റ്റിസ് അശോക് ഭൂഷൺ അധ്യക്ഷനായ ബെഞ്ച് സംസ്ഥാനങ്ങളെ ഓർമിപ്പിക്കുകയുണ്ടായി.


രാജീവ് വധം: നളിനി നിരാഹാരസമരം നിര്‍ത്തി | Rajiv Murder, Nalini, LTTE, Jail, Hunger Strike, രാജീവ് വധം, നളിനി, എല്‍ടിടിഇ, നിരാഹാരസമരം, ജയില്, ചെന്നൈ - Malayalam Oneindia\n16 min ago ജമ്മുകശ്മീരിലെ ഒമ്പത് കുട്ടികളുടെ മരണം: 8 സംസ്ഥാനങ്ങള് ചുമയ്ക്കുള്ള കഫ് സിറപ്പ് പിന്‍വലിച്ചു\n28 min ago ഇന്ത്യയില് സ്ഥാനമുള്ളത് ഭാരത് മാതാ കീ ജയ് വിളിക്കുന്നവര്‍ക്ക് മാത്രം: ഹിമാചല് മുഖ്യമന്ത്രി\n35 min ago 'ആർഎസ്എസ് തീരുമാനം ധിക്കരിക്കാൻ മോദിക്കും ഷായ്ക്കും സാധിക്കില്ല'! പിന്നിൽ ആസൂത്രണമെന്ന് കോടിയേരി!\nPublished: September 23 2009, 9:28 [IST]\nചെന്നൈ: മുന് പ്രധാനമന്ത്രി രാജീവ്ഗാന്ധിയെ വധിച്ച കേസില് ജീവപര്യന്തം തടവുശിക്ഷ അനുഭവിക്കുന്ന പ്രതി നളിനി തിങ്കളാഴ്ച മുതല് ജയിലില് നടത്തിവന്ന നിരാഹാര സമരം അവസാനിപ്പിച്ചു.\nശിക്ഷാ കാലാവധി കഴിഞ്ഞിട്ടും മോചിപ്പിക്കാത്തതില് പ്രതിഷേധിച്ചാണ് തിങ്കളാഴ്ച രാവിലെ മുതല് നളിനി നിരാഹാരസമരം ആരംഭിച്ചത്. നളിനിയുടെ ആവശ്യം അനുഭാവപൂര്‍വം പരിഗണിക്കാമെന്ന അധികൃതരുടെ ഉറപ്പിനെത്തുടര്‍ന്നാണ് നിരാഹാര സമരം പിന്‍വലിച്ചത്.\nജയില്‍മോചനം ആവശ്യപ്പെട്ട് നളിനി നല്‍കിയ ഹര്‍ജിയില് മദ്രാസ് ഹൈക്കോടതി തമിഴ്‌നാട് സര്‍ക്കാറിന് നോട്ടീസ് അയച്ചിട്ടുണ്ട്.\nഒക്ടോബര് ആറിന് കേസ് വീണ്ടും ഹൈക്കോടതിയുടെ പരിഗണനയ്ക്ക് വരും. ജയില്‍മോചനം ആവശ്യപ്പെട്ട് നളിനി നല്‍കിയ ഹര്‍ജി വേലൂര് കളക്ടറുടെ അധ്യക്ഷതയിലുള്ള പ്രത്യേക കമ്മിറ്റി പരിശോധിച്ചുവരികയാണ്.\nരാജീവ് വധക്കേസിലെ മറ്റൊരു പ്രതിയായ റോബര്‍ട്ട് പയസ് വെല്ലൂര് സെന്‍ട്രല് ജയിലില് നടത്തിവരുന്ന നിരാഹാര സമരം ഇപ്പോള് 6ദിവസം പിന്നിട്ടു.\n19വര്‍ഷമായി ശിക്ഷ അനുഭവിക്കുകയാണെന്നും അതിനാല് ഇനി മോചിപ്പിക്കണമെന്നും ആവശ്യപ്പെട്ടാണ് പയസിന്റെ സമരം.\n48കാരനായ പയസ് ശ്രീലങ്കക്കാരനാണ്. ജയിലില് മരണം വരെ ഉപവസിക്കുമെന്ന് കാണിച്ച് പയസ് ജയില് സൂപ്രണ്ടിന് കത്ത് നല്‍കിയിട്ടുണ്ട്.\nചെന്നൈ ltte എല്‍ടിടിഇ jail hunger strike നിരാഹാര സമരം nalini രാജീവ് വധം നളിനി\nStory first published: Wednesday, September 23, 2009, 9:28 [IST]


പ്രമേഹരോഗികൾക്ക് തവിടുള്ള അരി കഴിക്കാമോ? - LIFESTYLE - HEALTH | Kerala Kaumudi Online\nപ്രമേഹരോഗികൾക്ക് തവിടുള്ള അരി കഴിക്കാമോ?\nThursday 06 December, 2018 | 12:12 AM\nചോറിന്റെ ഉപയോഗം പരമാവധി കുറയ്‌ക്കുന്നതാണ് നല്ലതെങ്കിലും തവിടുള്ള അരി\nആരോഗ്യത്തിന് നിരവധി ഗുണങ്ങൾ സമ്മാനിക്കും. പ്രമേഹരോഗികൾ കുറഞ്ഞ അളവിൽ തവിടുള്ള അരി കഴിക്കുന്നത് ഗോതമ്പിനേക്കാൾ ഗുണം നൽകും. കൊളസ്‌ട്രോൾ നിയന്ത്രണ വിധേയമാക്കാനും തവിടുള്ള അരി സഹായിക്കും. റിബോഫ്ളാബിൻ (ബി2),നിയാസിൻ (ബി3),പാന്റോതെനിക്ക് ആസിഡ് (ബി 5), വിറ്റാമിൻ ബി 6,ഫൊലേറ്റ് ബി9 എന്നിവയിൽ തുടങ്ങി ഇരുമ്പ്, കാൽസ്യം, സിങ്ക് അടക്കം 18ഓളം ഘടകങ്ങൾ ധാരാളം അടങ്ങിയിട്ടുണ്ട്. നാരുകളുടെ സാന്നിദ്ധ്യം ദഹനപ്രക്രിയ വേഗത്തിലാക്കും. അൾസർ, വയറിളക്കം എന്നീ രോഗങ്ങളുള്ളവർക്ക് തവിടുള്ള അരിയുടെ കഞ്ഞി ഉത്തമമാണ്.\nഅരിയിലെ തവിടെണ്ണയുടെ സാന്നിദ്ധ്യം മാരകരോഗങ്ങളെപ്പോലും ചെറുക്കുമെന്ന് ചില പഠനങ്ങൾ തെളിയിച്ചിട്ടുണ്ട്. തവിടുള്ള അരി എന്ന പേരിൽ വിപണിയിൽ വ്യാജന്മാർ വാഴുന്നുണ്ട്. ഇവ മാരകമായ ദോഷങ്ങൾ സമ്മാനിക്കുന്നവയാണെന്ന കാര്യം മറക്കരുത്. മായംകലരാത്തവയും ഗുണമേന്മയുള്ളവയും തിരഞ്ഞെടുക്കുക.\nആദ്യം നായ... ഇപ്പോൾ കുതിര...\nമാമ്പഴത്തിനേക്കാൾ രുചിയുണ്ട് മാവിലയുടെ ആരോഗ്യഗുണങ്ങൾക്ക്


ജനശക്തി ന്യൂസ്: ചങ്ങനാശ്ശേരി എന്.എസ്.എസ് കോളേജിലുണ്ടായ എസ്.എഫ്.ഐ _ എ.ബി.വി.പി സംഘര്‍ഷത്തിനിടയില് തലയ്ക്കടിയേറ്റ് എ.എസ്.ഐ കൊല്ലപ്പെട്ടു.\nചങ്ങനാശ്ശേരി എന്.എസ്.എസ് കോളേജിലുണ്ടായ എസ്.എഫ്.ഐ _ എ.ബി.വി.പി സംഘര്‍ഷത്തിനിടയില് തലയ്ക്കടിയേറ്റ് എ.എസ്.ഐ കൊല്ലപ്പെട്ടു.\nകോട്ടയം: ചങ്ങനാശ്ശേരി എന്.എസ്.എസ് കോളേജിലുണ്ടായ എസ്.എഫ്.ഐ _ എ.ബി.വി.പി സംഘര്‍ഷത്തിനിടയില് തലയ്ക്കടിയേറ്റ് എ.എസ്.ഐ കൊല്ലപ്പെട്ടു. വാകത്താനം നാലുന്നാക്കന് പിള്ളച്ചിറവീട്ടില് ഏലിയാസ്(46) ആണ് മരിച്ചത്. നിരവധി പോലീസുകാര്‍ക്ക് പരിക്കേറ്റിട്ടുണ്ട്. കോളേജ് യൂണിയന് തിരഞ്ഞെടുപ്പുമായി ബന്ധപ്പെട്ടാണ് സംഘര്‍ഷമുണ്ടായത്.\nരാവിലെ പത്തോടെ ഇരുസംഘടനകളും തമ്മില് ഏറ്റുമുട്ടലുണ്ടാകുകയായിരുന്നു. ഇത് നിയന്ത്രിക്കാന് ശ്രമിക്കുന്നതിനിടയിലാണ് എ.എസ്.ഐയ്ക്ക് പരിക്കേറ്റത്. സംഭവത്തെതുടര്‍ന്ന് 12 പേരെ കസ്റ്റഡിയിലെടുത്തതായി ഡി.ജി.പി രമണ് ശ്രീവാസ്തവ അറിയിച്ചു. ഗുരുതരമായി പരിക്കേറ്റ ഏലിയാസിനെ ചെങ്ങനാശ്ശേരി താലൂക്ക് ആസ്പത്രിയില് പ്രവേശിപ്പിച്ചെങ്കിലും രക്ഷിക്കാനായില്ല. ഐ.ജി വിന്‍സെന്റ് പോളിന്റെ നേതൃത്വത്തിലുള്ള സംഘത്തെ അന്വഷണചുമതല ഏല്‍പ്പിച്ചതായി ആഭ്യന്തരമന്ത്രി കോടിയേരി ബാലകൃഷ്ണന് അറിയിച്ചു.\nPosted by ജനശക്തി ന്യൂസ് at 1:34 PM\nചങ്ങനാശ്ശേരി എന്.എസ്.എസ് കോളേജിലുണ്ടായ എസ്.എഫ്.ഐ _ എ.ബി.വി.പി സംഘര്‍ഷത്തിനിടയില് തലയ്ക്കടിയേറ്റ് എ.എസ്.ഐ കൊല്ലപ്പെട്ടു. വാകത്താനം നാലുന്നാക്കന് പിള്ളച്ചിറവീട്ടില് ഏലിയാസ്(46) ആണ് മരിച്ചത്. നിരവധി പോലീസുകാര്‍ക്ക് പരിക്കേറ്റിട്ടുണ്ട്. കോളേജ് യൂണിയന് തിരഞ്ഞെടുപ്പുമായി ബന്ധപ്പെട്ടാണ് സംഘര്‍ഷമുണ്ടായത്.\n1:15 PM, October 27, 2007


രക്തസാമ്പിൾ ശേഖരിക്കാൻ കുറ്റാരോപിതന്റെ സമ്മതം ആവശ്യമോ? യാഥാർത്ഥ്യം ഇങ്ങനെ\nThiruvananthapuram, First Published 4, Aug 2019, 8:57 AM IST\nമാധ്യമപ്രവർത്തകനായ കെഎം ബഷീറിന്റെ മരണത്തിനിടയാക്കിയ അപകടത്തിന് ശേഷം ശ്രീറാം വെങ്കിട്ടരാമന്റെ രക്തം പരിശോധിക്കാതിരുന്നതിന് ഈ ന്യായമാണ് പൊലീസ് ഉന്നയിച്ചത്\nതിരുവനന്തപുരം: മദ്യലഹരിയിൽ ഐഎഎസ് ഓഫീസർ ശ്രീറാം വെങ്കിട്ടരാമൻ ഓടിച്ച വാഹനം ഇടിച്ച് മാധ്യമപ്രവർത്തകനായ കെഎം ബഷീർ മരിച്ചത് കഴിഞ്ഞ ദിവസമാണ്. ഈ സംഭവത്തിൽ പൊലീസിന്റെ ഭാഗത്ത് നിന്ന് തുടക്കത്തിലുണ്ടായത് ഗുരുതരമായ വീഴ്ചയാണ്. അപകടത്തിന് ശേഷം മദ്യലഹരിയിലായിരുന്ന ശ്രീറാം വെങ്കിട്ടരാമനെ രക്തപരിശോധന നടത്താതെ അദ്ദേഹത്തിന്റെ ആഗ്രഹപ്രകാരം സ്വകാര്യ ആശുപത്രിയിൽ പ്രവേശിപ്പിച്ചത് പൊലീസിന്റെ ഭാഗത്ത് നിന്നുണ്ടായ ഗുരുതരമായ പിഴവാണ്.\nയുവ മാധ്യമപ്രവർത്തകന്റെ മരണം വൻ വിവാദമായതോടെ രക്തപരിശോധന നടത്താതിരുന്നതിന് ന്യായീകരണവുമായി തിരുവനന്തപുരം സിറ്റി പൊലീസ് ഡപ്യുട്ടി കമ്മിഷണറെത്തിയിരുന്നു. പ്രതിയുടെ സമ്മതം ഇല്ലാതെ രക്തസാമ്പിൾ ശേഖരിക്കാനാവില്ല എന്നായിരുന്നു കോരി സഞ്ജയ്‌കുമാർ ഗുരുദിന്റെ വിശദീകരണം.\nമദ്യപിച്ച് വാഹനമോടിച്ച് പിടിക്കപ്പെടുന്ന ഒരാൾക്ക്, രക്തപരിശോധനയെ എതിർക്കാമെന്ന ഡിസിപിയുടെ പ്രസ്താവനയെ അമ്പരപ്പോടെയാണ് മലയാളികൾ കേട്ടത്. പലരും ഇത് നേരാണെന്ന് തെറ്റിദ്ധരിച്ചിരിക്കുകയാണ്. ഏത് കേസിലായാലും കുറ്റം ആരോപിച്ച് പിടിക്കപ്പെടുന്ന ഒരാളുടെ രക്തം പരിശോധിക്കാൻ സമ്മതം വേണമെന്നത് തീർത്തും തെറ്റായ വാദമാണ്.\nകുറ്റാരോപിതനായ ഒരാൾ രക്തസാമ്പിൾ നൽകാൻ വിസമ്മതിക്കുന്ന പക്ഷം നിയന്ത്രിത ബലം ഉപയോഗിച്ച് ഇയാളുടെ രക്തസാമ്പിൾ ശേഖരിക്കാൻ പൊലീസിന് അധികാരമുണ്ട്. സിആർപിസി സെക്ഷൻ 53 ൽ ഇത് വിശദീകരിച്ച് വ്യക്തമാക്കിയിട്ടുണ്ട്. ഇതുപ്രകാരം രക്തം, രക്തക്കറ, ബീജം, ഉമിനീർ, മുടിയുടെയും നഖത്തിന്റെയും സാമ്പിളുകൾ തുടങ്ങിയ ശേഖരിക്കാൻ ബലം പ്രയോഗിക്കാവുന്നതാണ്.\nമദ്യപിച്ച് വാഹനമോടിച്ച് പിടിക്കപ്പെടുന്ന കേസുകളിൽ, പ്രതിയെ ഉടൻ കസ്റ്റഡിയിലെടുക്കേണ്ടതും രക്തം പരിശോധിക്കേണ്ടതുമാണ്. ആദ്യ മണിക്കൂറുകളിൽ രക്തത്തിലെ മദ്യത്തിന്റെ അളവ് പിന്നീട് കുറഞ്ഞുവരും. മദ്യപിച്ച് വാഹനമോടിച്ച് പിടിക്കപ്പെടുന്ന ഒരാളുടെ രക്തസാമ്പിൾ ശേഖരിക്കാൻ അയാളിൽ ബലം പ്രയോഗിക്കാൻ 1988 ലെ മോട്ടോർ വാഹന നിയമം സെക്ഷൻ 204 ലും പൊലീസിന് അധികാരം നൽകുന്നുണ്ട്. ഐഎഎസ് ഓഫീസറായാലും ഓഫീസറായാലും നിയമത്തിൽ പ്രത്യേക ഇളവുകളില്ല. ശ്രീറാം വെങ്കിട്ടരാമന് രക്ഷപ്പെടാനുള്ള പഴുതൊരുക്കുകയായിരുന്നോ പൊലീസെന്ന സംശയമാണ് ഇതിലൂടെ ബലപ്പെടുന്നത്.\nLast Updated 4, Aug 2019, 9:20 AM IST\nConsent of accused


കെഎസ്ആർടിസിയുടെ മാനം കളഞ്ഞുകൊണ്ട് ഒരു കണ്ടക്ടർ; യാത്രക്കാരിയുടെ പരാതിയിൽ നടപടി ഉണ്ടാകുമോ? •Tech Travel Eat\nകെഎസ്ആർടിസിയുടെ മാനം കളഞ്ഞുകൊണ്ട് ഒരു കണ്ടക്ടർ; യാത്രക്കാരിയുടെ പരാതിയിൽ നടപടി ഉണ്ടാകുമോ?\nഡോക്ടർ, ആ മാന്യ അദ്ദേഹം യൂണിയൻ നേതാവ് ആയിരിക്കും….. ഒന്നും നടക്കാൻ പോകുന്നില്ല…..


ചൊവ്വയില് ദ്രാവകജലം? ചൊവ്വയുടെ ഉള്ളറയില് തടാകം കണ്ടെത്തി ഗവേഷകര് - Positive Headline\nചൊവ്വാഗ്രഹത്തില് ദ്രാവകരൂപത്തിലുള്ള ജലമുണ്ടെന്നു പുതിയ പഠനം. റൊമ ട്രി യൂണിവേഴ്‌സിറ്റി ഗവേഷകരായ സെബാസ്റ്റ്യന് ഇമ്മാനുവേല് ലവോറോയും എലീന പെറ്റിനെയും നടത്തിയ പഠനം നേച്ചര് അസ്‌ട്രോണമി ജേര്‍ണലിലാണ് പ്രസിദ്ധീകരിച്ചിരിക്കുന്നത്.\nയൂറോപ്യന് സ്‌പേസ് ഏജന്‍സിയുടെ മാഴ്‌സ് എക്‌സ്പ്രസ് പേടകത്തില്‍നിന്ന് ലഭിച്ച റഡാര് സിഗ്‌നല് ഉപയോഗിച്ചാണു പഠനം. ചൊവ്വയുടെ ഉള്ളറയില് ദ്രാവക ജല തടാകമാണ് ഗവേഷകര് കണ്ടെത്തിയത്. 2018ല് പ്രസിദ്ധീകരിച്ച മറ്റൊരു പഠനത്തില് ഗ്രഹത്തിന്റെ ദക്ഷിണധ്രുവത്തില് 12 മൈല് ദൂരമുള്ള അന്തര്‍നദിയുള്ളതായി പറയുന്നുണ്ട്.\n← സൗദി അറേബ്യയിലെ ആദ്യത്തെ ഡോഗ് കഫെ പ്രവര്‍ത്തനം തുടങ്ങി\nകോവിഡ് കാലത്ത് വായ്പാ തിരിച്ചടവ് മുടങ്ങിയവര്‍ക്ക് ആശ്വാസ നടപടിയുമായി കേന്ദ്രസര്‍ക്കാര് →


വയനാട് കലക്ടറുടെ വീട് ആക്രമിച്ച കേസിൽ പ്രതി പൊലീസ് നിരീക്ഷണത്തിൽ എന്ന ജില്ലാ പോലീസ് മേധാവി . – Newswayanad.in-No.1 news portal of Wayanad\nവയനാട് കലക്ടറുടെ വീട് ആക്രമിച്ച കേസിൽ പ്രതി പൊലീസ് നിരീക്ഷണത്തിൽ എന്ന ജില്ലാ പോലീസ് മേധാവി .\nകൽപ്പറ്റ :വയനാട് കലക്ടറുടെ വീട് ആക്രമിച്ച കേസിൽ പ്രതി പൊലീസ് നിരീക്ഷണത്തിലാണന്ന് ജില്ലാ പോലീസ് മേധാവി . വയനാട് വിഷൻ ചാനലിലെ പരിപാടിയിൽ പങ്കെടുത്ത് സംസാരിക്കവേയാണ് ജില്ലാ പോലീസ് മേധാവി ആർ. ഇളങ്കോ ഇക്കാര്യം വ്യക്തമാക്കിയത്.അടുത്തുതന്നെ പ്രതിയെ കസ്റ്റഡിയിൽ എടുക്കുമെന്നും അദ്ദേഹം പറഞ്ഞു. നിരോധനാജ്ഞയും ലോക്ക് ഡൗൺ ഉം നിലവിൽ വന്നതിനു ശേഷം ജില്ലയിൽ 200 കേസുകൾ രജിസ്റ്റർ ചെയ്തതായും അദ്ദേഹം പറഞ്ഞു.ഐപിസി , കേരള പോലീസ് നിയമം , ദേശീയ ദുരന്തനിവാരണ നിയമം, എപ്പിഡെമിക് ആക്ട് ,സൈബർ നിയമങ്ങൾ തുടങ്ങി നിരവധി വകുപ്പുകൾ ചേർത്താണ് ഇത്തരക്കാർക്കെതിരെ കേസെടുക്കുന്നത് . മതിയായ കാരണമില്ലാതെ റോഡിലിറങ്ങിയാൽ തുടർന്ന് കേസെടുക്കുമെന്നും വാഹനങ്ങൾ പിടിച്ചെടുക്കും പാസ്പോർട്ട് കണ്ടുകെട്ടും എന്നും അദ്ദേഹം പറഞ്ഞു.\nകോവിഡ് -19 പ്രതിരോധ പ്രവർത്തങ്ങൾക്കായി രാഹുൽ ഗാന്ധി എം.പി 270.60ലക്ഷം അനുവദിച്ചു.\nകോഴി ഇറച്ചിയുടെ വില നിർണയം: വ്യാപാരികൾ പ്രതിസന്ധിയിൽ : കോഴിക്കടകൾ അടച്ചിടേണ്ടി വരുമെന്ന് കച്ചവടക്കാർ 616 views per day\nഒരു വയസ്സുള്ള നായകുട്ടിക്ക് വിജയകരമായി നേത്ര ശസ്ത്രക്രിയ നടത്തി. 353 views per day\nദുരിതാശ്വാസ നിധിയിലേക്ക് 1000 രൂപയിൽ കൂടുതൽ നൽകുന്ന കുടുംബത്തിന് എൽ ഈ ഡി ബൾബ് സൗജന്യം. 194 views per day\nഒന്നിനും ഒരുകുറവുണ്ടായില്ല : സന്തോഷത്തോടെ മടങ്ങുന്നുവെന്ന് ആലിക്കുട്ടിയും റസാഖും . 146 views per day\nഒന്നര ലക്ഷം രൂപയ്ക്കുള്ള പി.പി.ഇ കിറ്റുകൾ നൽകി കെ.പി.എസ്.ടി.എ 120 views per day\nകോഴി ഇറച്ചിയുടെ വില നിർണയം: വ്യാപാരികൾ പ്രതിസന്ധിയിൽ : കോഴിക്കടകൾ അടച്ചിടേണ്ടി വരുമെന്ന് കച്ചവടക്കാർ 616 views


900 മില്യന്റെ മുതല് മുടക്കുമായി ഡബ്ലിനിലെ മൈക്രോസോഫ്റ്റ് പ്രൊജക്റ്റ് ഉടന് ആരംഭിക്കുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n900 മില്യന്റെ മുതല് മുടക്കുമായി ഡബ്ലിനിലെ മൈക്രോസോഫ്റ്റ് പ്രൊജക്റ്റ് ഉടന് ആരംഭിക്കും\n: സ്വന്തം ലേഖകന് in Ireland on May 16, 2016\nഡബ്ലിന്:ഡബ്ലിനില് 900 മില്ല്യണ് യൂറോയോളം ചെലവുവരുന്ന നാല് ഡാറ്റാ സെന്ററുകള് നിര്‍മ്മിക്കാനുള്ള മൈക്രോസോഫ്റ്റ് പദ്ധതിയ്ക്ക് അന്തിമ രൂപമായി.മൂന്നു വര്‍ഷം കൊണ്ട് നിര്‍മ്മാണപ്രവര്‍ത്തനങ്ങള് പൂര്‍ത്തീകരിക്കുമെന്നാണ് കരുതപ്പെടുന്ന പദ്ധതിയുടെ വരവോടെ 1,800ഓളം കണ്‍സ്ട്രക്ഷന് ജോലിക്കാര്‍ക്ക് തൊഴില് ലഭിക്കും. ഇതിനുപുറമെ പണി പൂര്‍ത്തിയാകുന്ന പക്ഷം ഡാറ്റാ സെന്ററുകളില് 140 പേരുടെ ഫുള്‍ടൈം ജോലി ഒഴിവും ഉണ്ടാകും.\nഅധികൃതരുടെ അനുമതി ലഭിച്ച പദ്ധതിപ്രകാരം ക്ലോണ്‍ഡല്‍കിനിലെ ഗ്രേഞ്ച് കാസിലില് ഡാറ്റാ സെന്ററുകളുടെ നിര്‍മ്മാണം ആരംഭിക്കും. ഇവിടെ മൈക്രോസോഫ്റ്റിന് മറ്റ് ഡാറ്റാ സെന്ററുകള് ഇപ്പോള്‍ത്തന്നെയുണ്ട്. യൂറോപ്പിലെ വലിയ ഡാറ്റാ സെന്ററുകളിലൊന്നായ ഇതിന് 800 മില്ല്യണ് യൂറോളമാണ് മുടക്കിയിട്ടുള്ളത്. ഗൂഗിളിന്റെ ഡാറ്റാ സെന്ററും ഇവിടെ പ്രവര്‍ത്തിച്ചുവരുന്നു.\nഡാറ്റാ സെന്ററുകള്‍ക്ക് പ്രവര്‍ത്തിക്കാന് ഉചിതമായ പ്രദേശമാണ് അയര്‍ലണ്ട് എന്നാണ് മൈക്രോസോഫ്റ്റിന്റെ വിലയിരുത്തല്. 134 മില്ല്യണ് യൂറോ മുടക്കി 1,200ഓളം വരുന്ന സ്റ്റാഫിനു വേണ്ടി ഡബ്ലിനില് പുതിയ ക്യംപസും ലോകത്തെ വന്‍കിട സോഫ്റ്റ്‌വെയര് കമ്പനിയായ മൈക്രോസോഫ്റ്റ് നിര്‍മ്മിക്കുന്നുണ്ട്. ക്ലൗഡ് കംപ്യൂട്ടിങ് ഹബ്ബുകളായാണ് മൈക്രോസോഫ്റ്റ് ഡാറ്റാ സെന്ററുകള് ഉപയോഗിക്കുന്നത്. 2008ലാണ് ഗ്രേഞ്ച് കാസിലില് തങ്ങളുടെ ആദ്യത്തെ ഡാറ്റാ സെന്റര് മൈക്രോസോഫ്റ്റ് നിര്‍മ്മിച്ചത്.\nഅയര്‍ലണ്ടിലെ സുഖകരമായ കാലാവസ്ഥ നിരവധി ലോകോത്തര കമ്പനികളെ ഡാറ്റാ സെന്ററുകള് നിര്‍മ്മിക്കാനായി ഇവിടേയ്ക്ക് ആകര്‍ഷിച്ചിട്ടുണ്ട്. ആമസോണ്, ആപ്പിള്, ഫേസ്ബുക്ക്, ഗൂഗിള് എന്നിവയുടെയെല്ലാം സെന്ററുകള് അയര്‍ലണ്ടില് പ്രവര്‍ത്തിക്കുന്നുണ്ട്


എണ്ണവില വര്‍ധനക്കെതിരേ ഫിറോസിന്റെ ‘വര’ പ്രതിഷേധം • Suprabhaatham\nഎണ്ണവില വര്‍ധനക്കെതിരേ ഫിറോസിന്റെ ‘വര’ പ്രതിഷേധം\nSeptember 11, 2018 | 12:27 am IST\nതിരൂരങ്ങാടി: കുതിച്ചുയരുന്ന എണ്ണവിലക്കെതിരേ ചിത്രംവരച്ച് പ്രതിഷേധം. വെളിമുക്ക് പടിക്കല് സ്വദേശി സി.കെ ഫിറോസ് ആണ് പേപ്പറില് വാട്ടര് കളറില് ചിത്രം ഒരുക്കി തന്റെ സര്‍ഗ്ഗാത്മകതയിലൂടെ പ്രതിഷേധത്തിന്റെ വേറിട്ട കാഴ്ചയൊരുക്കിയത്. ഇന്ധനമില്ലാത്തതിനാല് വാഹനങ്ങള് തള്ളിനീക്കുന്ന തന്റെ ഭാവനയാണ് വര്‍ണങ്ങളിലൂടെ പേപ്പറിലേക്ക് പകര്‍ത്തിയത്. ഒരു മണിക്കൂറോളം സമയമെടുത്താണ് ചിത്രം വരച്ചത്. പടിക്കല് ടൗണ് മുസ്‌ലിം യൂത്ത്‌ലീഗ് വെള്ളിയാഴ്ച സംഘടിപ്പിക്കുന്ന തള്ളല് സമരത്തിന് പോസ്റ്റര് തയാറാക്കാന് നല്‍കിയാണ് തന്റെ പ്രതിഷേധം പൂര്‍ത്തിയാക്കിയത്.\nപടിക്കല് ആറങ്ങാത്തുപറമ്പ് ചോലക്കാട് മുഹമ്മദലി-നഫീസ ദമ്പതികളുടെ മകനായ ഫിറോസ് കക്കാട് സ്വകാര്യ സ്ഥാനാപനത്തിലെ ഗ്രാഫിക് ഡിസൈനറാണ്. മണ്ണ്, മണല് എന്നിവ ഉപയോഗിച്ച് ചിത്രങ്ങള് ഒരുക്കുന്നതിലും വിദഗ്ധനാണ് ഫിറോസ്. ഗാന്ധിജി, ടിപ്പുസുല്‍ത്താന്, യാസര് അറഫാത്ത്, സയ്യിദ് അബ്ദുറഹ്മാന് ബാഫഖി തങ്ങള്, സി.എച്ച് മുഹമ്മദ്‌കോയ, പാണക്കാട് സയ്യിദ് മുഹമ്മദലി ശിഹാബ് തങ്ങള്, പി.കെ കുഞ്ഞാലിക്കുട്ടി, സോണിയാഗാന്ധി, ജി.എം ബനാത്ത്‌വാല, ഇ. അഹമ്മദ്, അബ്ദുസ്സമദ്‌സമദാനി, കപില്‍ദേവ്, സച്ചിന് തെണ്ടുല്‍ക്കര്, അസ്ഹറുദ്ധീന്, മമ്മൂട്ടി, മോഹന്‍ലാല്, ഷാരൂഖ്ഖാന് തുടങ്ങി നിരവധി പ്രമുഖരുടെ ചിത്രങ്ങള് ഫിറോസ് തയാറാക്കിയിട്ടുണ്ട്. ഗ്രാഫിക് ഡിസൈനിങിലും വീഡിയോ എഡിറ്റിങിലും വൈദഗ്ധ്യം നേടിയ ഫിറോസ് ഒരുക്കിയ സിമന്റില് ഹിറാഗുഹ, പുരാതന കഅബാലയം, മസ്ജിദുന്നബവി,മസ്ജിദുല് അഖ്‌സ തുടങ്ങിയവ ഏറെ ശ്രദ്ധപിടിച്ചുപറ്റിയിരുന്നു.


ദിലീപിനും കാവ്യയ്ക്കുമൊപ്പം അനുജത്തിയുടെ നൂലുകെട്ടിന് സാരിയില് മിന്നി തിളങ്ങി മീനാക്ഷി - ഇ വാർത്ത | evartha\nദിലീപിനും കാവ്യയ്ക്കുമൊപ്പം അനുജത്തിയുടെ നൂലുകെട്ടിന് സാരിയില് മിന്നി തിളങ്ങി മീനാക്ഷി\nഡബ്‌സ്മാഷും ഡാന്‍സുമൊക്കെയായി ദിലീപിന്റെ മകള് മീനാക്ഷി ഇടക്കിടെ വാര്‍ത്തകളിലിടം നേടാറുണ്ട്. ഇപ്പോഴിതാ കുഞ്ഞനിയത്തിയുടെ നൂലുകെട്ട് ചടങ്ങില് കസവുസാരിയുടുത്ത് തിളങ്ങിയ മീനാക്ഷിയുടെ ചിത്രങ്ങള് പുറത്തുവന്നിരിക്കുകയാണ്. കാവ്യയുടെ മേക്കപ്പ്മാന് ഉണ്ണിയാണ് ചിത്രങ്ങള് പുറത്തുവിട്ടത്. കാവ്യയെപ്പോലെ കസവുസാരി തന്നെയാണ് മീനാക്ഷിയും അണിഞ്ഞിരിക്കുന്നത്\nവിജയദശമി ദിനത്തില് ജനിച്ച മകള്‍ക്ക് ‘മഹാലക്ഷ്മി’ എന്നാണ് ദിലീപും കാവ്യയും പേര് നല്‍കിയത്. കഴിഞ്ഞ ഒക്ടോബര് 19ന് കൊച്ചിയിലെ സ്വകാര്യ ആശുപത്രിയില് വച്ചായിരുന്നു കാവ്യാ മാധവന് കുഞ്ഞിന് ജന്മം നല്‍കിയത്. മലയാള സിനിമയിലെ താരജോഡികളായ ദിലീപും കാവ്യ മാധവനും 2016 നവംബര് 25നായിരുന്നു വിവാഹിതരായത്. കൊച്ചിയിലെ ഒരു സ്വകാര്യ ഹോട്ടലില് ഇരുവരുടെയും അടുത്ത ബന്ധുക്കളുടെയും സുഹൃത്തുക്കളുടെയും സാന്നിധ്യത്തിലായിരുന്നു വിവാഹം.


emalayalee.com - മാറ്റത്തിന്റെ ശംഖൊലിയുമായ് കേരളാ കള്‍ച്ചറല് അസോസിയേഷന് നവ നേതൃത്വം .\nമാറ്റത്തിന്റെ ശംഖൊലിയുമായ് കേരളാ കള്‍ച്ചറല് അസോസിയേഷന് നവ നേതൃത്വം .\nന്യൂയോര്‍ക്ക്: യുവതയുടെ തുടിപ്പുമായ് കേരളാ കള്‍ച്ചറല് അസോസിയേഷന് ഓഫ് നോര്‍ത്ത് അമേരിക്കയുടെ ഭരണ സമിതിയില് സമൂല മാറ്റത്തിനു തുടക്കമായി .ഈ കഴിഞ്ഞ ഡിസംബര് രണ്ടിന് നടന്ന തിരഞ്ഞെടുപ്പില് ശ്രീ അജിത് കൊച്ചുകുടിയില് (പ്രസിഡണ്ട് ), ശ്രീ സ്റ്റാന്‍ലി കളത്തില് (സെക്രട്ടറി ), ശ്രീ റിനോജ് കൊരുത് (ട്രഷറര് ) എന്നിവര് തിരഞ്ഞെടുക്കപ്പെട്ടു . സാമൂഹിക സാംസ്കാരിക മേഖലകളില് കഴിവ് തെളിയിച്ച ഈ യുവാക്കളാല് സംഘടന പൂര്‍വാധികം ശക്തമായി മുന്നേറുമെന്നു പൊതുയോഗം വിലയിരുത്തി .\nന്യൂയോര്‍ക്ക് ട്രൈസ്‌റ്റേറ്റ് നിവാസികളുടെ ഇടയില് എന്നും തലയെടുപ്പോടെ നിന്നിട്ടുള്ള കേരളാ കള്‍ച്ചറല് അസോസിയേഷന് നാളിതുവരെ സമൂഹത്തിനു വിലയേറിയ സംഭാവനകള് നല്‍കുന്നതില് ബദ്ധശ്രദ്ധരാണ് . നിരാശ്രയരായ ജനവിഭാങ്ങള്‍ക്കു തണലേകാനും , നോര്‍ത്ത് അമേരിക്കന് മലയാളികളുടെ സാമൂഹിക , സാംസ്കാരിക ഉന്നമനത്തിനും അസോസിയേഷന് എന്നും മുന്‍പന്തിയില് തന്നെ ആണ്. ശ്രേഷ്ഠ ഭാഷയായ മലയാളം വളരുന്ന തലമുറയ്ക്ക് പകര്‍ന്നു കൊടുക്കാനായി സംഘടന ആരംഭിച്ച ജോര്‍ജ് ജോസഫ് മെമ്മോറിയല് മലയാളം സ്കൂള് അനേക വര്‍ഷങ്ങളായി നിരവധി കുട്ടികളുടെ ആലംബമാണ് . ശ്രീ വര്‍ഗീസ് ചുങ്കത്തില് , ശ്രീ എബ്രഹാം പുതുശേരില് ,ശ്രീമതി സരസമ്മ കുറുപ്പ് എന്നിവര് കുട്ടികളുടെ പ്രിയപ്പെട്ട അധ്യാപകരായി മലയാണ്മയുടെ മധുരം മുറ തെറ്റാതെ വിളംമ്പുന്നു . പുതിയ വിചാരധാരകളുടെ വേലിയേറ്റം സൃഷ്ടിക്കുന്നത്, പ്രശസ്ത പ്രവാസി എഴുത്തുകാരന് കൂടിയായ ശ്രീസാമുവേല് മത്തായിയുടെ നേതൃത്വത്തില് വര്‍ഷങ്ങളായി നടക്കുന്ന മാസം തോറുമുള്ള "വിചാരവേദി " ഫോറം ആണ് .ആനുകാലിക സാഹിത്യ സംസ്കാരിക വിഷയങ്ങള് ഒരു മേശക്കു ചുറ്റും ഇരുന്നു ചര്‍ച്ച ചെയ്യാനും പഠിക്കാനും "വിചാരവേദി " അവസരം ഒരുക്കുന്നു . സ്വന്തമായുള്ള കെട്ടിടത്തില് കേരളാ കള്‍ച്ചറല് അസോസിയേഷന് ഒരു സമ്പൂര്‍ണ്ണ ഗ്രന്ഥശാല പ്രവര്‍ത്തിപ്പിക്കുന്നു എന്നതും ഒരു വലിയ കാര്യം തന്നെയാണ് . സീനിയര് സിറ്റിസണ് ക്ലബ് ആണ് എടുത്തു പറയേണ്ട മറ്റൊരു പ്രവര്‍ത്തന മേഖല . പൂര്‍വസൂരികള് തെളിച്ച പാതയിലൂടെ സംഘടനയെ പുതിയ തലങ്ങളിലേക്ക് ഉയര്‍ത്തി എടുക്കും എന്ന് പുതിയ ഭരണസമിതി അറിയിച്ചു .\nഎല്ലാവരുടെയും അഭിപ്രായം സമന്വയിപ്പിച്ചു കൊണ്ടുള്ള ഒരു ശൈലി ആയിരിക്കും താന് സ്വീകരിക്കുക എന്നു പ്രസിഡണ്ട് അജിത് കൊച്ചുകുടിയില് അറിയിച്ചു . ഊര്‍ജസ്വലമായി കര്‍മ്മ രംഗങ്ങളില് ഇടപെട്ടു സമൂഹത്തിന്റെ അടിയന്തിര ആവശ്യങ്ങള് നിറവേറ്റാന് താന് മുന്പിലുണ്ടാകും എന്ന് സെക്രട്ടറി സ്റ്റാന്‍ലി കളത്തില് പറഞ്ഞു . കഴിഞ്ഞ ഒരു വര്‍ഷക്കാലം ട്രഷറര് ആയിരുന്ന തന്നെ വീണ്ടും അതെ സ്ഥാനത്തേക്ക് എതിരില്ലാതെ തിരഞ്ഞെടുത്തത് തന്റെ ആത്മാര്‍പ്പണത്തിനുള്ള അംഗീകാരമായി കരുതുന്നു എന്ന് റിനോജ് കൊരുത് വ്യക്തമാക്കി . അബ്രഹാം പുതുശേരില് വൈസ് പ്രസിഡന്റായും , ലതിക ആര് നായര് ജോയിന്റ് സെക്രട്ടറി ആയും തിരഞ്ഞെടുക്കപ്പെട്ടു .\nസര്‍വ്വശ്രീ ബാഹുലേയന് രാഘവന്, ജോര്‍ജ് മുതലക്കുഴി ,തോമസ് വര്ഗീസ് ,കുര്യാക്കോസ് മുണ്ടക്കല് ,കോമളന് പിള്ള ,ഷെബി പാലത്തിങ്കല് , ശബരിനാഥ് നായര്,സുരേഷ് കുറുപ്പ് , ജോര്‍ജ് മാറാച്ചേരില് ,സാമുവേല് മത്തായി , തോമസ് ഉമ്മന് ,മാത്യു ജോഷ്വാ ,സോണി പോള് , പിങ്കി ആന് തോമസ് എന്നിവര് എക്‌സിക്യൂട്ടീവ് കമ്മിറ്റി മെംബെര്‍സ് ആയി തിരഞ്ഞെടുക്കപ്പെട്ടു . അപ്പുക്കുട്ടന് പിള്ള ,രാജു പി എബ്രഹാം എന്നിവര് എക്‌സ് ഒഫീഷ്യോ ആകും . ശബരിനാഥ് നായര് ആണ് മീഡിയ കോര്‍ഡിനേറ്റര്.\nMr. Ajit Kochukudiyil (president ) ,Stanley Kalathil ( secretary) Rinoj Koruth ( Treasurer )\nമനസ്സിലെ കഥകള് (വാസുദേവ് പുളിക്കല്)\nഡോവര് ഓര്‍ത്തഡോക്‌സ് ചര്‍ച്ചില് വന് തീപിടിത്തം; ഷോര്‍ട്ട് സര്‍ക്യൂട്ടെന്നു നിഗമനം


നടന്, അവതാരകന്, മിമിക്രി താരം, സംവിധായകന് എന്നീ നിലകളില് ശ്രദ്ധയനായ താരമാണ് രമേശ് പിഷാരടി. സോഷ്യല് മീഡിയയില് സജീവമായ താരത്തിന് ആരാധകര് നിരവധിയാണ്. ഭാര്യ സൗമ്യയെക്കുറിച്ചും വീട്ടുകാരെക്കുറിച്ചുമുള്ള രസകരമായ അനുഭവം തുറന്നു പറയുകയാണ് രമേശ് പിഷാരടി.\nസൗമ്യയുടെ വീട്ടുകാര് എന്നെപ്പറ്റിയുള്ള അന്വേഷണവും പെണ്ണുകാണലിനുശേഷം ആരംഭിച്ചിരുന്നു. പക്ഷെ നിര്‍ഭാഗ്യവശാല് അവരെത്തിയത് എന്റെയടുത്ത് തന്നെയാണ്.. നാട്ടിലെ എറ്റവും നല്ല ചെറുപ്പക്കാരനാണെന്നും വളരെ നല്ല സ്വഭാവക്കാരനാണെന്നുമൊക്കെ ഞാന് എന്നെപ്പറ്റി തന്നെ അന്വേഷിക്കാന് വന്ന ആളോടു പറഞ്ഞു.\nഅയാള് അതെല്ലാം അത് പോലെ തന്നെ സൗമ്യയുടെ അച്ഛനെ അറിയിച്ചു. അതോടെ ലോകത്തിലെ ഏറ്റവും നല്ല മരുമകനെ കിട്ടിയെന്ന വിശ്വാസത്തില് സൗമ്യയുടെ അച്ഛന് ഈ കല്യാണം ഉറപ്പിച്ചെന്നും രമേശ് പിഷാരടി പറഞ്ഞു


കാപ്പാട് ബീച്ചിന് അന്താരാഷ്ട്ര ബ്ലൂ ഫ്ളാഗ് അംഗീകാരം; ലോകത്തെ പരിസ്ഥിതിസൗഹൃദ ബീച്ച് – Media Mangalam\nന്യൂഡല്‍ഹി: പരിസ്ഥിതിസൗഹൃദ ബീച്ചുകള്‍ക്ക് നല്‍കുന്ന രാജ്യാന്തര ബ്ലൂഫ്ളാഗ് സര്‍ട്ടിഫിക്കറ്റിന് രാജ്യത്തെ എട്ട് തീരങ്ങളോടൊപ്പം കോഴിക്കോട് കാപ്പാട് തീരത്തെയും തിരഞ്ഞെടുത്തു. കോഴിക്കോട് കാപ്പാട് അടക്കം രാജ്യത്തെ എട്ട് ബീച്ചുകള്‍ക്കാണ് ബ്ലൂ ഫ്ലാഗ് അന്താരാഷ്ട്ര അംഗീകാരം. നൂറ് ശതമാനം വൃത്തിയും വെടിപ്പുമുള്ള തീരങ്ങള്‍ക്ക് നല്‍കിവരുന്ന അംഗീകരാമാണ് ബ്ലൂ ഫ്ളാഗ് സര്‍ട്ടിഫിക്കറ്റ്. ഇതോടെ ലോക ടൂറിസം ഭൂപടത്തില് കാപ്പാട് ബീച്ചും ഇടംനേടും. കോപ്പന്‍ഹേഗന് ആസ്ഥാനമായുള്ള ഫൗണ്ടേഷന് ഫോര് എന്‍വയോണ്‍മെന്റ് എജ്യുക്കേഷന് എന്ന സ്ഥാപനമാണ് ബ്ലൂഫ്ളാഗ് സര്‍ട്ടിഫിക്കറ്റ് നല്‍കുന്നത്. UNEP, UNWTO, FEE, IUCN പ്രതിനിധികള് അടങ്ങിയ അന്താരാഷ്ട്ര ജൂറിയുടെതാണ് തീരുമാനം. കാപ്പാടിന് പുറമെ ശിവരാജ്പൂര് (ദ്വാരക-ഗുജറാത്ത്) ഗൊഘ്ല (ദിയു), കാസര്‍ഗോഡ്-പടുബിദ്രി (കര്‍ണാടക), റുഷികൊണ്ട (ആന്ധ്രപ്രദേശ്) ഗോള്‍ഡന് (പുരി-ഒഡീഷ), രാധാനഗര് (ആന്‍ഡമാന് ദ്വീപ് സമൂഹം) എന്നിവയാണ് ബ്ലൂ ഫ്ലാഗ് അംഗീകാരം ലഭിച്ച കടല്‍തീരങ്ങള്. രാജ്യത്തെ എട്ടു ബിച്ചുകളെ തെരഞ്ഞെടുത്തതില് പ്രധാനമന്ത്രി നരേന്ദ്രമോദി അഭിനന്ദന ട്വീറ്റ് നല്‍കി.\n33 മാനദണ്ഡങ്ങള് ഉറപ്പുവരുത്തിയതിനുശേഷമാണ് കാപ്പാട് ബീച്ചിനെ തിരഞ്ഞെടുത്തത്. മാലിന്യമുക്ത തീരം, സഞ്ചാരികളുടെ സുരക്ഷ, ശുദ്ധമായ വെള്ളം എന്നിവയാണ് മാനദണ്ഡങ്ങളില് പ്രധാനം. കാപ്പാട് തീരം എപ്പോഴും വൃത്തിയും വെടിപ്പുമുള്ളതുമാക്കി മാറ്റാന് 30 വനിതകളാണ് ശുചീകരണത്തില് ഏര്‍പ്പെട്ടിരിക്കുന്നത്. തീരത്തെ ചപ്പുചവറുകളെല്ലാം ദിവസവും ഇവര് നീക്കം ചെയ്യുന്നുണ്ട്. ഇത് കര്‍ശനമായി നടപ്പാക്കാന് ഡല്‍ഹി ആസ്ഥാനമായുള്ള എ. ടു സെഡ് കമ്പനിയുടെ ജീവനക്കാരും കാപ്പാട് ബീച്ചില് സ്ഥിരമായുണ്ട്. അംഗീകാരം സംബന്ധിച്ച ബ്ലൂ ഫ്ലാഗ് അഭിനന്ദനക്കത്ത് ചേമഞ്ചേരി ഗ്രാമപ്പഞ്ചായത്തിന് ലഭിച്ചതായി പ്രസിഡന്റ് അശോകന് കോട്ട് പറഞ്ഞു. കാപ്പാട് ബീച്ച് നവീകരണത്തിനായി എട്ട് കോടി രൂപയാണ് ചെലവിട്ടത്. കാപ്പാട് വാസ്‌കോഡി ഗാമാസ്തൂപത്തിന് സമീപത്തുനിന്ന് തുടങ്ങി വടക്കോട്ട് 500 മീറ്റര് നീളത്തിലാണ് വിവിധ പ്രവൃത്തികള് നടത്തിയത്. മികച്ച നിലവാരമുള്ള ടോയ്‌ലെറ്റുകള്, നടപ്പാതകള്, ജോഗിങ് പാത്ത്, സോളാര് വിളക്കുകള്, ഇരിപ്പിടങ്ങള് എന്നിവ ഇവിടെ സ്ഥാപിച്ചുകഴിഞ്ഞു. ഇവിടെ 200 മീറ്റര് നീളത്തില് കടലില് കുളിക്കാനുള്ള സൗകര്യം ഏര്‍പ്പെടുത്തിയിട്ടുണ്ട്. കടലില് കുളി കഴിഞ്ഞെത്തുന്നവര്‍ക്ക് ശുദ്ധവെള്ളത്തില് കുളിക്കാനും വസ്ത്രം മാറാനും സൗകര്യമുണ്ട്. സ്ത്രീകള്‍ക്കും പുരുഷന്‍മാര്‍ക്കും വെവ്വേറെ ടോയ്‌ലറ്റ് സൗകര്യമുണ്ട്. തീരത്തെ കടല്‍വെള്ളം വിവിധ ഘട്ടങ്ങളില് പരിശോധിക്കാനും സംവിധാനമുണ്ട്. ഓരോ ദിവസത്തെയും തിരമാലകളുടെയും കാറ്റിന്റെയും ശക്തി, അപായ സാധ്യതകള് എന്നിവ പ്രദര്‍ശിപ്പിക്കും. സൊസൈറ്റി ഓഫ് ഇന്റഗ്രേറ്റഡ് മാനേജ്‌മെന്റ് (സൈക്കോ) എന്ന സ്ഥാപനമാണ് ബ്ളൂ ഫ്ളാഗ് സര്‍ട്ടിഫിക്കറ്റ് പ്രവര്‍ത്തനങ്ങള്‍ക്ക് നേതൃത്വം കൊടുത്തത്. രണ്ടു വര്‍ഷം കൊണ്ട് ഈ നേട്ടം സ്വന്തമാക്കുന്ന ഏഷ്യ-പസഫിക് മേഖലയിലെ ആദ്യ രാഷ്ട്രമാണ് ഇന്ത്യ. പുരസ്‌കാര നേട്ടത്തോടെ ബ്ലൂ ഫ്ലാഗ് അംഗീകാരമുള്ള 50 രാഷ്ട്രങ്ങളുടെ കൂട്ടായ്മയില് ഇന്ത്യ ഇടം പിടിച്ചു.\nbeach kappadu kappadu beacj


ഇന്ത്യന് ബാങ്കിന്റെ എടിഎമ്മുകളില് ഇനി 2000 രൂപ ഇല്ല | 4PM News\nന്യൂഡൽഹി: ഇന്ത്യന് ബാങ്കിന്റെ എടിഎമ്മുകളിലൂടെ മാര്‍ച്ച് ഒന്ന് മുതല് രണ്ടായിരം രൂപ നോട്ടുകള് ലഭിക്കില്ല. റിസര്‍വ് ബാങ്ക് 2000 രൂപ നോട്ടിന്റെ അച്ചടി നിര്‍ത്തുന്നതു സംബന്ധിച്ച അഭ്യൂഹങ്ങള്‍ക്കിടെയാണ് ഇന്ത്യന് ബാങ്കിന്റെ ഈ നടപടി.\n‘എടിഎമ്മുകളില് നിന്ന് 2,000 രൂപ നോട്ടുകള് പിന്‍വലിച്ച ശേഷം ഉപഭോക്താക്കള് ചെറിയ തുകയുടെ കറന്‍സി നോട്ടുകളായി മാറ്റിക്കിട്ടാന് ബാങ്ക് ശാഖകളിലേക്ക് വരുന്നു. ഇത് ഒഴിവാക്കാനാണ് എടിഎമ്മുകളില് 2,000 രൂപ നോട്ടുകള് ലോഡ് ചെയ്യുന്നത് നിര്‍ത്താന് ഞങ്ങള് തീരുമാനിച്ചതെന്ന് ഇന്ത്യൻ ബാങ്ക് അധികൃതർ വിശദീകരിക്കുന്നു.\nമാര്‍ച്ച് ഒന്നിന് ശേഷം എടിഎമ്മുകളില് അവശേഷിക്കുന്ന 2,000 കറന്‍സി നോട്ടുകള് പുറത്തെടുക്കാനാണ് ഇന്ത്യന് ബാങ്ക് തീരുമാനം. കറന്‍സി കാസറ്റുകളില് 2,000 രൂപയ്ക്ക് പകരം 200 രൂപ നോട്ടുകള് ലോഡ് ചെയ്യും.അഞ്ഞൂറ്,ഇരുന്നൂറ്, നൂറ് രൂപയുടെ കറന്‍സികള് മാത്രമായിരിക്കും ഇന്ത്യന് ബാങ്ക് എടിഎമ്മില് നിന്ന് ലഭിക്കുക. 2000 രൂപയുടെ കറന്‍സികള് ആവശ്യമുള്ളവര്‍ക്ക് അത് ബാങ്കുകളുടെ ബ്രാഞ്ചുകളില് ചെന്നാല് നേരിട്ട് ലഭിക്കും. എടിഎമ്മുകളില് നിന്ന് ഉയര്‍ന്ന മൂല്യമുള്ള കറന്‍സികള് പിന്‍വലിക്കാന് സാധിക്കാതെ വരുമ്പോള് ഉപഭോക്താക്കള് ബ്രാഞ്ചിനെ സമീപിക്കുന്നുണ്ടെന്നും ഇന്ത്യന് ബാങ്ക് പറഞ്ഞു. അതേസമയം, ഇന്ത്യന് ബാങ്കിന്റെ നീക്കം മറ്റ് പൊതുമേഖലാ, സ്വകാര്യ ബാങ്കുകള് പിന്തുടരുന്നതിന്റെ സൂചനയില്ലെന്ന് രാജ്യത്തെ നിരവധി ബാങ്കുകളുടെ എടിഎം ശൃംഖല കൈകാര്യം ചെയ്യുന്ന ഫിനാന്‍ഷ്യല് സോഫ്‌റ്റ്വെയര് ആന്‍ഡ് സിസ്റ്റംസ് (എഫ്എസ്എസ്) പ്രസിഡണ്ട് വി. ബാലസുബ്രഹ്മണ്യന് പറഞ്ഞു.\nഅതിര്‍ത്തിയിലെ തീവ്രവാദം ഇല്ലാതാക്കണം, പാകിസ്ഥാന് താക്കീതുമായി യുഎസ് പ്രസിഡണ്ട് ട്രംപ്\nഷഹീൻബാഗ് പ്രതിഷേധം: മധ്യസ്ഥ സംഘം സുപ്രീം കോടതിയില് റിപ്പോര്‍ട്ട് നൽകി


കൊളസ്ട്രോൾ കുറയ്ക്കാൻ ഇരുമ്പൻപുളി കഴിക്കും മുന്‍പ് അറിയാൻ; കുറിപ്പ് |\nകൊളസ്ട്രോൾ കുറയ്ക്കാൻ ഇരുമ്പൻപുളി കഴിക്കും മുന്‍പ് അറിയാൻ; കുറിപ്പ്\nസ്വയം ചികിത്സയിലൂടെയും പ്രകൃതിചികിത്സയിലൂടെയും രോഗപ്രതിവിധിയ്ക്ക് ശ്രമിക്കുന്നവരുണ്ട്. അതുമൂലം ഉണ്ടാകുന്ന അപകടങ്ങളും കുറവല്ല. കൊളോസ്ട്രോൾ ഇല്ലാതാക്കാൻ ഇരുമ്പൻപുളി കഴിച്ചാൽ മതിയെന്ന് ധരിക്കുന്ന ഒരുപാട് പേരുണ്ട്. ഇതുകാരണം ഉണ്ടാകുന്ന ദോഷവശത്തെക്കുറിച്ച് ഇൻഫോക്ലിനിക്കിലെ ഡോക്ടറുമാരുടെ കുറിപ്പ് വായിക്കാം.


അൺലോക്ക് 2.0 മാർഗനിർദേശങ്ങൾ കേന്ദ്ര ആഭ്യന്തര മന്ത്രാലയം പുറത്തിറക്കി ; അന്താരാഷ്ട്ര വിമാന സര്‍വീസുകള് ഉണ്ടാവില്ല, വിദ്യാഭ്യാസ സ്ഥാപനങ്ങള് തുറക്കില്ല – News Bengaluru\nഅൺലോക്ക് 2.0 മാർഗനിർദേശങ്ങൾ കേന്ദ്ര ആഭ്യന്തര മന്ത്രാലയം പുറത്തിറക്കി ; അന്താരാഷ്ട്ര വിമാന സര്‍വീസുകള് ഉണ്ടാവില്ല, വിദ്യാഭ്യാസ സ്ഥാപനങ്ങള് തുറക്കില്ല\nന്യൂഡൽഹി : അൺലോക്ക് 2.0 മാർഗനിർദേശങ്ങൾ കേന്ദ്ര ആഭ്യന്തര മന്ത്രാലയം പുറത്തിറക്കി.സ്‌കൂളുകള്, കോളേജുകള്, മറ്റു വിദ്യാഭ്യാസ സ്ഥാപനങ്ങള്, കോച്ചിങ് സെന്ററുകള് തുടങ്ങിയവ ജൂലായ് 31 വരെ തുറക്കില്ലെന്ന് മാര്‍ഗനിര്‍ദ്ദേശങ്ങളില് വ്യക്തമാക്കിയിട്ടുണ്ട്.\nരാജ്യാന്തര വിമാന സർവീസുകൾ ജൂലൈയിലും പുനഃരാരംഭിക്കില്ല. ആഭ്യന്തര വിമാന സർവീസുകളും ട്രെയിനുകളുടെയും എണ്ണം കൂട്ടും. സിനിമാ തിയേറ്ററുകൾ, ജിംനേഷ്യങ്ങൾ, പാർക്കുകൾ, സ്വിമ്മിങ്പൂളുകൾ, ബാറുകൾ, ഓഡിറ്റോറിയം എന്നിവ തുറക്കില്ല. മെട്രോ സർവീസുകൾ ആരംഭിക്കില്ല. ആൾക്കൂട്ടമുള്ള സാമൂഹിക, രാഷ്ട്രീയ, സാംസ്കാരിക പരിപാടികൾക്ക് വിലക്ക് തുടരും. കേന്ദ്ര– സംസ്ഥാന സർക്കാരുകളുടെ പരിശീലന കേന്ദ്രങ്ങൾ ജൂലൈ 15 മുതൽ തുറക്കും. കണ്ടെയ്ൻമെന്റ് സോണുകളിൽ സമ്പൂർണ ലോക്ഡൗൺ തുടരും. ബാറുകളിൽ ഇരുന്ന് മദ്യപാനം അനുവദിക്കില്ല. കടകളിൽ സ്ഥലസൗകര്യമനുസരിച്ച് അഞ്ചിൽ കൂടുതൽ ആളുകൾക്ക് പ്രവേശിക്കാം.\nരാത്രി 10 മുതൽ പുലർച്ചെ അഞ്ച് വരെയാകും കർഫ്യൂ. ജൂലൈ ഒന്ന് മുതൽ 31 വരെയാണ് അൺലോക് രണ്ടാം ഘട്ടം. വിനോദപാർക്കുകൾ, തിയറ്ററുകൾ, ഓഡിറ്റോറിയങ്ങൾ, അസംബ്ലി ഹാളുകൾ, സമാനമായ മറ്റ് സ്ഥലങ്ങൾ എന്നിവ അടഞ്ഞുകിടക്കും. സാമൂഹ്യ,- രാഷ്ട്രീയ,- കായിക, വിനോദ, അക്കാദമിക,- സാംസ്‌കാരിക,- മത ചടങ്ങുകൾക്കും ഒത്തുചേരലുകൾക്കും വിലക്ക് തുടരും. കേന്ദ്ര–- സംസ്ഥാന സർക്കാരുകളുടെ പരിശീലന ഇൻസ്‌റ്റിറ്റ്യൂട്ടുകൾ 15 മുതൽ പ്രവർത്തിക്കും.\nകൺടെയ്‌ൻമെന്റ് സോണുകളിൽ അടച്ചിടൽ കർശനമായി തുടരും. ആരോഗ്യമന്ത്രാലയവും മറ്റും പുറപ്പെടുവിക്കുന്ന മാനദണ്ഡ പ്രകാരം കൺടെയ്‌ൻമെന്റ് സോണുകൾ സംസ്ഥാനങ്ങൾ തീരുമാനിക്കും. ഇവിടെ അവശ്യസേവനങ്ങൾ മാത്രമേ പാടുള്ളൂ. കൺടെയ്‌ൻമെന്റ് സോണുകൾക്ക് പുറത്ത് യുക്തമായ നിയന്ത്രണങ്ങൾ സംസ്ഥാനങ്ങൾക്ക് ഏർപ്പെടുത്താം.\nകടകളിൽ ശാരീരികാകലം പാലിച്ച് അഞ്ചിൽ കൂടുതൽ പേരെ അനുവദിക്കാം.വിവാഹം, മരണാനന്തര ചടങ്ങുകൾ എന്നിവയിൽ നിയന്ത്രണം തുടരും. പൊതുഇടങ്ങളിലെയും ഓഫീസുകളിലെയും നിയന്ത്രണങ്ങൾക്കും ജാഗ്രതാ നടപടികൾക്കും മാറ്റമില്ല.\nവർക്ക് ഫ്രം ഹോം’ സമ്പ്രദായത്തിന് പ്രോത്സാഹനം നൽകിക്കൊണ്ട് സ്ഥാപനങ്ങള് ജീവനക്കാര്‍ക്ക് പരമാവധി വീട്ടിലിരുന്ന് ജോലിചെയ്യാനുള്ള സൗകര്യം ഒരുക്കണം. തൊഴിൽ–- ബിസിനസ് സമയ വിഭജനം, തെർമൽ പരിശോധന, ഹാൻഷ് വാഷ് , മാസ്‌ക്, സാമൂഹ്യാകലം എന്നിവ തുടരും. തെര്‍മല് സ്‌കാനിങ്, കൈകഴുകല് എന്നിവയ്ക്കുള്ള സൗകര്യവും സാനിറ്റൈസറും സ്ഥാപനങ്ങള് കരുതണം. ജീവനക്കാരുടെ ജോലി സ്ഥലവും പൊതുവായി ഇടപഴകുന്ന സ്ഥലങ്ങളും ഡോര് ഹാന്‍ഡില് അടക്കമുള്ളവയും ഓരോ ഷിഫ്റ്റുകളുടെയും ഇടവേളകളില് അണുവിമുക്തമാക്കണം.\nMain Topics : Unlock 2.0, Union Home Ministry issued guidelines for ‘Unlock 2’ phase across country between July 1 and July 31.


അലിയാ ഭട്ടിന്റെ അണ്ടർ വാട്ടർ ഫോട്ടോഷൂട്!! തരംഗമായി ചിത്രങ്ങൾ !! – GoldKerala.com\nഅലിയാ ഭട്ടിന്റെ അണ്ടർ വാട്ടർ ഫോട്ടോഷൂട്!! തരംഗമായി ചിത്രങ്ങൾ !!\nആലിയ ഭട്ട് ബോളിവുഡിലെ മികച്ച നടിമാരിൽ ഒരാളാണ് എന്നത് മാത്രമല്ല ബോളിവുഡിൽ ഒഴിച്ച് കൂടാനാവാത്ത ഒരു അഭിനേത്രി കൂടിയാണ് . സംവിധായകൻ മഹേഷ് ഭട്ട്ന്റെയും അഭിനേത്രി സോണി രസദസിന്റെയും മകളാണ് ആലിയാ. കുറച്ച സിനിമ്മകളിൽ കൂടെ തന്നെ തന്റെ അഭിനയത്തിലുള്ള കഴിവ് പ്രേക്ഷകർക്ക് മനസിലാക്കി കൊടുക്കുകയും കൂടാതെ പ്രേക്ഷകരുടെ ഇഷ്ടനടിമാരിൽ ഒരാൾ കൂടിയാകുവാൻ കഴിഞ്ഞത് ആലിയയുടെ വിജയങ്ങളിൽ ഒന്നാണ്.\nആലിയ എപ്പോളും സോഷ്യൽ മീഡിയയിൽ ചർച്ചയാകുന്നു വിഷയങ്ങളിൽ ഒന്നായിരുന്നു . രൺബീറുമായുള്ള പ്രണയവും ഒക്കെ അത്തരത്തിൽ ഒരുപാട് ചർച്ചയായ വിഷയങ്ങളിൽ ഒന്ന് മാത്രമായിരുന്നു. ഇന്നിതാ സോഷ്യൽ മീഡിയ തരന്ഗമായി കൊണ്ടിരിക്കുന്നത് ആലിയ നടത്തിയ തന്റെ അണ്ടർ വാട്ടർ ഫോട്ടോഷൂട് ചിത്രങ്ങൾ ആണ്.\nവോഗ് മാഗസിനിന്നു വേണ്ടി നടത്തിയ ഫോട്ടോഷൂട് ചിത്രങ്ങൾ ഇതിനോടകം തന്നെ സോഷ്യൽ മീഡിയ ഏറ്റെടുത്തു കഴിഞ്ഞു. മൽസ്യ കന്യകയെ പോലെ സുന്ദരിയായി പ്രത്യക്ഷപ്പെട്ട ആലിയയുടെ ചിത്രങ്ങൾ ആലിയയുടെ സ്വന്തം സോഷ്യൽ മീഡിയയിലൂടെയും പങ്കു വെച്ചിരുന്നു.\nആലിയയുടെ അച്ഛൻ ആയ മഹേഷ് ഭട്ട് സംവിധാനം ചെയ്ത സഡക്ക്2ആണ് ആലിയ അഭിയനയിച്ചിറങ്ങിയ അവസാന ചിത്രം. സഞ്ജയ് ദത് , പൂജ ഭട്ട് എന്നിവരാണ് ചിത്രത്തിൽ കേന്ദ്ര കഥാപത്രങ്ങളായി അഭിനയിച്ചിരിക്കുന്നത്.\nശരീരം പ്രദര്ശിപ്പിക്കുവാൻ എനിക്ക് മടിയൊന്നുമില്ല !!! ടോവിനോയുടെ നായിക പറയുന്നു..!!\nബിക്കിനി ധരിച്ചുള്ള വീഡിയോ പങ്കുവെച്ചുകൊണ്ട് നടി കിരൺ റാത്തോർ!! എന്റെ ആദ്യത്തേയുംഅവസാനത്തേയും അനുഭവമെന്ന് നടി !!!!


ചാരമാണെന്ന് കരുതി ചികയാൻ നിൽക്കേണ്ട, കനൽ കെട്ടിട്ടില്ലെങ്കിൽ പൊള്ളും; മാസ്സ് ഡയലോഗുമായി SG – Login Kerala\nചാരമാണെന്ന് കരുതി ചികയാൻ നിൽക്കേണ്ട, കനൽ കെട്ടിട്ടില്ലെങ്കിൽ പൊള്ളും; മാസ്സ് ഡയലോഗുമായി SG\nമലയാളികൾ ഒന്നടങ്കം ഏറെ പ്രതീക്ഷയോടെ കാത്തിരിക്കുന്ന ചിത്രമാണ് സുരേഷ് ഗോപി നായകനായെത്തുന്ന കാവൽ. നിഥിൻ രഞ്ജി പണിക്കരുടെ സംവിധാനത്തിലൊരുങ്ങുന്ന കാവലിൽ തമ്പാൻ എന്ന കഥാപാത്രത്തെയാണ് സുരേഷ് ഗോപി അവതരിപ്പിക്കുന്നത്. സിനിമയുടെ ചിത്രീകരണ വിശേഷങ്ങളെല്ലാം ആരാധകർക്കിടയിൽ ചർച്ചയാകാറുണ്ട്. അത്തരത്തിൽ തരംഗമാവുകയാണ് സുരേഷ് ഗോപിയുടെ പുതിയ ഒരു ഫോട്ടോ\nഫേസ്ബുക്ക് പേജിലൂടെ സുരേഷ് ഗോപി തന്നെയാണ് ചിത്രം പങ്കുവെച്ചിരിക്കുന്നത്. ചിത്രത്തിന് കൂടെ നൽകിയിരിക്കുന്ന വാചകങ്ങളും ഇതിനകം ആരാധകർ ഏറ്റെടുത്ത് കഴിഞ്ഞു. “ചാരമാണെന്ന് കരുതി ചികയാൻ നിൽക്കേണ്ട, കനൽ കെട്ടിട്ടില്ലെങ്കിൽ പൊള്ളും” എന്നാണ് ചിത്രത്തിന് അടികുറിപ്പായി താരം നൽകിയിരിക്കുന്നത്.\nകാവലിന്റെ ഷൂട്ടിംഗ് കഴിഞ്ഞ ആഴ്ച്ചയാണ് പുനരാരംഭിച്ചത്. വണ്ടിപ്പെരിയാറിലാണ് ചിത്രീകരണം പുരോഗമിക്കുന്നത്. ജോബി ജോർജാണ് ചിത്രത്തിന്റെ നിർമ്മാതാവ്. നിഖിൽ എസ് പ്രവീണാണ് ഛായാഗ്രഹണം നിർവ്വഹിക്കുന്നത്. രഞ്ജിത് രാജ് സംഗീതം നൽകുന്ന ചിത്രത്തിന്റെ എഡിറ്റിംഗ് മൻസൂർ മുത്തൂട്ടിയാണ്. ലാൽ, രഞ്ജി പണിക്കർ, സയ ഡേവിഡ്, മുത്തുമണി, ഐ എം വിജയൻ, സുജിത് ശങ്കർ, അലൻസിയർ, കണ്ണൻ രാജൻ പി ദേവ് എന്നിവർ ചിത്രത്തിൽ മുഖ്യ വേഷങ്ങളിലെത്തുന്നു.\nബിനീഷ് കോടിയേരി എൻഫോഴ്‌സ്‌മെന്റ് കസ്റ്റഡിയിൽ; അറസ്റ്റിന് സാധ്യത\nസൂപ്പർഹിറ്റ് സിനിമകളുടെ ശിൽപ്പി ജോൺപോളിന് ഇന്ന് 70


Deepika Padukone Reveals Why She Married Ranveer Singh, തന്നെ വലിയ നടിയായി രൺവീർ കണ്ടിട്ടില്ല, കൂടുതൽ സമ്പാദിക്കുന്നത് ഞാൻ, വിവാഹത്തെ കുറിച്ച് ദീപിക - Malayalam Filmibeat\n| Published: Sunday, January 31, 2021, 12:48 [IST]\nബോളിവുഡിൽ പകരക്കാരിയില്ലാത്ത നടിയാണ് ദീപിക പദുകോൺ . വളരെ ചെറിയ സമയം കൊണ്ട് തന്നെ ബോളിവുഡിൽ തന്റേതായ സ്ഥാനം ഉറപ്പിക്കാൻ നടിക്ക് കഴിഞ്ഞിരുന്നു. സിനിമയിൽ നടി തിളങ്ങി നിൽക്കുമ്പോഴായിരുന്നു രൺവീറിന്റെ ബോളിവുഡ് പ്രവേശനം. ഇരുവരും ഒരുമിച്ചുള്ള ആദ്യ ചിത്രം തന്നെ വൻ വിജയമായിരുന്നു. ദീപിക-രൺവീർ ജോഡി ഹിറ്റാവുകയുമായിരുന്നു. പിന്നീട് ഇരുവരും ഒന്നിച്ചെത്തിയ എല്ലാ ചിത്രങ്ങളും ബോക്സോഫീസിൽ വൻ വിജയം നേടുകയായിരുന്നു.\nബോളിവുഡിലെ ഭാഗ്യ ജോഡികളായി തിളങ്ങി നിൽക്കുമ്പോഴായിരുന്നു താരങ്ങളുടെ പ്രണയകഥ ഗോസിപ്പ് കോളങ്ങളിൽ പ്രചരിക്കാൻ തുടങ്ങിയത് രൺവീർ ബോളിവുഡിൽ ചുവട് ഉറപ്പിച്ച സമയത്തായിരുന്നു താരങ്ങളുടെ പ്രണയകഥ പ്രചരിച്ചത്. എന്നാൽ ആദ്യമൊക്കെ കേവലം ഗോസിപ്പ് കഥകളായി മാത്രം ഒതുങ്ങിയെങ്കിലും പിന്നീട് ഇത് സത്യമാകുകയായിരുന്നു. സൂപ്പർ താരപദവിയിൽ ദീപിക നിന്നിരുന്ന സമയത്തായിരുന്നു രൺവീറിനെ പ്രണയിച്ചത്. നടനോട് പ്രണയം തോന്നാനുള്ള കാരണം നടി നേരത്തെ വെളിപ്പെടുത്തിയിരുന്നു . ബർക്ക ദത്തയുമായുളള അഭിമുഖത്തിലാണ് ഇക്കാര്യം വെളിപ്പെടുത്തിയത്.\nവിവാഹത്തിന് മുമ്പും ദീപികയുടെ ഉയർച്ച താഴ്ചയ്ക്കൊപ്പം നിന്ന വ്യക്തിയായിരുന്നു രൺവീർ. തനിക്ക് വിഷാദ രോഗം ബാധിച്ച സമയത്തും രൺവീർ ഒപ്പമുണ്ടായിരുന്നു. താനുമായി പ്രണയത്തിലായിരുന്ന കാലത്ത് തന്നെ ബോളിവുഡിലെ വലിയ നടിയായി രൺവീർ കണ്ടിരുന്നില്ല. അതുപോലെ തന്നെ തന്റെ പരാജയങ്ങളിലും അദ്ദേഹം ഒപ്പം നിന്നു. തന്നേക്കാൾ വലിയ സ്റ്റാർ ആണ് ഞൻ എന്ന് അദ്ദേഹം അംഗീകരിച്ചിരുന്നു. രൺവീറിനെക്കാൾ ഏറ്റവും കൂടുതൽ പ്രതിഫലം വാങ്ങിയിരുന്ന താരമായിരുന്നു ഞാൻ. ഈ വ്യത്യാസങ്ങളൊന്നും തങ്ങളുടെ ബന്ധത്തെ ബാധിച്ചിരുന്നില്ല. ഇതൊക്കെ രൺവീർ അംഗീകരിച്ചിരുന്നെന്നും ദീപിക അഭിമുഖത്തിൽ പറയുന്നു.\nരൺവീറിനെ വിവാഹം കഴിക്കാൻ തീരുമാനിച്ചത ജീവിതത്തിൽ എടുത്ത നല്ല തീരുമാനമാണെന്നും ദീപിക പറയുന്നു. ഇക്കാരണങ്ങൾ കൊണ്ടാണ് താൻ രൺവീറിനെ വിവാഹം ചെയ്തതെന്നും ദീപിക അഭിമുഖത്തിൽ പറഞ്ഞു. സഞ്ജയ് ലീല ബൻസാലി സംവിധാനം ചെയ്ത രാംലീലയിലാണ് ദീപികയും രൺവീറും ഒന്നിച്ച് അഭിനയിക്കുന്നത്.ഇതിന് ശേഷം ശേഷം ബജ്റാവോ മസ്താനി, പദ്മാവത് എന്നീ ചിത്രങ്ങളിലും ഇരുവരും ഒന്നിച്ച് അഭിനയിച്ചിട്ടുണ്ട്. വിവാഹ ശേഷ താരങ്ങൾ ഒന്നിച്ച് അഭിനയിക്കുന്ന ചിത്രമാണ് 83. കപിൽ ദേവിൻരെ ജീവിതം പറയുന്ന ചിത്രത്തിൽ കപിലായിട്ടാണ് രൺവീർ എത്തുന്നത്. ചിത്രത്തിൽ ഭാര്യയുടെ കഥാപാത്രമാണ ദീപികയ്ക്ക്.\nDeepika Padukone Reveals Why She Married Ranveer Singh\nStory first published: Sunday, January 31, 2021, 12:48 [IST]


എല്ലാവര്‍ക്കും ക്രിസ്തുമസ് ആശംസകള്.....\nPosted by മൂര്‍ത്തി at 7:22 PM 20 comments:\nകല്ലടി മസ്താന്റെ കബറിടം\nതിരുവനന്തപുരം നഗരത്തില് നിന്നും ഏതാണ്ട്5കിലോമീറ്റര് അകലെ സ്ഥിതി ചെയ്യുന്നു. ഇത് ഒരു ദര്‍ഗ കൂടിയാണ്. ഏതാണ്ട് മൂന്ന് ഏക്കറില് പരന്നു കിടക്കുന്ന ഈ പള്ളി മെക്കയില് നിന്നും കേരളത്തിലെത്തിയ , അപൂര്‍വ സിദ്ധികളുണ്ടായിരുന്നുവെന്ന് വിശ്വസിക്കപ്പെട്ടിരുന്ന ബീമാ ബീവി(സയ്യിദത്തുന്നിസാ ബീമാബീവി(റ)) എന്ന വനിതയുടെ പേരിലാണ്.\nവലിയ താഴികക്കുടങ്ങളും, വലിയ മുന്‍വശവും, 132 അടി ഉയരമുള്ള മീനാരങ്ങളുമുള്ള Indo-Saracen ശൈലിയില് ഉള്ള ഈ പള്ളി 1960ല് നിര്‍മ്മാണം തുടങ്ങി. 18 വര്‍ഷം കൊണ്ടാണ് പൂര്‍ത്തിയാക്കിയത്. ശ്രീ. ഗോപാലകൃഷ്ണന് എന്ന ശില്പി ആണ് പള്ളി ഡിസൈന് ചെയ്തത്. 3000 ആളുകള്‍ക്ക് ഒരേ സമയം പ്രാര്‍ത്ഥിക്കുവാനുള്ള സൌകര്യം ഇവിടെ ഉണ്ട്.\nഇവിടെ പ്രാര്‍ത്ഥനാലയത്തിനു പുറമെ ബീമാ ബീവിയുടേയും അവരുടെ മകനായ സയ്യിദുശ്ശുഹദാ മാഹീന് അബൂബക്കര്(റ)യുടെയും കല്ലടി മസ്താന്(റ)ന്റെയും കബറിടങ്ങളുണ്ട്. ബീമാപള്ളി ദര്‍ഗാഷെറീഫിന്റെ വളപ്പില് തന്നെ ഒരു മരുന്നു കിണറുമുണ്ട്.\n(വിവരങ്ങള്‍ക്ക് കടപ്പാട്: വിക്കിപീഡിയ, ഹിന്ദു ദിനപ്പത്രം, ബീമാപള്ളി ചരിത്രം എന്ന പുസ്തകം)\nPosted by മൂര്‍ത്തി at 9:56 PM 14 comments:\nLabels: തിരുവനന്തപുരം, ബീമാപള്ളി\nകാലമെത്ര മാറിയെന്നു പറഞ്ഞാലും...\nടെക്നോളജി എത്ര വികസിച്ചെന്നു പറഞ്ഞാലും...\nകുട്ടി കുട്ടി തന്നെ...\nPosted by മൂര്‍ത്തി at 10:33 AM 12 comments:\nവേളി - കേരളത്തിലെ തിരുവനന്തപുരം ജില്ലയിലെ ഒരു ഗ്രാമമാണ് വേളി.\nഅഷ്ടമുടി കായലിന്റെ കരയിലുള്ള ഈ പ്രദേശം ഒരു വിനോദ സഞ്ചാര കേന്ദ്രം എന്ന നിലയില് പ്രശസ്തമാണ്. വേളി ടൂറിസ്റ്റ് ഗ്രാമം ഇവിടെയാണ്. കടല് കായലുമായി ഒന്നിച്ചു ചേരുന്ന പൊഴി വേളി വിനോദ സഞ്ചാര ഗ്രാമത്തിന്റെ ഭാഗമാണ്. ഒരു ചെറിയ മണല്‍ത്തിട്ട കായലിനെയും കടലിനെയും വേര്‍തിരിക്കുന്നു. വേളി-ആ‍ക്കുളം തടാകവും ഇവിടെയാണ്. ശംഖുമുഖം കടല്‍ത്തീരം വേളിയുടെ അടുത്താണ്. 18 ഏക്കര് വിസ്തൃതിയുള്ള വേളി ടൂറിസ്റ്റ് ഗ്രാമത്തില് കുട്ടികള്‍ക്കായുള്ള ഒരു പാര്‍ക്ക്, ജല-കായിക വിനോദങ്ങള്, ഒരു ഉല്ലാസ പാര്‍ക്ക്, വെള്ളത്തില് പൊങ്ങിക്കിടക്കുന്ന ഒരു ഭക്ഷണശാല, ശംഖുമുഖം കടല്‍ത്തിരവുമായി ബന്ധിപ്പിക്കുന്ന വെള്ളത്തില് പൊങ്ങിക്കിടക്കുന്ന ഒരു പാലം എന്നിവ ഉണ്ട്. പാര്‍ക്കില് പ്രശസ്ത ശില്പി കാനായി കുഞ്ഞിരാമന് നിര്‍മ്മിച്ച പല ഭീമാകാരമായ ശില്പങ്ങളും സ്ഥാപിച്ചിരിക്കുന്നു.\nവേളി ടൂറിസ്റ്റ് ഗ്രാമത്തിന്റെ സന്ദര്‍ശന സമയം രാവിലെ 10 മണിമുതല് വൈകിട്ട്5മണിവരെ ആണ്.\nതിരുവനന്തപുരം റെയില്‍വേ സ്റ്റേഷനില് നിന്ന് 8 കിലോമീറ്ററും, അന്താരാഷ്ട്ര വിമാനത്താവളത്തില് നിന്ന്3കിലോമീറ്ററും അകലെയാണ് വേളി.\n(വിവരങ്ങള് വിക്കിപീ‍ഡിയയില് നിന്ന്. ചിത്രങ്ങളില് ക്ലിക്ക് ചെയ്താല് വലിയ ചിത്രങ്ങള് കിട്ടും. അടിക്കുറപ്പില്ലാതെ എന്ന പോസ്റ്റില് പൊഴിയുടെ ചിത്രം ഇട്ടിരുന്നു.\nPosted by മൂര്‍ത്തി at 9:43 PM 14 comments:\nLabels: തിരുവനന്തപുരം, വേളി, ശില്പം\nനിഴല്‍ച്ചിത്രങ്ങള് എന്നു വിളിക്കാമോ എന്നറിയില്ല.\nPosted by മൂര്‍ത്തി at 10:46 PM5comments:\nLabels: തിരുവനന്തപുരം, നിഴല്‍ച്ചിത്രങ്ങള്, വേളി, ശംഖുമുഖം\nപ്രശസ്ത ശില്പി കാനായി കുഞ്ഞിരാമനാണ് ശംഖുമുഖം ബീച്ചിലെ ജലകന്യക രൂപകല്പന ചെയ്തത്. 105 അടി നീളമുണ്ട് കോണ്‍ക്രീറ്റില് നിര്‍മ്മിച്ച ജലകന്യകക്ക്. അവിടത്തെ ഭൂമിയുടേയും കടലിന്റേയും അനുപാതം കണക്കിലെടുത്താണ് ഈ ശില്പം നിര്‍മ്മിച്ചതെന്ന് അദ്ദേഹം പറയുന്നു.\n“Just asamassive statue would be absolutely out of place inadrawing room,asmall sculpture would be inconspicuous in the settings of the beach oradam orapark“\nPosted by മൂര്‍ത്തി at 7:11 PM 16 comments:\nLabels: കാനായി, ജലകന്യക, തിരുവനന്തപുരം, ശംഖുമുഖം\nപത്മതീര്‍ത്ഥക്കുളം, മേത്തന് മണി\nപത്മനാഭസ്വാമി ക്ഷേത്രത്തിലെ മേത്തന് മണി. ഫോട്ടോക്ക് ഒരു ചെറിയ ചെരിവ് വന്നിട്ടുണ്ട്.\nശ്രീമൂലം തിരുനാള് ഷഷ്ടിപൂര്‍ത്തി മെമ്മോറിയല് ഇന്റ്സ്റ്റിട്യൂട്ട് (എസ്.എം.എസ്.എം ഇന്റ്സ്റ്റിട്യൂട്ട്). പഴയ സെക്രട്ടറിയറ്റിനു പിന്നില്. ഇവിടെ കേരള സര്‍ക്കാര് കര കൌശല വസ്തുക്കളും ചിത്രങ്ങളുമൊക്കെ വില്‍ക്കുന്നു.\nPosted by മൂര്‍ത്തി at 11:17 PM 16 comments:\nLabels: തിരുവനന്തപുരം, പത്മതീര്‍ത്ഥക്കുളം, മേത്തന് മണി\nതിരുവനന്തപുരത്തെ പഴയ സെക്രട്ടറിയറ്റ്. ഇതിന്റെ പഴയകാല ഫോട്ടോ ഇവിടെ\nവേലുത്തമ്പി ദളവയുടെ പ്രതിമ\nപഴയ സെക്രട്ടറിയറ്റിന്റെ അനക്സ് കെട്ടിടം\nകേരള യൂണിവേര്‍സിറ്റി കാര്യാലയം. അതിന്റെ ചരിത്രം ഇവിടെ\nPosted by മൂര്‍ത്തി at 11:57 PM 11 comments:\nLabels: കേരള യൂണിവേഴ്‌സിറ്റി, തിരുവനന്തപുരം, സെക്രട്ടറിയറ്റ്\nതിരുവിതാംകൂര് ദിവാനായിരുന്ന രാജാ സര് ടി. മാധവ റാവുവിന്റെ പ്രതിമ. തിരുവനന്തപുരം സ്റ്റാച്യു ജംഗ്‌ഷനില്\nഫൈന് ആര്‍ട്ട്സ് കോളേജ് വളപ്പില്\nമഴയും വെയിലുമേറ്റ് ഒരു പാവം അമ്മാവന്\nPosted by മൂര്‍ത്തി at 9:55 PM 11 comments:\nLabels: തിരുവനന്തപുരം, പലവക\nതിരുവനന്തപുരത്തെ ഉയരം കൂടിയ കെട്ടിടങ്ങളിലൊന്നായ സംസ്ഥാന സഹകരണ ബാങ്ക്. സൂക്ഷിച്ച് നോക്കിയാല് ധാരാളം കടന്നല് കൂടുകളും കാണാം. അകലെ നിന്ന് എടുത്ത ചിത്രം. :)\nതിരുവനന്തപുരത്തെ പോസ്റ്റ് മാസ്റ്റര് ജനറലുടെ കാര്യാലയം(PMG Office)\nകുറച്ച് കൂടി അടുത്ത് ചെന്ന് എടുത്ത ചിത്രം.\nകേരള സംസ്ഥാന ശാസ്ത്ര സാങ്കേതിക മ്യൂസിയം സാന്ധ്യശോഭയില് കുളിച്ച് നില്‍ക്കുന്നു.\nയൂണിവേഴ്‍സിറ്റി കോളേജ്. ഒരു പെണ്‍കുട്ടി ബസ് കാത്ത് നില്‍ക്കുന്നുണ്ട്. പാവം. അവിടെ ബസ് നിര്‍ത്തില്ല എന്ന കാര്യം അറിയില്ല എന്നു തോന്നുന്നു. പഴയ കാല ചിത്രം ഇവിടെ.\nയൂണിവേഴ്‍സിറ്റി കോളേജിന്റെ മറ്റൊരു ചിത്രം. ഇതിലെ പയ്യന് ബസ് സ്റ്റോപ്പില് തന്നെയാണ് നില്‍ക്കുന്നത്. മിടുക്കന്. പക്ഷെ പാഞ്ഞു വരുന്ന കാറിനു മുന്നില് സര്‍ക്കസ് കാണിക്കുന്ന മറ്റേ പയ്യനെക്കുറിച്ച് അത് പറയാന് വയ്യ. പാളയത്തെ കണ്ണിമാറ മാര്‍ക്കറ്റ്\nPosted by മൂര്‍ത്തി at 8:23 PM9comments:\nLabels: കെട്ടിടങ്ങള്, തിരുവനന്തപുരം\nതിരുവനന്തപുരം ചില ചിത്രങ്ങള്\nതിരുവനന്തപുരം വി.ജെ.ടി.ഹാള്. പരസ്യപ്പലകകളും വൃക്ഷങ്ങളും മൊത്തം വ്യൂ കിട്ടുന്നതില് തടസ്സമുണ്ടാക്കുന്നു. വി.ജെ.ടി ഹാളിന്റെ പഴയകാല ചിത്രം ഇവിടെ.\nവി.ജെ.ടി.ഹാള് മറ്റൊരു ആംഗിള്\nതിരുവനന്തപുരം പബ്ലിക് ലൈബ്രറി. പഴയകാല ചിത്രം ഇവിടെ.\nലൈബ്രറിക്കു മുന്നിലെ മഹാകവി ഉള്ളൂരിന്റെ പ്രതിമ\nതിരുവനനതപുരം ഫൈന് ആര്‍ട്ട്സ് കോളേജ്. ഇതിന്റെ പഴയകാല ചിത്രം ഇവിടെ.\nഫൈന് ആര്‍ട്ട്സ് കോളേജിന്റെ മറ്റൊരു ചിത്രം\nതിരുവനന്തപുരത്തെ പാളയത്തെ മുസ്ലീം ക്രിസ്ത്യന് പള്ളികളുടെ മുകള്‍ഭാഗത്തിന്റെ ഒരു ചിത്രം. മുസ്ലീം പള്ളിക്ക് തൊട്ടടുത്ത് ഒരു ക്ഷേത്രവും, പിന്നില് മറ്റൊരു ക്രിസ്ത്യന് ദേവാലയവും ഉണ്ട്.\nPosted by മൂര്‍ത്തി at 7:15 PM 15 comments:\nപഞ്ചവര്‍ണ്ണ തത്ത പോലെ...!


ചൂട് തരംഗം അവശേഷിക്കുന്നു, പക്ഷേ ഒരു കൊടുങ്കാറ്റും ഇടിമിന്നലും വരാം – ഇവിടെ ഒരു കുട ആവശ്യമാണ് – imagicball\nതിങ്കളാഴ്ച നമുക്ക് സണ്ണി കാലാവസ്ഥ പ്രതീക്ഷിക്കാം, ചില സ്ഥലങ്ങളിൽ ക്യുമുലസ് മേഘങ്ങളും രൂപം കൊള്ളും. ഉച്ചതിരിഞ്ഞ് വൈകുന്നേരങ്ങളിൽ വടക്കും പടിഞ്ഞാറുമാണ് മഴയും ഇടിമിന്നലും ഉണ്ടാകുന്നത്. വടക്കുകിഴക്കൻ, വടക്ക് കാറ്റ് സ്ഥലങ്ങളിൽ വീശുന്നുണ്ട്. ഏറ്റവും ഉയർന്ന പകൽ താപനില 30 മുതൽ 34 ഡിഗ്രി വരെയാകുമെന്ന് പ്രതീക്ഷിക്കുന്നു, വൈകുന്നേരം 20 മുതൽ 26 ഡിഗ്രി വരെ കുറയും – എഴുതുന്നു met.hu.\nചൊവ്വാഴ്ച പ്രഭാതത്തോടെ ഇടിമിന്നൽ അപ്രത്യക്ഷമാവുകയും ക്യുമുലസ് മേഘങ്ങൾ അലിഞ്ഞുപോകുകയും ചെയ്യും, പക്ഷേ വായു ചലനം കൂടുതലും നിലനിർത്തുകയും താപനില 15 മുതൽ 20 ഡിഗ്രി വരെ കുറയുകയും ചെയ്യും. രാജ്യത്തിന്റെ പടിഞ്ഞാറൻ, വടക്ക്-പടിഞ്ഞാറൻ ഭാഗങ്ങളിൽ ശക്തമായ ക്യുമുലസ് മേഘ രൂപീകരണം പ്രതീക്ഷിക്കാം, ഇവിടെ മഴയും ഇടിമിന്നലും പ്രതീക്ഷിക്കുന്നു. വടക്കുകിഴക്കൻ, വടക്കൻ കാറ്റ് സ്ഥലങ്ങളിൽ വീശും, പക്ഷേ ഇടിമിന്നൽ കാരണം അത് ശക്തവും കൊടുങ്കാറ്റുമാകാം. ഏറ്റവും ഉയർന്ന പകൽ താപനില 28 മുതൽ 32 ഡിഗ്രി വരെയാകാം.\nബുധനാഴ്ച ക്യുമുലസ്, പക്ഷേ നമുക്ക് സണ്ണി കാലാവസ്ഥ പ്രതീക്ഷിക്കാം. തെക്കുപടിഞ്ഞാറൻ പ്രകൃതിദൃശ്യങ്ങളിൽ, ആകാശം അല്പം തെളിഞ്ഞ കാലാവസ്ഥയായിരിക്കും, മഴയും ഇടിമിന്നലും ഉണ്ടാകാനുള്ള സാധ്യത കൂടുതലാണ്. വടക്കുകിഴക്കൻ പ്രദേശങ്ങളിൽ മഴ കുറവാണ്. വടക്ക്, വടക്കുകിഴക്കൻ കാറ്റ് വീണ്ടും വീശുന്നു, ഇടിമിന്നൽ കാരണം ശക്തമായ അല്ലെങ്കിൽ കൊടുങ്കാറ്റ് വീശുന്നു. ഏറ്റവും ഉയർന്ന പകൽ താപനില 27 മുതൽ 32 ഡിഗ്രി വരെയും രാത്രിയിലെ ഏറ്റവും കുറഞ്ഞ താപനില 13 മുതൽ 20 ഡിഗ്രി വരെയുമാണ്.\n(നിങ്ങൾക്ക് ഇതിൽ താൽപ്പര്യമുണ്ടാകാം: നിങ്ങൾക്ക് ചൂട് നേരിടാൻ കഴിയുമോ?)\nവ്യാഴാഴ്ച സണ്ണി കാലാവസ്ഥയുടെ ഒരു കാഴ്ചയുണ്ട്, കുറച്ച് ക്യുമുലസ് മേഘങ്ങളുണ്ട്, പക്ഷേ കൂടുതലും തെക്കുപടിഞ്ഞാറൻ ഭാഗത്ത് മഴയും ഇടിമിന്നലും ഉണ്ടാകാം. ഇടിമിന്നൽ കാരണം വായു ചലനം മിതമായി തുടരുന്നു. ഏറ്റവും ഉയർന്ന പകൽ താപനില 28 മുതൽ 32 ഡിഗ്രി വരെയും രാത്രിയിലെ ഏറ്റവും കുറഞ്ഞ താപനില 12 മുതൽ 19 ഡിഗ്രി വരെയുമാണ്.\nവെള്ളിയാഴ്ച ക്യുമുലസ്, മൂടുപടം മേഘങ്ങൾക്ക് പുറമേ, നമുക്ക് നിരവധി മണിക്കൂർ സൂര്യപ്രകാശം പ്രതീക്ഷിക്കാം, കൂടുതൽ മേഘങ്ങൾ ട്രാൻസ്‌ഡാനുബിയയിൽ ഉണ്ടാകാൻ സാധ്യതയുണ്ട്. ചിതറിയ മഴയും ഇടിമിന്നലും. തെക്ക്, തെക്കുകിഴക്കൻ കാറ്റ് ചില സ്ഥലങ്ങളിൽ വീശും, പക്ഷേ ഇടിമിന്നൽ കാരണം ശക്തമായ അല്ലെങ്കിൽ കൊടുങ്കാറ്റും പ്രതീക്ഷിക്കുന്നു. ഏറ്റവും ഉയർന്ന പകൽ താപനില 27 മുതൽ 33 ഡിഗ്രി വരെയും രാത്രിയിലെ ഏറ്റവും കുറഞ്ഞ താപനില 13 മുതൽ 20 ഡിഗ്രി വരെയുമാണ്, വടക്കുപടിഞ്ഞാറൻ പ്രദേശത്തെ ഏറ്റവും കുറഞ്ഞ മൂല്യം.\nTags: ഇടിമിന്നൽകാറ്റ്കാലാവസ്ഥകൊടുങ്കാറ്റുള്ള കാറ്റ്നായ ദിവസങ്ങൾപ്രവചനംഷവർ


Modi France visit | 'കശ്മീരിന്റെ പ്രത്യേക പദവി: 370 എന്ന താൽക്കാലിക അനുച്ഛേദം എടുത്തുകളയാൻ 70 വർഷം വേണ്ടി വന്നത് എങ്ങനെ? ചിരിക്കണോ കരയണോ എന്നറിയില്ല': മുൻ സർക്കാരുകളെ ലാക്കാക്കി മോദിയുടെ പരിഹാസം; ഭീകരവാദത്തോടും അഴിമതിയോടും സ്വജനപക്ഷപാതത്തോടും, കുടുംബവാഴ്ചയോടും പുതിയ ഇന്ത്യയിൽ ഒരുവിട്ടുവീഴ്ചയുമില്ല; ഫ്രാൻസുമായി ഇന്ത്യക്ക് ശക്തമായ സുഹൃത്ബന്ധമെന്നും പ്രധാനമന്ത്രി പാരീസിൽ ഇന്ത്യൻ സമൂഹത്തോട് - MarunadanMalayali.com\nAugust 23, 2019 | 03:46 PM IST | Permalink\nപാരീസ്: ഭീകരവാദത്തിനെതിരെ ഇന്ത്യ ശക്തമായ പോരാട്ടം നടത്തുകയാണെന്ന് പ്രധാനമന്ത്രി. ഇതിന് എല്ലാവരുടെയും പിന്തുണ ഇന്ത്യക്ക് വേണം. പുതിയ ഇന്ത്യയിൽ അഴിമതിക്കാർ അർഹിക്കുന്ന സ്ഥലത്ത് എത്തും. ഇന്ത്യയും ഫ്രാൻസും തമ്മിലുള്ളത് ശക്തമായ സൗഹൃദബന്ധമാണ്. ഫ്രാൻസിൽ രണ്ടുദിവസത്തെ സന്ദർശനത്തിനെത്തിയെ നരേന്ദ്ര മോദി പാരീസിൽ യുനസ്‌കോ ആസ്ഥാനത്ത് ഇന്ത്യൻ സമൂഹത്തോട് സംസാരിക്കുകയായിരുന്നു.\nപത്മനാഭസ്വാമിക്ഷേത്രം പൈതൃകപട്ടികയിലേക്ക്; നടപടിക്രമങ്ങൾ യുനസ്‌കോ തുടങ്ങി: ഈ വർഷാവസാനം പ്രഖ്യാപനമുണ്ടാകുമെന്ന് പ്രതീക്ഷ\n250 ലോക നഗരങ്ങൾ ലോക പൈതൃക ലിസ്റ്റിൽ ഇടം പിടിച്ചിട്ടും ഇന്ത്യയിൽനിന്നും ഒന്നുമില്ലാത്തത് എന്തുകൊണ്ട്? മോദിയുടെ അഹമ്മദാബാദിനെ തിരുകി കയറ്റി ഇക്കുറിയും അവസരം തുലച്ചു\n100 വർഷത്തെ ബന്ധമാണ് ഇന്ത്യയും ഫ്രാൻസും തമ്മിലുള്ളത്. ഈ സൗഹൃദം വെറും സ്വാർഥതയുടെ അടിസ്ഥാനത്തിലുള്ളതല്ല, മറിച്ച് സ്വാതന്ത്ര്യം, തുല്യത, സാഹോദര്യം എന്നിവ അടിസ്ഥാനമാക്കിയാണ്. നല്ലതും ചീത്തയുമായ സമയത്ത് ഇരുരാഷ്ട്രങ്ങളും ഒന്നിച്ചാണ് പ്രവർത്തിച്ചത്. ആഗോളതലത്തിൽ ഇരുരാഷ്ട്രങ്ങളും ഒരുമിച്ച് പ്രവർത്തിക്കാത്തതോ, പരസ്പരം പിന്തുണയ്ക്കാത്തതോ ആയ വേദികളില്ല. ഫ്രഞ്ച് ഫുട്‌ബോൾ ടീമിനെ ഇന്ത്യയിലെ അനവധി പേർ പിന്തുണയ്ക്കാറുണ്ട്.\nലോക്‌സഭാ തിരഞ്ഞെടുപ്പിൽ ബിജെപി നേടിയ ഉജ്ജ്വല വിജയവും മോദി പരാമർശിച്ചു. തിരഞ്ഞെടുപ്പിൽ ബിജെപി നേടിയ ജനവിധി വെറുതെ ഭരിക്കാനുള്ളത് മാത്രമല്ല, പുതിയൊരു ഇന്ത്യയെ കെട്ടിപ്പടുക്കാൻ വേണ്ടിക്കൂടിയാണ്. അഴിമതി, കുടുംബവാഴ്ച, ജനങ്ങളുടെ പണം കൊള്ളയടിക്കൽ, തീവ്രവാദം ഇതിനൊക്കെ എതിരെ പുതിയ ഇന്ത്യയിൽ നടപടി എടുത്തുവരുന്നതുപോലെ മുമ്പുണ്ടായിട്ടില്ല. പുതിയ സർക്കാർ അധികാരമേറി 75 ദിവസത്തിനകം, ശക്തമായ കുറെ തീരുമാനങ്ങൾ എടുത്തു, മോദി പറഞ്ഞു.\nമുത്തലാഖ് എടുത്തുകളഞ്ഞതോടെ, പുതിയ ഇന്ത്യയിൽ മുസ്ലിം സ്ത്രീകൾക്ക് നേരേയുണ്ടായിരുന്ന വലിയ അനീതിക്ക് കടിഞ്ഞാണിട്ടു. കശ്മീരിന് പ്രത്യേക പദവി നൽകുന്ന ആർട്ടിക്കിൾ 370 എന്ന താൽക്കാലിക വകുപ്പ് എടുത്ത് കളയാൻ 70 വർഷം വേണ്ടി വന്നുവെന്നും മുൻ സർക്കാരുകളെ ലാക്കാക്കി, മോദി പറഞ്ഞു. ചിരിക്കണോ, കരയണോ എന്നറിയില്ല, അദ്ദേഹം പരിഹസിച്ചു.\nനേരത്തെ, ഫ്രഞ്ച് പ്രധാനമന്ത്രി എഡ്വാഡ് ചാൾസ് ഫിലിപ്പെയുമായി മോദി ഉഭയകക്ഷി ചർച്ച നടത്തി. ഇരുരാഷ്ട്രങ്ങൾക്കും ബാധകമായ വിഷയങ്ങളിൽ, സമഗ്രമായ ചർച്ചയാണ് നടന്നതെന്ന് മോദി ട്വീറ്റ് ചെയ്തു. വ്യാഴാഴ്ച ഫ്രഞ്ച് പ്രസിഡന്റ് ഇമ്മാനുവൽ മക്രോണുമായി മോദി കുടിക്കാഴ്ച നടത്തിയിരുന്നു. എല്ലാ രൂപത്തിലുമുള്ള തീവ്രവാദത്തെയും സംയുക്ത പ്രസ്്താവനയിൽ അപലപിച്ചു.ഫ്രാൻസിൽ നിന്ന് മോദി യുഎഇയിലേക്ക് തിരിച്ചു.


രാഹുല് ഗാന്ധി 'വ്യാജ' ഗാന്ധി; പരിഹാസവുമായി ശിവരാജ് സിങ് ചൗഹാന് Shivraj Singh Chauhan mocks Rahul Gandhi by calling Fake Gandhi\nShivraj Singh Chauhan Mocks Rahul Gandhi By Calling Fake Gandhi\nരാഹുല് ഗാന്ധി 'വ്യാജ' ഗാന്ധി; പരിഹാസവുമായി ശിവരാജ് സിങ് ചൗഹാന്\nസ്വാതന്ത്ര്യത്തിന് ശേഷം കോണ്‍ഗ്രസ് പിരിച്ചുവിടണമെന്ന യഥാര്‍ഥ ഗാന്ധിയുടെ ആവശ്യം നിറവേറ്റിക്കൊണ്ടിരിക്കുന്ന വ്യാജ ഗാന്ധിയാണ് രാഹുല് ഗാന്ധിയെന്ന് ചൗഹാന്\nJuly 11, 2019 07:59:12 pm\nനാഗ്പൂര്: കോണ്‍ഗ്രസ് മുന് അധ്യക്ഷന് രാഹുല് ഗാന്ധിയെ പരിഹസിച്ച് മധ്യപ്രദേശ് മുന് മുഖ്യമന്ത്രിയും മുതിര്‍ന്ന ബിജെപി നേതാവുമായ ശിവരാജ് സിങ് ചൗഹാന്. സ്വാതന്ത്ര്യത്തിന് ശേഷം കോണ്‍ഗ്രസ് പിരിച്ചുവിടണമെന്ന യഥാര്‍ഥ ഗാന്ധിയുടെ ആവശ്യം നിറവേറ്റിക്കൊണ്ടിരിക്കുന്ന വ്യാജ ഗാന്ധിയാണ് രാഹുല് ഗാന്ധിയെന്ന് ചൗഹാന് പറഞ്ഞു. കോണ്‍ഗ്രസ് ദേശീയ അധ്യക്ഷ സ്ഥാനം രാഹുല് രാജിവച്ചതിനെ ഉദ്ദേശിച്ചാണ് പരിഹാസം.\nമുങ്ങുന്ന കപ്പലില് നിന്ന് അവസാനം ഇറങ്ങേണ്ട വ്യക്തിയാണ് ക്യാപ്റ്റനെന്ന് രാഹുലിന്റെ രാജിയെ സൂചിപ്പിച്ച് ചൗഹാന് പറഞ്ഞു. നാഗ്പൂരില് മാധ്യമങ്ങളോട് സംസാരിക്കുമ്പോഴായിരുന്നു ശിവരാജ് സിങ് ചൗഹാന് രാഹുലിനെതിരെ വിമര്‍ശനമുന്നയിച്ചത്. പാര്‍ട്ടി പ്രതിസന്ധിയിലായിരിക്കുന്ന സമയത്ത് അധ്യക്ഷ സ്ഥാനം രാജിവച്ച രാഹുല് ഗാന്ധിയുടെ നിലപാടിനെ അതിരൂക്ഷമായി ചൗഹാന് വിമര്‍ശിച്ചു. കോണ്‍ഗ്രസ് പാര്‍ട്ടി വെന്റിലേറ്ററിലാണ്. ഇങ്ങനെയൊരു സാഹചര്യത്തില് കൂടുതല് ക്രിയാത്മകമായി ഊര്‍ജസ്വലതയോടെ പ്രവര്‍ത്തിക്കുകയാണ് വേണ്ടിയിരുന്നത്. എന്നാല്, രാഹുല് ഗാന്ധി ചെയ്തത് ഓടിയൊളിക്കലാണെന്നും അദ്ദേഹം പറഞ്ഞു.\nRead Also: ‘എല്ലാ കള്ളന്‍മാരുടെ പേരിലും മോദിയുണ്ട്’; രാഹുല് ഗാന്ധിക്ക് ജാമ്യം\nലോക്സഭാ തിരഞ്ഞെടുപ്പിലെ പരാജയത്തിന്റെ ഉത്തരവാദിത്തം ഏറ്റെടുത്താണ് കോൺഗ്രസ് അധ്യക്ഷ സ്ഥാനത്തുനിന്ന് രാഹുൽ ഗാന്ധി രാജിവച്ചത്. ട്വിറ്ററിലൂടെയാണ് അധ്യക്ഷ സ്ഥാനം ഒഴിഞ്ഞ വിവരം രാഹുൽ അറിയിച്ചത്. 2019 ലെ ലോക്‌സഭാ തിരഞ്ഞെടുപ്പിന്റെ തോൽവിയുടെ ഉത്തരവാദിത്തം ഏറ്റെടുത്തുകൊണ്ട് പാർട്ടി അധ്യക്ഷ സ്ഥാനം രാജിവയ്ക്കുന്നതായി രാഹുൽ അറിയിച്ചു. പാര്‍ട്ടിയിലെ യുവ നേതാക്കളുടെ രാജി, കോണ്‍ഗ്രസ് മുഖ്യമന്ത്രിമാരുടെ അഭ്യര്‍ഥന, ആയിരക്കണക്കിന് വരുന്ന അണികളുടെ വികാരം ഇതിനൊന്നിനും രാഹുല് ഗാന്ധിയുടെ മനം മാറ്റാന് സാധിച്ചില്ല.


'വുഹാനെ മാത്രം പിടികൂടിയ, ബീജിംഗിനെയും ഷാങ്‍ഹായിയും തൊടാതിരുന്ന കൊവിഡ്'; വാദത്തില് സത്യമെത്ര? | IS beijing and shanghai are untouched covid 19\n'വുഹാനെ മാത്രം പിടികൂടിയ, ബീജിംഗും ഷാങ്‍ഹായിയും തൊടാതിരുന്ന കൊവിഡ്'; വാദത്തില് സത്യമെത്ര?\nWuhan, First Published Apr 14, 2020, 1:50 PM IST\nചൈനയില് വുഹാനില് മാത്രമായിരുന്നു മഹാ വൈറസിന്‍റെ താണ്ഡവം. ജനസാന്ദ്രതയേറിയ നഗരങ്ങളായ ബീജിംഗിനെയും ഷാങ്‍ഹായിയും കൊവിഡ് നോവിച്ചില്ല എന്നൊരു പ്രചാരണമുണ്ട്.\nബീജിംഗ്: മഹാമാരിയായി പടർന്ന കൊവിഡ് 19ന്‍റെ ഉത്ഭവകേന്ദ്രമാണ് ചൈനയിലെ വുഹാന് നഗരം എന്നാണ് വിശ്വസിക്കപ്പെടുന്നത്. തുടക്കത്തില് കൊവിഡ് ഏറ്റവും കൂടുതല് മനുഷ്യ ജീവനുകള് കവർന്നതും ഈ നഗരത്തിലാണ്. ചൈനയില് വുഹാനില് മാത്രമായിരുന്നു മഹാ വൈറസിന്‍റെ താണ്ഡവമെന്നും ജനസാന്ദ്രതയേറിയ നഗരങ്ങളായ ബീജിംഗിനെയും ഷാങ്‍ഹായിയും കൊവിഡ് നോവിച്ചില്ല എന്നുമൊരു പ്രചാരണമുണ്ട്.\nവുഹാനില് നിന്ന് ലോകമെമ്പാടും സഞ്ചരിച്ച കൊറോണ വൈറസ് ബീജിംഗിനെയും ഷാങ്‍ഹായിയെയും തൊട്ടില്ല എന്നാണ് പല ഫേസ്ബുക്ക് പോസ്റ്റുകളും പറയുന്നത്. ട്വിറ്ററിലും ഇന്‍സ്റ്റാഗ്രാമിലുമെല്ലാം സമാന വാദങ്ങള് സജീവം. ഈ പ്രചാരണത്തിന് പിന്നിലെ വസ്തുത എന്താണ്.\nമാരക വൈറസ് ചൈനയില് ഏറ്റവും കൂടുതല് നാശം വിതച്ചത് വുഹാന് നഗരത്തില് എന്നത് ശരിതന്നെ. എന്നാല് ബീജിംഗിലും ഷാങ്‍ഹായിയിലും കൊവിഡ് സ്ഥീരികരിക്കുകയും മരണങ്ങള് റിപ്പോർട്ട് ചെയ്യുകയും ചെയ്തിട്ടുണ്ട്. ഏപ്രില് 12 വരെ 607 കൊവിഡ് കേസുകളാണ് ഷാങ്‍ഹായിയില് റിപ്പോർട്ട് ചെയ്തത്. അതേസമയം ബീജിംഗില് 589 പേർക്കും രോഗം പിടിപെട്ടു എന്നാണ് കണക്ക്.\nRead more: 'പിണറായി വിജയന് ശ്രീലങ്കന് സർക്കാരിന്‍റെ ആദരം, സ്റ്റാമ്പ് പുറത്തിറക്കി'; വൈറല് ചിത്രം സത്യമോ\nഷാങ്‍ഹായിയിലെ ആദ്യ മരണം ജനുവരി 26ന് സ്ഥിരീകരിച്ചിരുന്നു. ഇക്കാര്യം എഎഫ്‍പി ഉള്‍പ്പടെയുള്ള വാർത്ത ഏജന്‍സികള് റിപ്പോർട്ട് ചെയ്തിട്ടുണ്ട്. രണ്ട് ദിവസത്തിന് ശേഷം 28-ാം തിയതി ബീജിംഗിലെ മരണ വാർത്തയും പുറത്തുവന്നു. കൊവിഡ് വ്യാപനത്തെ തുടർന്ന് ടൂറിസം കേന്ദ്രങ്ങള് പൂട്ടുകയും ബീജിംഗിലും ഷാങ്‍ഹായിയിലും പുതുവർഷാഘോഷങ്ങള് ഒഴിവാക്കുകയും ചെയ്തിരുന്നു.\n'കൊവിഡ് പിടിപെട്ട് ഇറ്റലിയിലെ ആശുപത്രിയില് മരിച്ചുകിടക്കുന്ന ഡോക്ടർമാർ'; ചിത്രം വ്യാജം\nLast Updated Apr 14, 2020, 1:57 PM IST


GNPC group in fresh crisis | അജിത്തണ്ണാ ആണത്തരം ഉണ്ടെങ്കിൽ നേരിട്ട് സംസാരിക്ക്; ചോദിച്ചവർക്കെല്ലാം ഞാൻ സ്‌ക്രീൻ ഷോട്ട് ഇട്ടുകൊടുത്തിട്ടുണ്ട്; മോർഫിങ് ചിത്രമുപയോഗിച്ച് അപമാനിക്കാൻ ശ്രമിക്കുന്നവർക്കെതിരെ നിയമ നടപടി; സത്യങ്ങൾ വിളിച്ചു പറയുമ്പോൾ ജിഎൻപിസിയിൽ നിന്നും ബ്ലോക്ക് ചെയ്തല്ല മാന്യത കാണിക്കേണ്ടത്; യുവതിയുടെ ഫെയ്‌സ് ബുക്ക് ലൈവുകൾ വൈറൽ; ഗ്ലാസ്സിലെ നുരയും പ്ലേറ്റിലെ കറിയും ഗ്രൂപ്പിനെതിരെ പുതിയ വിവാദം; അഡ്‌മിൻ അജിത്ത് കുമാറിനെതിരെ ഉയരുന്നത് ഗൗരവമേറിയ ആക്ഷേപങ്ങൾ; ഗ്രൂപ്പിൽ ചേരിതിരിഞ്ഞ് ചർച്ച - MarunadanMalayali.com\nJune 24, 2019 | 09:52 AM IST | Permalink\nകൊച്ചി: ഗ്ലാസ്സിലെ നുരയും പ്ലേറ്റിലെ കറിയും ലോകത്തെ ഏറ്റവുമധികം അംഗങ്ങളുള്ള ഫേസ്‌ബുക്ക് സീക്രട്ട് ഗ്രൂപ്പാണെന്നാണ് വിലയിരുത്തൽ. ഇതിനിടെ ചില വിവാദങ്ങൾ ഉണ്ടാക്കി. മദ്യ പാർട്ടിയുടെ പേരിൽ ഗ്രൂപ്പ് അഡ്‌മിൻ അജിത് കുമാറും ഭാര്യയും അറസ്റ്റിലായി. ഇപ്പോൾ ഈ ഗ്രൂപ്പിനെ ചൊല്ലി പുതിയ വിവാദം. ഫെയ്‌സ് ബുക്കിലൂടെ ഒരു യുവതിയാണ് ആരോപണം ഉന്നയിക്കുന്നത്. അജിത്തിനെതിരേയും ആരോപണം. ഫെയ്‌സ് ബുക്ക് ലൈവിൽ ആത്മഹത്യാ ഭീഷണിയും മുഴക്കുന്നു. ഏതായാലും സോഷ്യൽ മീഡിയയിൽ വലിയ ചർച്ചകൾക്കാണ് ഇത് വഴിവയ്ക്കുന്നത്.\nഅജിത് കുമാറും ഭാര്യയും ഒളിവിൽ തുടരുന്നു; വിദേശത്തുള്ള മോഡറേറ്റർമാരെ വരെ ഇമെയിലിലൂടെ നോട്ടീസ് അയച്ച് വിളിപ്പിച്ച് ശല്യം ചെയ്യാൻ പൊലീസ്; മുൻകൂർ ജാമ്യാപേക്ഷ തള്ളാൻ പറ്റുന്ന വകുപ്പുകൾ ചേർത്തും പീഡനം; മദ്യം പ്രചരിപ്പിച്ച് കാശുണ്ടാക്കി എന്നാരോപിക്കുന്നത് ചെലവ് ആകാത്ത ബ്രാണ്ടുകൾ വിറ്റ് ബിവറേജസുകൾ ലാഭം ഉണ്ടാക്കിയതിന്റെ പേരിൽ; പീഡക വൈദികരേയും മെത്രാനേയും മാത്രമല്ല കാട്ടുകള്ളന്മാരെ പോലും തൊടാൻ പേടിക്കുന്ന പൊലീസ് ഇപ്പോൾ കറുത്ത ഫലിതം പറഞ്ഞ ദമ്പതികൾക്ക് പിന്നാലെ തന്നെ\nമെസഞ്ചറിൽ മോശം ചാറ്റിങ് നടത്തിയെന്നാണ് ആരോപണം. അജിത്തിനെയാണ് ലക്ഷ്യമിടുന്നത്. വേണ്ടപ്പെട്ടവർക്ക് ഇതിന്റെ സ്‌ക്രീൻ ഷോട്ട് ഇട്ട് നൽകിയെന്നും യുവതി പറയുന്നു. ഫെയ്‌സ് ബുക്കിൽ നിരന്തരം ലൈവിലെത്തി കാര്യങ്ങൾ വിശദീകരിക്കുന്നു. വെളിപ്പെടുത്തലിന് ശേഷം തന്നെ ഗ്ലാസ്സിലെ നുരയും പ്ലേറ്റിലെ കറിയും എന്ന പേജിൽ നിന്ന് ബ്ലോക്ക് ചെയ്തുവെന്നും പറയുന്നു. മലപ്പുറത്തെ മഞ്ചേരിക്കാരിയാണ് പരാതിയുമായി എത്തിയിട്ടുള്ളത്. ജി എൻ പി സി ഗ്രൂപ്പിലെ അഡ്‌മിന്മാരിൽ ഒരാൾ മോശമായി പെരുമാറിയെന്ന് പറഞ്ഞിട്ട പോസ്റ്റാണ് വിവാദത്തിന് തുടക്കം. പിന്നീട് പലവട്ടം യുവതി ഫെയ്‌സ് ബുക്കിൽ ലൈവിലെത്തി.\nഅതിന് ശേഷമാണ് ആരോപണം അജിത്തിലേക്ക് മാറിയത്. തെളിവുണ്ടെന്ന് പറയുന്ന യുവതി പലർക്കും സ്‌ക്രീൻ ഷോട്ടുകൾ അയച്ചു കൊടുത്തിതായാണ് സൂചന. ഈ സ്‌ക്രീൻ ഷോട്ടും സോഷ്യൽ മീഡിയയിൽ വൈറലാണ്. അതിനിടെ തന്റെ മോർഫിങ് ചെയ്ത ഫോട്ടോ ചിലർ ദുരുപയോഗം ചെയ്യുന്നുവെന്നും യുവതി ആരോപിക്കുന്നു. ഇതോടെ ജിഎൻപിസി ഗ്രൂപ്പ് വലിയ വിവാദങ്ങളിലേക്ക് മാറുകയാണ്. യുവതിയെ അനുകൂലിച്ചും ചിലരെത്തുന്നുണ്ട്. നിരന്തര ലൈവാണ് ഈ വിഷയത്തിൽ പലപ്പോഴും യുവതി ഇടുന്നത്. ചോദ്യങ്ങൾക്ക് മറുപടിയും നൽകുന്നുണ്ട്. ഏത് തരത്തിലുള്ള മോശം അനുഭവമാണ് അജിത്തിൽ നിന്ന് ഉണ്ടായതെന്ന് യുവതി ലൈവിലൊന്നും വിശദീകരിക്കുന്നുമില്ല. മെസഞ്ചറിൽ ചോദിച്ചാൽ സ്‌ക്രീൻ ഷോട്ട് നൽകാമെന്നാണ് പറയുന്നത്. പരസ്യമായി ഇതിടുന്നതിലെ പ്രശ്‌നങ്ങളും യുവതി ചൂണ്ടിക്കാട്ടുന്നു.\nഏതായാലും ഈ വിവാദം കേസിലും വഴക്കിലും എത്തുമെന്നതിന്റെ സൂചനയാണ് ഇത്. ഈ ആരോപണങ്ങൾ ഉന്നയിച്ച ശേഷം അജിത്തണ്ണൻ പലരേയും കൊണ്ട് ഭീഷണിപ്പെടുത്തുന്നു. ഇങ്ങനെ പോയാൽ ആത്മഹത്യ ചെയ്യേണ്ടി വരുമെന്നും യുവതി പറയുന്നുണ്ട്. അഡ്‌മിന്മാർ.. തെളിവ് തരാം.. സാഹചര്യം തരാം.... പലപല കാര്യങ്ങൾ എങ്ങനെ വന്നു എന്ന് ചോദിക്കരുത്. ഞാൻ പബ്ലിക്കായി ഇടും. സത്യ സന്ധമായ കാര്യങ്ങൾ.. ടോർച്ചർ ചെയ്താൽ. അജിത് കേസ് കൊടുക്ക് തന്റേടം ഉണ്ടോ... അജിത് ആണ്ണാ തന്റേടം ഉണ്ടെങ്കിൽ കേസ് കൊടുക്കൂ.. നിങ്ങൾ അടക്കം ഷെയിം ആകും.... തീർന്നിട്ടില്ല. തീരില്ല. എന്നെ ഭീഷണിപ്പെടുത്താൻ വന്നാൽ കളിമാറുമെന്നും പറയുന്നു. അജിത്തണ്ണൻ പലരേയെ കൊണ്ട് ഭീഷണിപ്പെടുത്തുന്നു. എനിക്ക് വേണ്ടപ്പെട്ടവരെ ബോധ്യപ്പെടുത്തിയിട്ടുണ്ടെന്നും യുവതി പറയുന്നു.\nആണത്തരം ഉണ്ടെങ്കിൽ നേരിട്ട് സംസാരിക്ക്.. അജിത്തണ്ണൻ വേറെ ആളെ കൊണ്ട് വിളിപ്പിക്കുന്നത് എന്തിന് . എന്റെ കൈയിൽ തെളിവ് ഉണ്ട്. ഫോൺ ഓട്ടോമറ്റിക് റിക്കോർഡിങ് ആണ്. ജിഎൻപിസിയിലെ മൂന്ന് നാലു പേർക്ക് തെളിവ് കാട്ടി കൊടുത്തു. ഇനി ഫോണിലൂടെ വിളിച്ചപമാനിച്ചാൽ ഈ ഫോൺ റിക്കോർഡുകൾ പരസ്യമായി ഇടും. GNPC യിൽ എന്നെ പുറത്താക്കിയത് എന്തുകൊണ്ടു സത്യയങ്ങൾ വിളിച്ചു പറഞ്ഞിട്ടോ അഡ്‌മിൻ നീതി പാലിക്കുക-തുടങ്ങിയ പോസ്റ്റും ചർച്ചയായിട്ടുണ്ട്.\n2017 മെയ് 1ന് തുടങ്ങിയ ഫേസ്‌ബുക്കിലെ ഒരു സീക്രട്ട് ഗ്രൂപ്പ് ആണ് ജിഎൻപിസി (ഗ്ലാസ്സിലെ നുരയും പ്ലേറ്റിലെ കറിയും). മദ്യപാനികളുടെ കൂട്ടായ്മയാണ് എന്ന കാരണത്താൽ ജിഎൻപിസി ഗ്രൂപ്പ് അഡ്‌മിൻ എക്‌സൈസ് വകുപ്പിന്റെ പരാതിയും അന്വേഷണവും നേരിട്ടിരുന്നു. ഇതു സംബന്ധിച്ച അന്വേഷണത്തിന് എക്സൈസ് കമ്മീഷ്ണർ ആയിരുന്ന ഋഷിരാജ് സിങ് നടപടി എടുത്തിരുന്നു. ഗ്രൂപ്പിലെ പല പോസ്റ്റുകളും മദ്യപാനത്തെ പ്രോത്സാഹിപ്പിക്കുന്നതായിട്ട് ആരോപണം ഉണ്ടായിട്ടുണ്ട്. ഏറ്റവും കൂടുതൽ അംഗങ്ങളുള്ള സീക്രട്ട് ഗ്രൂപ്പ്, ഒരു ഫേസ്‌ബുക്ക് പോസ്റ്റിന് ലഭിച്ചിട്ടുള്ള കമന്റുകളുടെ എണ്ണം എന്നിവയ്ക്ക് ഗിന്നസ് റെക്കോർഡ് ലഭിച്ചിട്ടുണ്ട്. ഇത്തരത്തിലൊരു ഗ്രൂപ്പാണ് പുതിയ വിവാദത്തിൽ പെടുന്നത്.\nഅഡ്‌മിൻ ടി എൽ അജിത് കുമാർ, ഭാര്യ വിനീത എന്നിവർക്കെതിരെയാണ് അന്ന് എക്സൈസ് കേസ് എടുത്തത്. കൂടാതെ മറ്റ് 36 പേരും അഡ്‌മിനായിട്ടുണ്ട്. ഏതൊക്കെയാണ് പുതിയ ബ്രാൻഡുകൾ, എങ്ങനെ മദ്യപിക്കണം, മദ്യത്തിനൊപ്പം കഴിക്കാൻ പറ്റിയ ഭക്ഷണങ്ങൾ ഏതൊക്കെ തുടങ്ങിയ കാര്യങ്ങളാണ് ഗ്രൂപ്പിലൂടെ പ്രചരിപ്പിക്കപ്പെട്ടിരുന്നത്. സംസ്ഥാനത്ത് ലഹരിക്കെതിരെയുള്ള വ്യാപകമായ ബോധവത്കരണം നടന്നുവരുന്നതിനിടെയായിരുന്നു ഇത്. ജി എൻ പി സി അംഗങ്ങൾക്ക് സംസ്ഥാനത്തെ ബാറുകളിൽ ഡിസ്‌കൗണ്ട് അടക്കമുള്ള ആനുകൂല്യങ്ങളും ലഭിച്ചിരുന്നു.\nജി.എൻ.പി.സി മദ്യപാനത്തിനും മദ്യപിക്കുന്നവർക്കും പ്രോത്സാഹനം നൽകുന്നതായും എക്സൈസ് കുറ്റപ്പെടുത്തിയിരുന്നു. 23 വയസിനു മുകളിലുള്ളവരെ മാത്രമേ ഗ്രൂപ്പിൽ ആഡ് ചെയ്യാമെന്നുള്ളൂവെന്നു പറയുന്നുണ്ടെങ്കിലും വിദ്യാർത്ഥികൾ തന്നെയാണു ഗ്രൂപ്പിൽ ഭൂരിഭാഗവും. വിവിധ രാജ്യങ്ങളില് ജീവിക്കുന്ന മലയാളികള് ഇപ്പോള് ജിഎന്പിസിയില് അംഗങ്ങളാണ്. കേരളത്തിലെ കള്ളുഷാപ്പിലെ വിശേഷങ്ങള് മുതല് അമേരിക്കയിലേയും യൂറോപ്പിലേയും വന്കിട മദ്യശാലകളിലെ വിശേഷങ്ങളും ഗള്ഫ് നാടുകളിലെ കുടുസു മുറികളിലെ മദ്യപാന ആഘോഷങ്ങളുമെല്ലാം ജിഎന്പിസിയില് ഷെയര് ചെയ്യപ്പെടുന്നു. ഗ്രൂപ്പിൽ അംഗങ്ങൾ ഇടുന്ന പോസ്റ്റുകൾ അഡ്‌മിന്റെ അംഗീകാരം ലഭിച്ചാൽ മാത്രമേ പരസ്യമാകൂ.


Srilanka Archives - BIGNEWSLIVE | Latest Malayalam News\nകൊളംബോ: ശ്രീലങ്കയിലെ മഹാര ജയിലില് കലാപം. തടവുകാര് രക്ഷപെടാന് ശ്രമിച്ചതിനെത്തുടര്‍ന്നുണ്ടായ കലാപത്തില് എട്ട് തടവുകാര് കൊല്ലപ്പെട്ടു. 55 പേര്‍ക്ക് പരിക്കേറ്റു. രണ്ട് പോലീസുകാര്‍ക്കും പരിക്കേറ്റിട്ടുണ്ട്. കൊവിഡ് വൈറസ് ...\nകൊളമ്പോ: ശ്രീലങ്കയില് കനത്ത മഴയില് രണ്ട് മരണം. ശക്തമായ മഴയിലും കാറ്റിലും വന് നാശനഷ്ടമാണ് റിപ്പോര്‍ട്ട് ചെയ്തിരിക്കുന്നത്. 65,000 പേര് ദുരിതത്തിലായി. 17000ത്തോളം പേരെ മാറ്റിപാര്‍പ്പിച്ചു. 13 ...\nകൊളംബോ: ശ്രീലങ്കയുടെ പ്രധാനമന്ത്രിയായി മഹിന്ദ രജപക്‌സെ ചുമതലയേറ്റതോടെ രാജ്യത്തെ മുതിർന്ന പോലീസ് ഓഫീസർ ഭയന്ന് നാട് വിട്ടു. മഹിന്ദ രാജപക്‌സെയുടെ ഭരണകാലത്തെ അഴിമതി അന്വേഷിച്ച പോലീസ് ഓഫീസറാണ് ...\nകൊളംമ്പോ: ശ്രീലങ്കന് പ്രധാനമന്ത്രി റനില് വിക്രമസിംഗെ രാജിവച്ചു. മുന് പ്രസിഡന്റ് മഹിന്ദ രാജപക്സെ ശ്രീലങ്കയുടെ പ്രധാനമന്ത്രിയാകുമെന്ന് സര്‍ക്കാര് വക്താവ് അറിയിച്ചു. നവംബര് 17ന് നടന്ന പ്രസിഡന്റ് തിരഞ്ഞെടുപ്പില് ...\nകൊളംബോ: രാജ്യത്തെ ക്രിക്കറ്റിനെ അഴിമതി ആരോപണങ്ങൾ തളർത്തുന്നതിനിടെ ദേശീയ ടീമിനെ ക്ലീനാക്കാൻ പുതിയ നടപടികളുമായി ശ്രീലങ്ക. ഇതിന്റെ ഭാഗമായി ഒത്തുകളി രാജ്യത്ത് ക്രിമിനൽ കുറ്റമായി പ്രഖ്യാപിച്ചു. വിഷയം ...\nകാൻബറ: ശ്രീലങ്കൻ ടീമിന്റെ ഓസ്‌ട്രേലിയൻ പര്യടനത്തിനിടെ ക്രിക്കറ്റ് ലോകവും രാഷ്ട്രീയലോകവും സാക്ഷ്യം വഹിച്ചത് ഹൃദയം കീഴടക്കുന്ന കാഴ്ചയ്ക്കായിരുന്നു. ഞായറാഴ്ച ആരംഭിക്കുന്ന മൂന്ന് മത്സരങ്ങളടങ്ങിയ ട്വന്റി-20 പരമ്പരയ്ക്കായി ഓസ്ട്രേലിയയിലെത്തിയതാണ് ...\nകോഴിക്കോട്: ശ്രീലങ്കയില് നിന്നെത്തിയ ഉരു പിടിയില്. തമിഴ്‌നാട്ടിലെ കാരയ്ക്കല് തുറമുഖത്തുനിന്ന് ശ്രീലങ്കയിലെ കങ്കേശന്‍തുറൈ തുറമുഖത്തേക്കും തിരിച്ചും ചരക്ക് കടത്തുന്ന ഉരു ബേപ്പൂരില് കോസ്റ്റ് ഗാര്‍ഡാണ് പിടികൂടിയത്. തുറമുഖ ...